





Dengan nama Allah 

Yang Maha Penyayang dan Maha Pengasih 
(Kumpulan ayat-ayat 1-27) 



"Segala sanjungan terpulang kepada Allah yang telah 
menurunkan kitab Al-Qur'an kepada hamba-Nya 
(Muhammad) dan tidak menjadikan padanya sebarang 
ajaran yang berbelit-beiit(l). Sebuah kitab yang begitu lurus 
untuk menyampaikan amaran keseksaan yang amat keras 


dari sisi Allah dan menyampaikan berita gembira kepada 
para Mu'minin yang mengerjakan amalan-amalan yang soleh 
bahawa mereka akan memperolehi pahala yang baik(2). laitu 
pahala Syurga, di mana mereka akan tinggal tetap untuk 
selama~lamanya(3). Dan untuk memberi amaran kepada 
orang-orang yang telah berkata bahawa Allah mempunyai 
anak(4). (Sebenarnya) mereka tidak mempunyai sebarang 
ilmu pengetahuan mengenainya (perkataan itu) dan datuk 
nenek mereka juga tidak mempunyai ilmu pengetahuan. 
Alangkah besarnya kata-kata yang terkeluar dari mulut 
mereka sedangkan apa yang dikatakan mereka tidak lain 
melainkan hanya dusta semata-mata (5). Mungkin engkau 
hendak membunuh dirimu kerana dukacita terhadap kesan- 
kesan perbuatan mereka yang tidak mahu beriman kepada 
penerangan (Al-Oudan) ini(6). Sesungguhnya Kami telah 
jadikan segala apa yang ada di bumi sebagai hiasan-hiasan 
yang indah dengan tujuan untuk Kami ujikan mereka 
siapakah di antara mereka yang lebih baik amalannya(7). 
Dan sesungguh-nya (ketika Qiamat kelak) Kami akan jadikan 
segala apa yang ada di atas bumi ini tanah rata yang keras 
dan tandus (8). Apakah engkau mengira kisah Ashabui-Kahfi 
dan ar-Raqim itu sahaja merupakan satu bukti yang 
mena'jubkan di antara bukti-bukti (kekuasaan) Kami yang 
lain? "(9). 

"(Kemangilah) ketika pemuda-pemuda itu berlindung di 
sebuah gua lalu mereka berdo'a: Wahai Tuhan kamil 
Kurniakan kami rahmat-Mu yang limpah dan sediakan untuk 
kami kemudahan dan taufiq dalam urusan kami(IO). Lalu 
Kami pertidurkan mereka di dalam gua itu bertahun-tahun 
lamanya(ll). Kemudian kami bangkitkan mereka dari tidur 
itu untuk Kami ujikan siapakah di antara dua golongan itu 
yang lebih tepat kiraannya tentang selama mana mereka 
tinggaldi sana(12). Kami mahu mengisahkan kepadamu 
&rita mereka yang sebenar. Mereka adalah sekumpulan 
pemuda-pemuda yang telah beriman kepada Allah Tuhan 
mereka dan kami telah menambahkan lagi hidayat kepada 
mereka (13). Dan Kami telah meneguhkan hati mereka ketika 
mereka bangkit lalu berkata: Tuhan kami ialah Tuhan yang 
memiliki langit dan bumi. Kami tidak akan menyembah 
tuhan yang lain dari-Nya. (Seandainya kami menyembah 
yang lain dari-Nya ), bererti kami telah mengatakan satu 
penyelewengan yang amat jauh(14). Mereka adalah kaum 
kami yang telah menyembah tuhan-tuhan yang iain dari 
Allah. Cubalah mereka buktikan (sifat ketuhanan) tuhan- 
tuhan yang lain itu dengan hujjah yang jelas. Tidak ada 
orang yang lebih zalim dari orang-orang yang melakukan 
pembohongan terhadap Allah(15). Dan oleh sebab kamu 
telah mengasingkan diri dari mereka dan dari sembahan - 
sembahan yang disembah mereka selain dari Allah , maka 
(pergilah) kamu berlindung di dalam gua nescaya Allah 
Tuhan kamu menghamburkan rahmat-Nya ke atas kamu dan 
menyediakan pertolongan terhadap urusan kamu(16). Dan 
engkau dapat melihat apabila matahari naik di sebelah timur 


cahayanya menyimpang ke sebelah kanan gua dan apabila 
matahari membenam , cahayanya melampaui mereka ke 
sebelah kiri ; sedangkan mereka berada di lapangan gua itu. 
Itulah di antara tanda-tanda kekuasaan Allah. Barang siapa 
yang dihidayatkan Allah , maka dialah orang yang mendapat 
hidayat yang sebenar, dan barang siapa yang telah 
disesatkannya nescaya engkau tidak akan mendapati sesiapa 
pun lagi yang sanggup menjadi pelindung yang memberi 
bimbingan kepadanya(1 7). Dan engkau mengira mereka 
sedang jaga , sedangkan mereka sebenarnya tidur nyenyak. 
Kami membalik-balikkan badan mereka sekali ke kanan dan 
sekali ke kiri, sedangkan anjing mereka menghulurkan dua 
kakinya ke depan di halaman pintu gua dan jika engkau 
melihat mereka tentulah engkau akan berpaling melarikan 
diri dan tentulah hatimu dipenuhi perasaan takut kepada 
mereka" (18). 

"Dan demikianlah Kami telah membangkitkan mereka 
kembali supaya mereka bertanya sesama mereka. Ujar salah 
seorang dari mereka : Berapa lama kamu telah tidur? Jawab 
mereka: Kita telah tidur kira-kira sehari atau separuh hari. 
Ujar mereka: Allah Tuhan kamu sahaja yang lebih 
mengetahui berapa lama kamu telah tidur. Hantarkaniah 
seorang dari kamu ke bandar membawa wang perak kamu 
ini dan hendaklah dia carikan apa sahaja makanan yang baik 
dan bawakan kepada kamu sedikit rezeki darinya , tetapi 
hendaklah dia berhati-hati dan janganlah sekali-kali dia 
melakukan sesuatu yang boleh menyedarkan sesiapa pun 
terhadap rahsia kamu(19). Kerana jika mereka mengetahui 
rahsia kamu tentulah mereka akan merejamkan kamu 
sampai mati atau mereka memaksa kamu kembali kepada 
agama mereka. Dan kamu tidak akan mendapat 
keberuntungan untuk selama-lamanya(20). Dan demikianlah 
kami dedahkan hal mereka kepada orang ramai agar mereka 
mengetahui bahawa janji Allah (untuk menghidupkan 
manusia selepas mati) itu adalah benar dan bahawa Qiamat 
tetap berlaku tanpa sebarang keraguan lagi ’ (pendedahan 
itu berlaku) ketika orang ramai itu berbantah-bantahan 
sesama mereka tentang (apakah yang harus dibuat) 
terhadap pemuda-pemuda itu. Lalu mereka berkata: 
Dirikanlah sebuah bangunan di atas mereka. . Tuhan mereka 
lebih mengetahui tentang hakikat mereka. Ujar orang-orang 
yang berkuasa dalam urusan mereka: Kami akan membina 
sebuah masjiddi atas mereka(21). Mereka (satu golongan 
Ahlil-Kitab) akan berkata bahawa jumlah mereka (Ashabul- 
Kahfi) tiga orang dan yang keempat ialah anjing mereka. 
Satu golongan pula berkata jumlah mereka lima orang dan 
yang keenam ialah anjing mereka semuanya meneka-neka 
perkara ghaib. Segolongan yang lain lagi berkata jumlah 
mereka tujuh orang dan yang kelapan ialah anjing mereka. 
Katakanlah: Tuhanku lebih mengetahui tentang bilangan 
mereka (yang sebenar) dan tiada yang mengetahui bilangan 
mereka melainkan hanya segelintir orang sahaja. Oleh itu 
janganlah engkau berdebat dengan mereka mengenai 
penghuni-penghuni gua itu kecuali perdebatan yang lahir 
sahaja dan janganlah engkau tanyakan seorang pun dari 
mereka mengenai penghuni-penghuni gua itu(22). Dan 
janganlah engkau berkata mengenai sesuatu (yang engkau 
kehendaki): Aku tetap melaksanakannya t besok. (23). 


Melainkan disertai dengan menyebuf'lnsya ' Allah ", dan 
kenangkan Tuhanmu jika engkau terlupa dan berdo'alah: 
Semoga Allah memberi petunjuk kepadaku ke jalan yang 
lebih dekat dari ini(24). Mereka (pemuda-pemuda itu) tidur 
didalam gua mereka selama tiga ratus tahun (mengikut 
kiraan tahun Syamsiyah) dan mereka menambah sembilan 
tahun (mengikut kiraan tahun Qamariyah)(25). Katakanlah: 
Hanya Allah sahaja yang lebih mengetahui selama mana 
mereka tidur (di dalam gua itu), kerana Dialah sahaja yang 
memiliki segala urusan ghaib di langit dan di bumi, alangkah 
jauh penglihatan dan pendengaran-Nya. Mereka tidak 
mempunyai sebarang penaung selain dari Aliah dan Allah 
tidak pernah berkongsi dengan sesiapa pun dalam urusan 
pentadbiran-Nya(26). Dan bacalah apa yang telah Aku 
wahyukan kepadamu dari kitab suci Tuhanmu. Tiada siapa 
pun yang berkuasa mengubahkan kalimat-kalimat-Nya dan 
engkau tidak akan mendapat tempat perlindungan selain 
dari Al!ah"(27). 

(Latar belakang dan pokok pembicaraan) 

Kisah-kisah merupakan unsur yang dominan di 
daiam surah ini. Pada permulaannya diceritakan kisah 
Ashabul-Kahfi, kemudian kisah dua ladang, kemudian 
seimbas kisah Adam dan Iblis. Di tengah surah pula 
disebut kisah Musa dengan hamba Allah yang soleh 
dan pada akhirnya dimuatkan kisah Zul-Qarnayn. 
Kebanyakan ayat surah ini memperkatakan kisah- 
kisah tersebut iaitu ia diceritakan dalam tujuh puluh 
satu ayat dari seratus sepuluh ayat Kebanyakan ayat- 
ayat yang tinggal lagi itu merupakan ulasan atau 
kesimpulan terhadap kisah-kisah itu. Di samping 
kisah-kisah itu ditayangkan pula beberapa 
pemandangan Qiamat dan beberapa pemandangan 
hidup yang menggambarkan sesuatu gagasan atau 
konsep mengikut cara Al-Qur'an yang 
mengungkapkan sesuatu dengan ilustrasi. 

Yang menjadi paksi yang mengikatkan maudhu'- 
maudhu' pembicaraan surah ini dan membuat seluruh 
penerangannya berlegar di sekelilingnya ialah 
pembetulan 'aqidah, pembetulan methodologi berfikir 
dan pembetulan nilai-nilai dengan neraca 'aqidah ini. 

Pembetulan 'aqidah itu dijelaskan di awal dan di 
akhir surah. 


Penjelasan di awal surah ialah: 

"Segala sanjungan terpulang kepada Allah yang telah 
menurunkan kitab AI~Qur'an kepada hamba-Nya 
(Muhammad) dan tidak menjadikan padanya sebarang 
ajaran yang berbelit-beiit(l). Sebuah kitab yang begitu lurus 
untuk menyampaikan amaran keseksaan yang amat keras 
dari sisi Allah dan menyampaikan berita gembira kepada 
para Mu'minin yang mengerjakan amalan-amalan yang soleh 
bahawa mereka akan memperolehi pahala yang baik(2). laitu 
pahala Syurga, di mana mereka akan tinggal tetap untuk 
selama-lamanya(3). Dan untuk memberi amaran kepada 
orang-orang yang telah berkata bahawa Allah mempunyai 
anak(4). (Sebenarnya) mereka tidak mempunyai sebarang 
ilmu pengetahuan mengenainya (perkataan itu) dan datuk 
nenek mereka , juga tidak mempunyai ilmu pengetahuan . 
Alangkah besarnya kata-kata yang terkeluar dari mulut 
mereka , sedangkan apa yang dikatakan mereka tidak lain 
melainkan hanya dusta semata-mata . "(5) 


Penjelasan di akhir surah ialah: 



"Katakanlah: Aku hanya seorang manusia seperti kamu 
sahaja yang telah diwahyukan kepadaku bahawa Allah 
Tuhan kamu itu adalah Tuhan Yang Maha Esa. Oleh itu 
barang siapa yang mengharapkan pertemuan dengan 
Tuhannya , maka hendaklah dia mengerjakan amalan yang 
soleh dan janganlah dia mempersekutukan Allah dengan 
seseorang pun dalam ibadat kepada Tuhannya. "(1 10) 

Demikianlah permulaan dan penghabisan surah ini 
turut sama mengumumkan 'aqidah Wahdaniyah dan 
menolak 'aqidah syirik, menthabitkan wahyu dan 
menggariskan perbezaan yang mutlak di antara zat 
llahiyah dengan zat-zat makhluk yang baru. 

Maudhu' ini sering kali disentuh oleh surah ini 
dengan berbagai-bagai cara dan gaya. Misalnya di 
dalam kisah Ashabul-Kahfi, pemuda-pemuda yang 
beriman kepada Allah itu, berkata: 



"Tuhan kami ialah Tuhan yang memiliki langit dan bumi. 
Kami tidak akan menyembah tuhan yang lain dari-Nya. 
(Seandainya kami menyembah yang lain darinya) bererti 
kami telah mengatakan satu kepercayaan penyelewengan 
yang amat jauh. "(14) 


" Mereka tidak mempunyai sebarang penaung selain dari 
Allah dan Allah tidak pernah berkongsi dengan sesiapa pun 
dalam urusan pentadbiran-Nya."(26) 

Di dalam kisah dua ladang pula lelaki yang beriman 
berkata kepada temannya ketika dia berbual-bual 
dengannya: 

^ s' 'S*' t 

■jI/ Cyt 



"Apakah engkau tidak percaya lagi kepada Tuhan yang telah 
menciptakan engkau dari tanah kemudian dari nutfah 
kemudian dia menjadikan engkau seorang lelaki (yang 
sempurna). "(37) 

"Tetapi bagi kami Aliah itulah Tuhanku dan aku tidak sekali- 
kali mempersekutukan Tuhanku dengan sesiapa pun." (38) 


Di dalam kesimpulan kisah ini ia menyebut: 

}p^ j? l 

"Dan tiada satu kumpulan manusia pun yang dapat 
menolongnya selain dari Allah dan dia juga tidak dapat 
membela dirinya sendiri."(43) 




"Di sana seluruh kuasa memberi perlindungan hanya 
menjadi milik Allah Yang Maha Benar sahaja. Dialah sebaik- 
baik pemberi ganjaran dan sebaik-baik pemberi 
balasan. "(44) 

Di dalam sebuah pemandangan dari pemandangan- 
pemandangan Qiamat ia menyebut: 



"Dan (kenangilah) pada hari Allah berfirman: Panggillah 
sekalian sekutu-sekutuku yang telah kamu dakwakan itu. 
Lalu mereka pun memanggil mereka , tetapi sekutu-sekutu 
itu tidak menyahuti panggilan mereka. Dan Kami telah 
jadikan di antara mereka satu tempat kebinasaan (yang 
dahsyat). "(52) 


Di dalam satu ulasan mengenai sebuah 
pemandangan Qiamat yang lain ia menyebut: 



"Apakah orang-orang yang kafir itu menyangka bahawa 
mereka boleh mengambil hamba-hamba-Ku sebagai 


JUZir KE-15 


BO SURAH AL-KAHFI 0& 


265 


pelindung-pelindung selain dariKu, sesungguhnya Kami telah 
pun menyediakan Neraka Jahannam kepada orang-orang 
yang kafir sebagai tempat keraian. "( 1 02) 

* * * * * * 


Pembetulan methodologi berfikir dapat dilihat 
dalam penerangan-penerangan yang mengecam 
dakwaan-dakwaan kaum Musyrikin yang 
memperkatakan sesuatu yang tidak diketahui mereka, 
dan mereka tidak mengemukakan sebarang hujjah 
terhadap fikiran yang dikatakan mereka, juga dapat 
dilihat pada arahan yang ditujukan kepada manusia 
supaya menghukumkan sesuatu mengikut apa yang 
diketahuinya sahaja dan tidak melebihi dari itu, dan 
segala perkara yang tidak diketahuinya, maka 
hendaklah diserahkannya kepada Allah. 


Di permulaan surah ia menyebut: 



" Dan untuk memberi amaran kepada orang-orang yang 
telah berkata bahawa Allah mempunyai anak." (4) 


X?M 

"( 'Sebenarnya ) mereka tidak mempunyai sebarang ilmu 
pengetahuan mengenainya (perkataan itu) dan datuk nenek 
mereka juga tidak mempunyai ilmu pengetahuan. "(5) 


\ 

" Mereka (satu golongan Ahlil-Kitab) akan berkata bahawa 
jumlah mereka (Ashabul-Kahfi) tiga orang dan yang keempat 
ialah anjing mereka. Satu golongan pula berkata jumlah 
mereka lima orang dan yang keenam ialah anjing mereka 
semuanya meneka-neka perkara ghaib. Segolongan yang 
lain lagi berkata jumlah mereka tujuh orang dan yang 
kelapan Jalah anjing mereka. Katakanlah: Tuhanku lebih 
mengetahui tentang bilangan mereka (yang sebenar) dan 
tiada yang mengetahui bilangan mereka melainkan hanya 
segelintir orang sahaja. Oleh itu janganlah engkau berdebat 
dengan mereka mengenai penghuni-penghuni gua itu 
kecuali perdebatan yang lahir sahaja dan janganlah engkau 
tanyakan seorang pun dari mereka mengenai penghuni- 
penghuni gua itu." (22) 

Dan di dalam kisah Musa dengan hamba Allah yang 
soleh ketika dia menerangkan kepada beliau rahsia 
tindakan-tindakannya yang dikritik oleh beliau 
katanya: 



"Sebagai rahmat dari Tuhanmu. Dan aku tidak lakukan 
semuanya ini mengikut fikiranku sendiri. "(82) 

Di sini hamba Allah yang soleh itu menyerahkan 
tindakan-tindakannya kepada Allah. 




Pemuda-pemuda Ashabul-Kahfi berkata: 



"Mereka adalah kaum kami yang telah menyembah tuhan- 
tuhan yang lain dari Allah. Cubalah mereka buktikan (sifat 
ketuhanan) tuhan-tuhan yang lain itu dengan hujjah yang 
jelas. "(15) 

Ketika pemuda-pemuda itu tertanya-tanya satu 
sama lain tentang selama mana mereka tidur di gua 
itu mereka memulangkan perkara itu kepada ilmu 
Allah: 



"Ujar mereka: Allah Tuhan kamu sahaja yang lebih 
mengetahui berapa lama kamu telah tidur. "(19) 


Di tengah kisah itu Allah mengecam mereka yang 
memperkatakan tentang bilangan penghuni gua itu 
secara meraba-raba di dalam urusan ghaib: 



****** 

Pembetulan nilai-nilai dengan menggunakan neraca 
'aqidah telah disebut di berbagai-bagai tempat yang 
berasingan, di mana nilai-nilai yang haqiqi 
dikembalikan kepada keimanan dan amalan yang 
soleh, dan seluruh nilai-nilai duniawi yang lain yang 
menarik pemandangan manusia adalah kecil dan 
kerdil belaka. 


Seluruh hiasan dan keindahan di muka bumi adalah 
diciptakan Allah untuk ujian dan dugaan, dan 
semuanya berakhir dengan kemusnahan belaka: 



"Sesungguhnya Kami telah jadikan segala apa yang ada di 
bumi sebagai hiasan-hiasan yang indah dengan tujuan untuk 
Kami ujikan mereka siapakah di antara mereka yang lebih 
baik amalannya(7). Dan sesungguhnya (ketika Qiamat kelak) 
Kami akan jadikan segala apa yang ada di atas bumi ini 
tanah rata yang keras dan tandus. "(8) 

Naungan Allah itu amat luas dan lapang walaupun 
seseorang itu berlindung di sebuah gua yang kasar 
dan sempit. Pemuda-pemuda yang beriman yang 
menjadi penghuni-penghuni gua itu berkata setelah 
mereka mengasingkan diri dari kaum mereka: 

"Dan oleh sebab kamu telah mengasingkan diri dari mereka 
dan dari sembahan-sembahan yang disembah mereka selain 
dari Allah , maka (pergilah) kamu berlindung di dalam gua 
nescaya Allah Tuhan kamu menghamburkan rahmat~Nya ke 
atas kamu dan menyediakan pertolongan terhadap urusan 
kamu."(16) 

Allah mengarahkan Rasulullah s.a.w. supaya 
menetapkan dirinya bersahabat setia dengan orang- 
orang yang beriman tanpa menghiraukan kesenangan 
hidup dunia dan keindahannya dan tanpa 
mempedulikan pencinta-pencinta hidup dunia yang 
lalai dari Allah: 



"Dan tetapkan dirimu bersama orang-orang yang beribadat 
kepada Tuhan mereka pagi dan petang semata-mata kerana 
hendak mendapat keredhaan-Nya. Dan janganlah kedua 
matamu menjauhkan pandangannya dari mereka kerana 
berkehendak kepada kesenangan hidup dunia , dan 
janganlah engkau tunduk kepada kehendak orang yang 
telah kami lalaikan hatinya dari mengingati kami serta 
mengikut hawa nafsunya dan seluruh tindak-tanduknya 
melampaui belaka. "(28) 



"Katakanlah: Kebenaran itu adalah datang dari Allah Tuhan 
kamu , sesiapa yang mahukan keimanan dia boleh beriman 
dan sesiapa yang mahu kekufuran dia boleh kufur. "(29) 


Kisah dua buah ladang menggambarkan bagaimana 
seorang yang beriman itu lebih berbangga dengan 
keimanannya dari harta kekayaan, pangkat kebesaran 
dan kesenangan hidup dunia, dan bagaimana dia 
menghadapi rakannya yang angkuh dan sombong 
terhadap kebenaran dan mengecamkannya kerana 
lupakan Allah: 




"Lalu temannya berkata kepadanya ketika dia berdialog 
dengannya: Apakah engkau tidak percaya lagi kepada Tuhan 
yang telah menciptakan engkau dari tanah kemudian dari 
nutfah kemudian Dia menjadikan engkau seorang lelaki 
(yang sempurna)? (37). Tetapi bagi kami Allah itulah Tuhanku 
dan aku tidak sekali-kali mempersekutukan Tuhanku dengan 
sesiapa pun(38). Sepatutnya engkau berkata sewaktu 
engkau memasuki ladang engkau tadi: Masya' Aliah 
(semuanya ini adalah kurnia yang telah dikehendaki Allah) 
tiada daya upaya (bagiku) melainkan dengan pertolongan 
Allah. Jika engkau memandang aku mempunyai harta 
kekayaan dan anak pinak yang lebih sedikit dari-Mu(39). 
Maka aku harap semoga Tuhanku mengurniakan satu nTmat 
yang lebih baik dari ladangmu dan menimpakannya dengan 
satu bencana dari langit hingga menyebabkan ladang-ladang 
itu menjadi tanah yang tandus licin(40). Atau air sungai 
ladang itu menjadi kering ditelan bumi menyebabkan 
engkau tidak akan dapat mencarinya lagi."(41) 


Dan selepas kisah ini Al-Qur'an mengemukakan 
satu perbandingan mengenai kehidupan dunia yang 
indah dan bagaimana cepatnya ia hilang dan musnah 
setelah ia berkembang dengan gemilangnya. 






"Dan berilah satu perbandingan tentang kehidupan dunia, la 
laksana air yang Kami turunkan dari langit lalu tumbuhlah 
aneka tumbuhan bumi yang bersebati dengannya, kemudian 
ianya menjadi kering dan hancur ditiup angin dan Allah 
adalah Maha Kuasa di atas segala sesuatu."(45) 


Kemudian Al-Qur'an iringi dengan satu kesimpulan 
yang menerangkan nilai-nilai yang musnah dan nilai- 
nilai yang kekal abadi: 



"Harta kekayaan dan anak pinak adalah hiasan kehidupan 
dunia , sedangkan amalan-amalan soleh yang kekal adalah 
lebih baik di sisi Allah Tuhanmu dari segi balasan dan lebih 
baik dari segi harapan." (46) 


Zul-Qarnayn tidak disebut kerana beliau seorang 
raja, tetapi beliau disebut kerana amalan-amalannya 
yang soleh. Ketika satu kaum yang ditemui beliau 
tinggal di antara dua tembok itu menawarkan kepada 
beliau supaya beliau membina sebuah tembok untuk 

melindungi mereka dari serangan Ya'juj dan Ma'juj 
dengan upahan sekian banyak harta, beliau telah 
menolak upahan itu kerana kedudukan beliau yang 
kuat yang telah dikurniakan Allah kepadanya adalah 
lebih baik dari harta mereka. 


* •*» 



"Ujar Zul-Qarnayn: Ni'mat kedudukan yang kuat yang 
dikurniakan Tuhanku kepadaku itu adalah lebih baik (dari 
bayaran upahan). "(95) 


Apabila pembinaan tembok itu selesai beliau 
memulangkan perkara itu kepada Allah bukannya 
kepada kekuatan beliau sebagai manusia: 



"Ujar Zul~Qarnayn: (T embok) ini adalah rahmat dari Tuhanku. 
Dan apabila tiba janji Tuhanku Dia akan jadikannya hancur 
lebur ; dan sesungguhnya janji Tuhanku itu adalah 
benar. "(98) 


Pada penghabisan surah ini Al-Qur'an menjelaskan 
bahawa manusia yang paling rugi dan sia-sia 
amalannya ialah orang-orang yang tidak percaya 
kepada ayat-ayat Allah dan kepada pertemuan 
dengan-Nya. Merekalah manusia yang tidak 
mendapat sebarang pertimbangan dan penilaian dari 
Allah walaupun mereka menyangka bahawa mereka 
telah melaksanakan kerja-kerja yang baik: 



"Katakanlah: Adakah kamu suka Kami memberitahu kepada 
kamu tentang orang-orang yang paling rugi amalan - 
amalannya(1 03). laitu orang-orang yang sia-sia segala usaha 
mereka dalam kehidupan dunia i, sedangkan mereka 
menyangka bahawa mereka telah melakukan amalan- 
amalan yang baik(104). Merekalah orang-orang yang tidak 
mempercayai ayat-ayat Allah Tuhan mereka dan pertemuan 
mereka dengan-Nya lalu sia-sialah amalan-amalan mereka , 
oleh itu Kami tidak akan memberi apa-apa penilaian 
terhadap mereka."(1 05) 

Demikianlah kita dapati bahawa yang menjadi paksi 
maudhu'-maudhu' pembicaraan surah ini ialah 
pembetulan 'aqidah, pembetulan methodologi berfikir 
dan pembetulan nilai-nilai dengan menggunakan 
neraca 'aqidah. 


Penerangan-penerangan surah ini berlegar di sekitar 
maudhu'-maudhu' yang pokok ini dalam empat 
pusingan yang berturut-turut 

Surah ini dimulai dengan memuji Allah S.W.T. yang 
telah menurunkan kitab suci kepada hamba-Nya 
untuk menyampaikan amaran dan berita gembira, 
iaitu menyampaikan berita gembira kepada orang- 
orang yang beriman dan menyampaikan amaran 
kepada orang-orang yang berkata bahawa Allah itu 
mempunyai anak. Kemudian menjelaskan bahawa 
segala hiasan dan keindahan di atas muka bumi ini 
adalah untuk ujian dan dugaan. Segala-galanya itu 
pada akhirnya akan hilang dan musnah belaka. 
Kemudian diiringi dengan kisah Ashabul-Kahfi. Kisah 
ini merupakan satu contoh pengutamaan iman dari 
keindahan hidup dunia yang palsu dan bagaimana 
kesanggupan mereka berlindung pada rahmat Allah 
di dalam sebuah gua kerana menyelamatkan 
keimanan mereka dari diganggu gugat. 

Pusingan yang kedua dimulai dengan memerintah 
Rasulullah s.a.w. supaya menetapkan dirinya 
bersahabat setia dengan orang-orang yang patuh 
berdo'a kepada Allah Tuhan mereka pagi dan petang 
untuk mencari keredhaan-Nya dan supaya jangan 
memperdulikan orang-orang yang lalai dari menyebut 
Allah. Kemudian diceritakan pula kisah dua buah 
ladang yang menggambarkan bagaimana 
kebanggaan hati seorang yang beriman kepada Allah 
dan bagaimana dia memandang kecil kepada segala 
nilai-nilai keduniaan. Setelah itu pusingan ini 
ditamatkan dengan menjelaskan nilai-nilai haqiqi yang 
kekal abadi. 

Pusingan yang ketiga mengandungi beberapa 
pemandangan yang berhubung rapat dengan 
pemandangan-pemandangan Qiamat yang diselingi 
dengan imbasan kisah Adam dan Iblis. Kemudian ia 
berakhir dengan penjelasan mengenai Sunnatullah 
yang tetap membinasakan orang-orang yang zalim, 
juga tentang rahmat Allah dan tangguhan 'azab-Nya 
terhadap orang-orang yang berdosa sehingga kepada 
masa yang tertentu. 

Kisah Musa a.s. dengan hamba yang soleh 
dimuatkan dalam pusingan yang keempat sementara 
kisah Zul-Qarnayn dimuat di dalam pusingan yang 
kelima. 

Kemudian surah ini ditamatkan dengan penerangan 
yang sama dengan penerangan di permulaan surah 
iaitu penerangan yang menyampaikan berita gembira 
kepada orang-orang yang beriman dan amaran 
kepada orang-orang yang kafir di samping 
menthabitkan wahyu dan membersihkan Allah dari 
syirik. 

Marilah kita huraikan pusingan pertama dengan 
terperinci: 

(Pentafsiran ayat-ayat 1-8) 



"Segala sanjungan terpulang kepada Allah yang telah 
menurunkan kitab Al-Qur'an kepada hamba-Nya 
(Muhammad) dan tidak menjadikan padanya sebarang 
ajaran yang berbelit-belit(l). Sebuah kitab yang begitu lurus 
untuk menyampaikan amaran keseksaan yang amat keras 
dari sisi Allah dan menyampaikan berita gembira kepada 
para Mu'minin yang mengerjakan amalan-amalan yang soleh 
bahawa mereka akan memperolehi pahala yang baik(2). laitu 
pahala Syurga f di mana mereka akan tinggal tetap untuk 
selama-lamanya(3). Dan untuk memberi amaran kepada 
orang-orang yang telah berkata bahawa Allah mempunyai 
anak(4). (Sebenarnya) mereka tidak mempunyai sebarang 
ilmu pengetahuan mengenainya (perkataan itu) dan datuk 
nenek mereka juga tidak mempunyai ilmu pengetahuan. 
Alangkah besar kata-kata yang terkeluar dari mulut mereka 
sedangkan apa yang dikatakan(5). Mungkin engkau hendak 
membunuh dirimu kerana dukacita terhadap kesan-kesan 
perbuatan mereka yang tidak mahu beriman kepada Al- 
Qur'an ini(6). Sesungguhnya Kami telah jadikan segala apa 
yang ada di bumi sebagai hiasan-hiasan yang indah dengan 
tujuan untuk Kami ujikan mereka siapakah di antara mereka 
yang lebih baik amaiannya(7). Dan sesungguhnya (ketika 
Qiamat kelak) Kami akan jadikan segala apa yang ada di atas 
bumi ini tanah rata yang keras dan tandus. "(8) 

Ayat permulaan mengandungi penonjolan sifat 
lurus dan tegas di samping memuji Allah yang telah 
menurunkan kitab suci Al-Qur'an kepada hamba-Nya 


yang membawa, ajaran yang lurus tanpa berbelit-belit 
dan menyeleweng dan tanpa bertujuan mengambil 
hati sesiapa, malah bertujuan: 

» ** y' * y' **, 

"Untuk menyampaikan amaran keseksaan yang amat keras 
dari sisi Allah. "(2) 

Dari ayat pertama lagi sudah ternyata garis-garis 
sifatnya yang jelas, iaitu tidak ada sebarang kekeliruan 
dan kesamaran di dalam 'aqidah. Aliahlah yang telah 
menurunkan Al-Qur'an ini dan segala sanjungan 
terpulang kepada-Nya yang telah menurunkannya. 
Muhammad itulah yang dimaksudkan dengan hamba 
Allah. Seluruh makhluk insan adalah hamba Allah 
belaka dan Allah sama sekali tidak mempunyai anak 
dan tidak pula mempunyai sekutu. 

Al-Qur'an tidak membawa sebarang ajaran yang 
berbelit-belit. Ajarannya adalah: 



"Sebuah kitab yang begitu lurus "(2) 

Konsep kelurusan Al-Qur'an ini sekali dinyatakan 
dengan ungkapan yang menafikan sifat yang berbelit- 
belit, dan sekali pula dengan ungkapan yang 
menegaskan sifat kelurusan itu sendiri untuk menguat 
dan menekankan konsep kelurusan ini. 


Tujuan diturunkan kitab suci Al-Qur'an itu amat 
jelas sekali iaitu: 



"Untuk menyampaikan amaran keseksaan yang amat keras 
dari sisi Allah dan menyampaikan berita gembira kepada 
para Mu'minin yang mengerjakan amalan-amalan yang soleh 
bahawa mereka akan memperolehi pahala yang baik. "(2) 

Suasana amaran yang keras itu menyelubungi 
seluruh penerangan ayat itu. Mula-mula amaran itu 
dibuat secara umum iaitu: 

"Untuk menyampaikan amaran keseksaan yang amat keras 
dari sisi Allah"(2) 

kemudian ia kembali pula membuat amaran secara 
khusus: 



"Dan untuk memberi amaran kepada orang-orang yang 
telah berkata bahawa Allah mempunyai anak. "(4) 

Dan di antara dua amaran itu diselitkan 
penyampaian berita kepada orang-orang yang 
beriman: 

" Yang mengerjakan amalan-amalan yang soleh. "(2) 


Sifat inilah yang menjadikan iman itu mempunyai 
bukti-bukti amali yang ketara yang bersandarkan 
realiti yang kuat. 

Kemudian Al-Qur'an mula menjelaskan 
methodologi yang salah digunakan oleh mereka 
dalam memutus dan menilaikan persoalan yang 
paling besar dan penting, iaitu persoalan 'aqidah: 

"(Sebenarnya) mereka tidak mempunyai sebarang iimu 
pengetahuan mengenainya (perkataan itu) dan datuk nenek 
mereka juga tidak mempunyai ilmu. "(5) 


Alangkah keji dan buruknya perbuatan mereka 
meluahkan perkataan ini tanpa berpedomankan ilmu 
pengetahuan, malah secara serampangan sahaja: 



"Alangkah besar kata-kata yang terkeluar dari mulut mereka 
sedangkan apa yang dikatakan mereka tidak lain melainkan 
hanya dusta semata-mata."(5) 


Semua kata-kata di dalam susunan ungkapan ini 
dan semua bunyinya dalam pertuturan adalah turut 
bekerjasama membesar-besarkan kejelikan perkataan 
yang diucapkan mereka, la dimulakan dengan kata- 
kata ** " Alangkah besar... (5)" untuk 

mengemukakan kepada pendengar betapa besarnya 
kejelikan perkataan itu hingga memenuhi suasana. 
Kemudian ia menjadikan kalimat (perkataan yang 
besar) itu sebagai tamyiz (kata penjelasan mengikut 
kaedah ilmu nahu) iaitu *j£)) - " Alangkah 

besarnya kata-kata.... (5)" untuk menambahkan 
tekanan bagi menarik perhatian mereka. Ia 
menjadikan perkataan itu terlancar keluar dari mulut 
mereka secara serampangan dan terburu-buru ((.£j^ 
c>)) - "Terkeluar dari mulut mereka. (5)" 

Kata-kata memberi sumbangan dengan 

bunyinya yang istimewa dalam membesarkan 
kejelikan kata-kata itu diluahkan mereka, kerana 
orang yang melafazkan kata-kata "(4*1$" itu akan 
membuka mulutnya membunyikan mad pada 
potongan pertamanya "afwa...." kemudian 
membunyikan dua Ha'nya yang berturut-turut 
menyebabkan seluruh mulutnya dipenuhi dua Ha'W 
itu sebelum ditutupkannya kerana membunyikan 
huruf Mimfr) di akhir kata-kata itu Dengan 

itu seluruh susunan rangkaian ayat ini dengan bunyi 
kata-katanya turut serta dalam menggambarkan 
maksud dan melukiskan suasana. Kemudian diiringi 
dengan sebuah pernyataan yang tegas melalui 
penafian "u&V dan pengecualian 



"Sedangkan apa yang dikatakan mereka tidak lain melainkan 
hanya dusta semata-mata. "(5) 

la memilih kata-kata "o!" bukan kata-kata "U" 
kerana kata-kata pertama mempunyai bunyi mati 
yang keras dan jelas, sedangkan kata-kata "ma"(t*) 
mempunyai bunyi yang agak lembut dengan sebab 
mad. Tujuan pemilihan itu untuk menambahkan 
kekerasan kecaman itu dan menambahkan ketegasan 
pembohongan perkataan yang amat besar itu. 

****** 

Dengan ungkapan yang seakan-akan menegur, 
Allah berbicara dengan Rasulullah s.a.w. yang sedang 
merasasedih kerana kaumnya mendustakan Al- 
Qur'an, menolak hidayat dan memilih jalan yang 
diketahui oleh beliau sebagai jalan yang akan 
membawa mereka kepada kebinasaan.... dengan 
ungkapan yang seakan-akan menegur, Allah 
berfirman kepada Rasulullah s.a.w.: 



"Mungkin engkau hendak membunuh dirimu kerana 
dukacita terhadap kesan-kesan perbuatan mereka yang tidak 
mahu beriman kepada Al-pudan ini. "(6) 


Maksudnya, boleh jadi engkau hendak membunuh 
dirimu kerana sedih dan dukacita terhadap mereka 
yang tidak beriman kepada Al-Qur'an, sedangkan 
mereka tidak wajar dukacitakan engkau, malah 
tinggalkan mereka begitu, kerana kami telah 
menjadikan seluruh keindahan dan kenikmatan yang 
ada di muka bumi ini termasuk harta kekayaan dan 
anak-anak untuk menguji penghuni-penghuninya 
supaya ternyata siapakah di antara mereka yang 
melakukan amalan-amalan yang baik di dunia ini dan 
wajar menerima ni'mat-ni'matnya sebagaimana 
mereka wajar pula menerima ni'mat di Akhirat kelak: 



"Sesungguhnya Kami telah jadikan segala apa yang ada di 
bumi sebagai hiasan-hiasan yang indah dengan tujuan untuk 
Kami ujikan mereka siapakah di antara mereka yang lebih 
baik amalannya. "(7) 

Dan hanya Allah sahaja yang mengetahui (siapakah 
mereka?), tetapi Allah tetap membalas setiap 
perbuatan dan amalan yang telah dilakukan oleh para 
hamba-Nya dalam hidup dunia ini. 

Al-Qur'an tidak menyebut apa-apa tentang mereka 
yang tidak mengerjakan amalan-amalan yang baik 
kerana pengertian yang dapat difaham dari ungkapan 
ini amat jelas. 

Kesudahan keindahan dan hiasan hidup dunia ini 
telah pun ditentukan, iaitu bumi akan kembali kosong 
darinya dan seluruh penghuninya akan binasa dan 
bumi akan jadi tandus, gersang, kasar dan kering 
kontang menjelang hari Qiamat. 



"Dan sesungguhnya (ketika Qiamat kelak) Kami akan jadikan 
segala apa yang ada di atas bumi ini tanah rata yang keras 
dan tandus. "(8) 

Ungkapan dan pemandangan yang dilukiskan ini 
membayangkan satu keadaan yang dahsyat. Kata 
"tb*" membayangkan pengertian tandus dengan 
bunyi kata-kata itu sendiri, begitu juga kata-kata 
"Ua^a" menggambarkan pemandangan tanah rata 
dan keras. 

****** 

(Pentafsiran ayat-ayat 9 - 18] 

Cerita Ashabul-Kahfi Mengikut ATQur'an 

Kemudian diceritakan pula kisah Ashabul-Kahfi,, di 
mana ditayangkan contoh keimanan yang unggul di 
daiam jiwa para Mu'minin. Bagaimana mereka begitu 
kukuh dan yakin dengan keimanan itu hingga mereka 
mengutamakannya dari segala hiasan dan 
kesenangan hidup di dunia dan sanggup mencari 
perlindungan di dalam sebuah gua apabila mereka 
merasa sulit untuk hidup dengan keimanan itu 
bersama orang ramai, dan bagaimana Allah 
memelihara orang-orang yang beriman ini dan 
menyelamatkan mereka dari penindasan serta 
menyelubungi mereka dengan limpah rahmat-Nya. 

Kisah Ashabul-Kahfi ini mempunyai berbagai-bagai 
riwayat dan pendapat la diceritakan di dalam buku- 
buku lama dan di dalam dongeng-dongeng dengan 
berbagai cerita, tetapi dalam memperkatakan kisah ini 
kami hanya berhenti setakat apa yang telah 
diterangkan oleh Al-Qur'an sahaja, kerana ia adalah 
satu-satunya sumber yang diyakinkan kebenarannya 
dan kami ketepikan segala riwayat-riwayat dan 
dongeng-dongeng yang telah menyusup ke dalam 
kitab-kitab tafsir tanpa sanad yang sahih kerana Al- 
Qur'anul-Karinn sendiri melarang bertanya kepada 
pihak yang lain dari AI-Qur'an mengenai kisah ini. 
Dan melarang dari berbahas dan berdebat secara 
meraba-raba di daiam urusan ghaib. 

Ada riwayat yang menyebut sebab turunnya kisah 
ini dan sebab turunnya kisah Zu!-Qarnayn, iaitu orang- 
orang Yahudi telah menghasut orang-orang Makkah 
supaya bertanya kepada Rasulullah s.a.w. mengenai 
dua kisah itu juga mengenai hakikat roh, atau orang- 
orang Makkah telah meminta orang-orang Yahudi 
mengadakan soalan-soalan untuk mereka supaya 
mereka dapat menguji Rasulullah s.a.w. Mungkin 
semuanya atau separuhnya benar kerana pada 
permulaan kisah Zul-Qarnayn disebut: 




"Dan mereka bertanya kepadamu tentang Zu!-Qamayn, 
jawablah: Aku akan bacakan kepadamu sebahagian dari 
ceritanya."(83) 

Tetapi isyarat yang seperti ini tidak disebut pada 
kisah Ashabul-Kahfi. Oleh itu kita akan terus 
menceritakan kisah itu sendiri dan ia mempunyai 
pertalian yang rapat dengan paksi surah ini 
sebagaimana telah kami terangkan. 

****** 

Cara yang diikuti dalam pembentangan kisah ini 
dari sudut kesenian ialah pertama cara penyaringan 
kisah secara umum dan pada akhirnya ialah 
pembentangan kisah secara terperinci. la 
dibentangkan dalam bentuk pemandangan- 
pemandangan dan di celah-celah pemandangan- 
pemandangan itu ditinggalkan ruang-ruang kosong 
yang dapat dimengerti sendiri dari susunan ayat-ayat 
itu. 1 la dimulakan begini: 



"Apakah engkau mengira kisah Ashabul-Kahfi dan ar-Raqim 
itu sahaja merupakan satu bukti yang mena'jubkan di antara 
bukti-bukti (kekuasaan) Kami yang lain? (9). (Kenangilah) 
ketika pemuda-pemuda itu berlindung di sebuah gua lalu 
mereka berdo'a: Wahai Tuhan kami 7 Kurniakan kami 
rahmat-Mu yang limpah dan sediakan untuk kami 
kemudahan dan taufiq daiam urusan kami (10). Lalu Kami 
pertidurkan mereka di dalam gua itu bertahun-tahun 
lamanya(1 1). Kemudian kami bangkitkan mereka dari tidur 
itu untuk Kami ujikan siapakah di antara dua golongan itu 
yang lebih tepat kiraannya tentang selama mana mereka 
tinggal di sana. "(12) 

Inilah saringan kisah secara umum, di mana 
dilukiskan garis-garis pokok kisah yang panjang lebar 
itu. Dari saringan ini kita dapat mengetahui bahawa 
para penghuni gua itu adalah terdiri daripada 
pemuda-pemuda yang kita tidak mengetahui bilangan 


1 Lihat bab ^^1 dalam buku uA 

mereka. Mereka adalah pemuda-pemuda yang 
beriman yang berlindung di sebuah gua dan Aliah 
telah menidurkan mereka bertahun-tahun lamanya 
dan kita tidak tahu berapa banyak jumlahnya, 
kemudian mereka dibangkitkan semula dari tidur 
mereka yang lama itu, dan di sana terdapat dua 
golongan yang bertelingkah pendapat mengenai 
mereka. Setelah mereka tidur dalam gua itu sekian 
lama, mereka dibangunkan kembali supaya dapat 
diketahui manakah di antara dua golongan itu yang 
lebih halus kiraannya? Walaupun kisah mereka 
merupakan satu kisah yang ajaib dan aneh, namun ia 
bukanlah merupakan bukti-bukti kekuasaan Allah 
yang paling ajaib dan aneh, kerana di lembaran- 
lembaran dan di celah-celah alam buana ini terdapat 
berbagai-bagai keajaiban dan keanehan yang 
mengatasi kisah Ashabul-Kahfi dan ar-Raqim 2 itu lagi. 


Setelah dibentangkan saringan kisah yang menarik 
ini, mulailah ayat-ayat berikut menghuraikan kisah itu 
dengan terperinci, la dimulai dengan penjelasan 
bahawa segala apa yang akan dikisahkan Allah itu 
merupakan keterangan muktamad di antara berbagai- 
bagai cerita yang bertentangan satu sama lain itu. la 
merupakan keterangan benar yang diyakinkan 
kebenarannya: 



S $ s» 9 * ^ 

" Kami mahu mengisahkan kepadamu cerita mereka yang 
sebenar. Mereka adalah sekumpulan pemuda-pemuda yang 


2 "(Ar~Raqim) biasanya ialah batu bersurat yang 

mencatatkan nama-nama mereka dan mungkin batu ini 
diletakkan di atas pintu gua di tempat mereka ditemui. 


telah beriman kepada Allah Tuhan mereka dan kami telah 
menambahkan lagi hidayat kepada mereka(13). Dan Kami 
telah meneguhkan hati mereka ketika mereka bangkit lalu 
berkata: Tuhan kami ialah Tuhan yang memiiiki langit dan 
bumi. Kami tidak akan menyembah tuhan yang lain dari - 
Nya. (Seandainya kami menyembah yang lain dari-Nya) 
bererti kami telah mengatakan satu penyelewengan yang 
amat ]auh(14). Mereka adalah kaum kami yang telah 
menyembah tuhan-tuhan yang lain dari Allah. Cubalah 
mereka buktikan (sifat ketuhanan) tuhan-tuhan yang lain itu 
dengan hujjah yang jelas. Tidak ada orang yang lebih zalim 
dari orang-orang yang melakukan pembohongan terhadap 
Al la h (15). Dan oleh sebab kamu telah mengasingkan diri dari 
mereka dan dari sembahan-sembahan yang disembah 
mereka selain dari Allah, maka (pergilah) kamu berlindung di 
dalam gua nescaya Allah Tuhan kamu menghamburkan 
rahmat-Nya ke atas kamu dan menyediakan pertolongan 
terhadap urusan kamu. "(16) 

Inilah pemandangan pertama dari pemandangan- 
pemandangan kisah itu: 



"Mereka adalah sekumpulan pemuda-pemuda yang telah 
beriman kepada Allah Tuhan mereka"(13) 


dan: 



"Dan kami telah menambahkan lagi hidayat kepada 
mereka"(13) 

dengan memberi ilham dan bimbingan kepada 
mereka bagai-mana seharusnya mereka 
mengendalikan urusan mereka: 

"Dan Kami telah meneguhkan hati mereka... "(14) 

hati mereka menjadi kukuh, teguh, yakin kepada 
kebenaran yang dikecapinya dan berbangga dengan 
keimanan yang dipilih mereka. 



"Ketika mereka bangkit."(14) 

Pergerakan bangun merupakan satu harakat yang 
membayangkan keazaman dan ketabahan. 



"Lalu berkata: Tuhan kami ialah Tuhan memiliki langit dan 
bumi." 


Dia adalah Tuhan semesta alam buana ini: 



"Kami tidak akan menyembah tuhan yang lain dari-Nya. "(14) 


Yakni dia adalah Tuhan Yang Maha Esa tanpa 
sebarang sekutu. 

"....(Seandainya kami menyembah yang lain dari-Nya), bererti 
kami telah mengatakan satu penyelewengan yang amat 
jauh ."(14) 

Bererti kami telah melampaui kebenarannya dan 
menyeleweng dari jalan yang betul. 

Kemudian mereka menoleh kepada kepercayaan 
yang dipegang oleh kaum mereka lalu mereka 
mengecamkannya dan mengecamkan cara berfikir 
yang digunakan mereka dalam membentuk 'aqidah 
mereka: 



"Mereka adalah kaum kami yang telah menyembah tuhan- 
tuhan yang dari Allah. Cubalah mereka buktikan (sifat 
ketuhanan) tuhan-tuhan yang lain itu dengan hujjah yang 
jelas "(15) 


Inilah jalan 'aqidah yang sebenar. Seorang itu 
hendaklah mempunyai hujjah yang kuat yang dapat 
dijadikan sandarannya dan mempunyai dalil dan bukti 
yang , dapat mempengaruhi hati dan akal. Jika tidak, 
maka ia hanya merupakan satu pembohongan yang 
amat keji kerana ia merupakan satu pembohongan 
terhadap Allah: 

'Tidak ada orang yang lebih zalim dari orang-orang yang 
melakukan pembohongan terhadap Allah ."(15) 



S' J> Ss ''v'? s s' .9* 

agama mereka. Mereka redha memilih gua dari 
kesenangan dan keni'matan hidup yang indah. 
Mereka telah mengambil kata sepakat ketika mereka 
berbincang secara sulit sesama mereka: 



"Dan oleh sebab kamu telah mengasingkan diri dari mereka 
dan dari sembahan-sembahan yang disembah mereka selain 
dari Allah , maka (pergilah) kamu berlindung di dalam gua 
nescaya Allah Tuhan kamu menghamburkan rahmat-Nya ke 
atas kamu dan menyediakan pertolongan terhadap urusan 
kamu." (16) 

Di sinilah terdedahnya ketakjuban mengenai hati 
pemuda-pemuda yang beriman yang telah 
mengasingkan diri dari kaum mereka, meninggalkan 
kampung halaman mereka, berpisah dari kaum 
keluarga mereka dan membuang segala keindahan 
dan keni'matan hidup dunia lalu berlindung di gua 
yang sempit, kasar dan gelap itu .... mereka 
sebenarnya ' merasa begitu senang dengan rahmat 
Aliah. Mereka merasa rahmat itu begitu teduh, selesa 
dan luas: 

".....nescaya Allah Tuhan kamu menghamburkan rahmat-Nya 
ke atas kamu. ...."(16) 


Di sini ternyatalah bagaimana jelas dan tegasnya 
pendirian pemuda-pemuda itu. Mereka tidak ragu- 
ragu dan teragak-agak. Mereka adalah anak-anak 
muda yang kuat tubuh badan, kuat iman dan 
pendirian. Mereka membantah dan mengecam 
kepercayaan yang dipegang oleh kaum mereka. 

Kini perbezaan di antara dua jalan itu telah ternyata 
begitu jelas, kedua-dua cara i'tikad itu telah 
bercanggah begitu nyata. Oleh itu di sana tiada lagi 
titik-titik pertemuan dan jalan hidup bersama. Mereka 
pasti melarikan diri menyelamatkan 'aqidah mereka, 
kerana mereka bukannya rasul-rasul yang diutuskan 
Allah kepada kaum mereka untuk menghadapi 
mereka dengan 'aqidah yang benar dan menyeru 
mereka kepadanya serta bersedia menerima segala 
akibat yang biasa diterima olehpara rasul, tetapi 
mereka hanya pemuda-pemuda yang mendapat 
hidayat dalam masyarakat yang zalim dan kafir, di 
mana mereka tidak dapat hidup jika mereka 
mengisytiharkan 'aqidah mereka secara terang- 
terangan. Di samping itu mereka juga tidak sanggup 
menurut Iiut dan bermuka-muka dengan kaum 
mereka, iaitu dengan menyembah sembahan- 
sembahan yang disembah mereka dengan tujuan 
menyelamatkan diri dan menyembunyikan ibadat 
mereka kepada Allah. Menurut pendapat yang lebih 
rajih rahsia keimanan mereka telah terbuka dan tiada 
jalan yang lain bagi mereka melainkan melarikan diri 
mencari perlindungan Allah untuk menyelamatkan 


Kata-kata (menghamburkan) membayangkan 
suasana luas, selesa dan lega, iaitu gua (yang sempit 
itu) menjadi tempat yang lapang, di mana 
terhamburnya rahmat Allah, terhurai benang- 
benangnya yang panjang dan terkembang bayang- 
bayangnya yang teduh merangkuli mereka dengan 
rangkulan yang lemah-lembut. Batas-batas gua yang 
sempit terbuka luas dan dinding-dindingnya yang 
keras menjadi lembut dan suasana sunyi sepi menjadi 
suasana tenang yang jernih hening. Seluruhnya 
membayangkan rahmat, kelembutan, kerehatan dan 
keselesaan. 

Itulah keimanan. 

Apakah harga kulit-kulit hidup yang lahir? Apakah 
harga nilai-nilai hidup, undang-undang, peraturan- 
peraturan dan pengertian-pengertian yang lumrah 
diikuti orang ramai di dalam kehidupan mereka di 
dunia ini? Sebenarnya di sana ada sebuah alam yang 
lain di ruang hati manusia yang dipenuhi keimanan 
dan hubungan mesra dengan Allah Yang Maha 
Penyayang, iaitu sebuah alam yang dinaungi rahmat, 
kelembutan, ketenteraman dan kerelaan. 

Kemudian tirai dilabuhkan menutupi pemandangan 
ini dan disingkapkan kembali untuk menayangkan 
satu senario yang lain, di mana anak-anak muda itu 
telah dipertidurkan Allah. 

"Dan engkau dapat melihat apabila matahari naikdi sebelah 
timur cahayanya menyimpang ke sebelah kanan gua dan 
apabila matahari membenam i, cahayanya melampaui mereka 
ke sebelah kiri, sedangkan mereka berada di lapangan gua 
itu. Itulah di antara tanda-tanda kekuasaan Allah. Barang 
siapa yang dihidayatkan Allah , maka dialah orang yang 
mendapat hidayat yang sebenar dan barang siapa yang telah 
disesatkan-Nya nescaya engkau tidak akan mendapati 
sesiapa pun lagi yang sanggup menjadi pelindung yang 
memberi bimbingan kepadanya(17). Dan engkau mengira 
mereka sedang jaga , sedangkan mereka sebenarnya tidur 
nyenyak. Kami membalik-balikkan badan mereka sekali ke 
kanan dan sekali ke kiri, sedangkan * anjing mereka 
menghulurkan dua kakinya ke depan di halaman pintu gua 
dan jika engkau melihat mereka tentulah engkau akan 
berpaling melarikan diri dan tentulah hatimu dipenuhi 
perasaan takut kepada mereka . "( 1 8) 


Itulah satu pemandangan ilustrasi yang menarik. Ia 
merakamkan keadaan pemuda-pemuda yang berada 
di dalam gua itu dengan kata-kata yang sama dengan 
rakaman tali pita filem yang bergerak.. Ia 
menggambarkan matahari naik menjenguk gua itu 
kemudian cahayanya menyimpang darinya seolah- 
olah dilakukannya dengan sengaja. Kata "jjL?" 
(menyimpang) menggambarkan maknanya yang 
membayangkan tindakan cahaya matahari itu 
dilakukan dengan iradat. la juga menggambarkan 
pergerakan matahari jatuh yang melewati mereka ke 
arah kiri, semasa mereka berada di lapangan gua itu. 


Dan sebelum ia menghabiskan rakaman 
pemandangan yang menarik itu, ia mengulaskan 
keadaan mereka dengan salah satu dari ulasan-ulasan 
Al-Qur'an yang biasa diselangi di dalam perjalanan 
kisah-kisah untuk menyedarkan hati manusia di sa'at 
yang sesuai: 

"...Itulah di antara tanda-tanda kekuasaan Allah... "(17) 


Yakni Allah telah meletakkan mereka dengan 
keadaan yang seperti ini di dalam gua itu, di mana 
mereka didekatkan kepada cahaya matahari tetapi 
pancaran sinarnya tidak membahang tubuh mereka: 
Mereka berada di tempat mereka tidak mati dan tidak 
pula bergerak: 



"...Barang siapa yang dihidayatkan Allah , maka dialah orang 
yang mendapat hidayat yang sebenar ; dan barang siapa 
yang telah disesatkan-Nya , nescaya engkau tidak akan 
mendapati sesiapa pun lagi yang sanggup menjadi pelindung 
yang memberi bimbingan kepadanya" (i 7) 

Hidayat dan kesesatan itu mempunyai undang- 
undangnya, iaitu sesiapa yang mendapat hidayat dari 
ayat-ayat Aliah bererti dia telah diberi hidayat oleh 
Allah mengikut undang-undang-Nya dan dialah orang 
yang mendapat hidayat yang sebenar, dan sebaliknya 
sesiapa yang tidak berpegang dengan punca-punca 
hidayat, maka dia akan sesat dan kesesatannya itu 
adalah mengikut undang-undang Ilahi dan ini bererti 
dia telah disesatkan Allah. Dan engkau tidak akan 
mendapati sesiapa pun selepas itu yang sanggup 
menjadi petunjuk yang dapat memberi hidayat 
kepadanya. 

Kemudian penjelasan ayat-ayat itu meneruskan 
penggambarannya untuk menyempurnakan 
pemandangan yang mengkagumkan itu, di mana 
pemuda-pemuda itu dibalik-balikkan tubuh mereka 
dari satu lambung ke satu lambung selama mereka 
berada dalam tidur yang amat lama itu sehingga 
orang yang melihat mereka menyangka bahawa 
mereka sedang jaga, sedangkan sebenarnya mereka 
tidur. Anjing mereka pula - mengikut kebiasaan anjing 
- sedang menghulurkan dua kakinya di pekarangan 
yang berhampiran dengan pintu gua itu seolah-olah 
menjaga mereka. Pemandangan mereka yang berada 
di dalam keadaan itu boleh menimbulkan perasaan 
takut di dalam hati orang yang melihat mereka kerana 
dia melihat mereka tidurseperti orang jaga berbalik- 
balik tetapi tidak jaga. Itulah tadbir Allah supaya tidak 
ada orang yang dapatmengganggu mereka sehingga 
sampai kepada masa yang telah ditentukan Allah. 

•k 'k -k -k -k -k 


(Pentafsiran ayat-ayat 19 - 24) 


Dan secara mendadak mereka bangun dengan 
cergas. Oleh itu marilah kita lihat dan mendengar 
mereka bercakap: 

"Dan demikianlah Kami telah membangkitkan mereka 
kembali supaya mereka bertanya sesama mereka. Ujar salah 
seorang dari mereka: Berapa lama kamu telah tidur? Jawab 
mereka: Kita telah tidur kira-kira sehari atau separuh hari . 
Ujar mereka: Allah Tuhan kamu sahaja yang lebih 
mengetahui berapa lama kamu telah tidur. Hantarkanlah 
seorang dari kamu ke bandar membawa wang perak kamu 
ini dan hendaklah dia carikan apa sahaja makanan yang baik 
dan bawakan kepada kamu sedikit rezeki darinya i, tetapi 
hendaklah dia berhati-hati dan janganlah sekali-kali dia 
melakukan sesuatu yang boleh menyedarkan sesiapa pun 
terhadap rahsia kamu(19). Kerana jika mereka mengetahui 
rahsia kamu tentulah mereka akan merejamkan kamu 
sampai mati atau mereka memaksa kamu kembali kepada 
agama mereka. Dan kamu tidak akan mendapat 
keberuntungan untuk selama-lamanya. "(20) 

Terjaga Setelah Ratusan Tahun Tertidur 

Penjelasan ayat ini menggunakan unsur mendadak 
di dalam membentangkan kisah ini. Oleh kerana itu ia 
menayangkan pemandangan ini yang menunjukkan 
bagaimana pemuda-pemuda itu secara mendadak 
bangkit dari tidur mereka, sedangkan mereka tidak 
mengetahui berapa lama mereka telah tidur sejak 
mereka merasa mengantuk dahulu. Mereka 
menggosok-gosok mata mereka dan berpaling 
memandang satu sama lain sambil bertanya berapa 
lama kamu tidur? laitu pertanyaan yang biasa dibuat 
oleh orang-orang yang jaga dari tidur yang lama. 
Tentulah mereka merasa kesan-kesan tidur mereka 
yang lama itu. 



"...Jawab mereka: Kita telah tidur kira-kira sehari atau 
separuh hari. ..."(19) 

Kemudian mereka fikir lebih baik mereka ketepikan 
sahaja persoalan yang tidak ada faedahnya 

dibicarakan dengan panjang dan menyerahkan sahaja 
perkara itu kepada Allah - menurut adat orang 
Mu'min yang menghadapi perkara-perkara yang tidak 
diketahui mereka - dan mereka lebih baik memikirkan 
perkara yang amali yang sedang dihadapi mereka, 
iaitu mereka sekarang sedang lapar dan mereka 
mempunyai duit-duit perak yang mereka bawa keluar 
dari bandar itu: 



J j/ 

"...Ujar mereka: Allah Tuhan kamu sahaja yang lebih 
mengetahui berapa lama kamu telah tidur. Hantarkanlah 
seorang dari kamu ke bandar membawa wang perak kamu 
ini dan hendaklah ia carikan apa sahaja makanan yang baik 
dan bawakan kepada kamu sedikit rezeki darinya.. .."(19) 



Yakni hendaklah dia memilih makanan yang terbaik 
di bandar itu dan bawakan kepada kamu sedikit 
darinya. 


Mereka takut rahsia mereka terbuka dan tempat 
persembunyian mereka diketahui orang. Dan 
akibatnya mereka akan ditangkap oleh pihak yang 
berkuasa di bandar itu dan dihukum bunuh dengan 
rejam -* kerana kesalahan mereka meninggalkan 
agama (negeri) dan menyembah Allah yang tunggal di 
negeri yang mempersekutukan Allah - atau mereka 
akan ditindas dengan 'azab keseksaan supaya mereka 
meninggalkan 'aqidah mereka. Inilah perkara-perkara 
yang ditakuti mereka. Oleh sebab itulah mereka 
berpesan kepada utusan itu supaya berhati-hati: 





" Tetapi hendaklah dia berhati-hati dan janganlah sekali- 

kali dia melakukan sesuatu yang boleh menyedarkan sesiapa 
pun terhadap rahsia kamu (19). Kerana jika mereka 
mengetahui rahsia kamu tentulah mereka akan merejamkan 
kamu sampai mati atau mereka memaksa kamu kembali 
kepada agama mereka. Dan kamu tidak akan mendapat 
keberuntungan untuk selama-lamanya. "(20) 


Maksudnya, sesiapa yang murtad dari iman kepada 
syirik, maka dia tidak akan mendapat sebarang 
keberuntungan dan itulah suatu kerugian yang paling 
besar. 


Demikianlah kita melihat bagaimana pemuda- 
pemuda itu berbincang secara sulit bersama-sama 
mereka dengan begitu hati-hati dan takut. Mereka 
tidak sedar tahun-tahun telah banyak berlalu dan 
roda zaman telah sekian lama berputar. Mereka tidak 
sedar bahawa generasi-generasi telah bersilih ganti 
dan negeri mereka telah berubah rupa dan pihak 
berkuasa yang ditakuti mereka terhadap keselamatan 
'aqidah mereka telah lama bertukar. Mereka tidak 
sedar bahawa kisah mereka selaku kumpulan anak- 
anak muda yang lari menyelamatkan agama mereka 
di zaman seorang raja yang zalim itu telah menjadi 
cerita turun-temurun, di mana timbulnya berbagai- 
bagai pendapat yangbercanggah mengenai hakikat 
mereka, mengenai agama mereka dan mengenai 
lama masa yang telah berlalu sejak mereka 
menghilangkan diri. 

Di sini tirai dilabuhkan menutup pemandangan 
mereka yang sedang berada di dalam gua kemudian 
disingkapkan kembali untuk menunjukkan satu 

adegan yang lain dan di antara dua adegan itu 
terdapat satu ruang kosong yang ditinggalkan di 
dalam penerangan AI-Qur'an. 

Di sini kita dapat menangkap bahawa penduduk 
negeri ini sekarang telah beriman belaka. Mereka 
amat menghormati dan memuliakan anak-anak muda 
yang beriman itu setelah terbuka rahsia mereka 
apabila salah seorang dari mereka keluar untuk 
membeli makanan. Dia telah dapat dikenali orang 
ramai sebagai salah seorang anak muda yang telah 
melarikan diri untuk menyelamatkan agama mereka 
di zaman dahulu. 


Di sini dapatlah kita gambarkan betapa besarnya 
rasa terperanjat yang telah dialami pemuda-pemuda 
itu setelah mereka diyakinkan teman mereka bahawa 
negeri itu telah dilalui zaman yang lama sejak mereka 
telah meninggalkannya dan dunia di sekeliling mereka 
pun berubah segala-galanya; segala apa yang tidak 
disukai mereka dan segala apa yang diketahui mereka 
tidak ada lagi. Mereka kini merupakan satu generasi 
lama yang telah dilalui beberapa abad. Mereka 
merupakan kumpulan manusia aneh pada pandangan 
dan perasaan orang ramai. Oleh sebab itu orang 
ramai kini tidak dapat melayani mereka seperti 
kumpulan manusia yang biasa. Segala perhubungan 
kerabat, muamalah, perasaan dan adat resam yang 
menghubungi mereka dengan generasi mereka telah 
pun terputus belaka. Mereka lebih menyerupai 
kenangan-kenangan yang masih hidup dari orang- 
orang yang sebenar di alam kenyataan. Oleh itu Allah 
mewafatkan mereka kembali kerana kasihan kepada 
mereka menghadapi semua realiti (yang pahit) ini. 


Semua ini dapat kita gambarkan sendiri. Ayat yang 
berikut menayangkan adegan yang akhir, iaitu 
adegan kematian mereka, sedangkan orang ramai 
yang berada di luar gua itu masih berbalah mengenai 
kedudukan mereka, apakah agama yang dianuti 
mereka dan bagaimana seharusnya mereka 
mengabadikan mereka untuk kenangan generasi- 
generasi yang akan datang. Begitu juga (dalam ayat 
berikut) disebut secara langsung titik pengajaran yang 
dapat diambil dari peristiwa yang aneh ini:. 








Jl 







"Dan demikianlah Kami dedahkan hal mereka kepada orang 
ramai agar mereka mengetahui bahawa janji Allah (untuk 
menghidupkan manusia selepas mati) itu adalah benar dan 
bahawa Qiamat tetap berlaku tanpa sebarang keraguan lagi. 


(pendedahan itu berlaku) ketika orang ramai itu berbantah- 
bantahan sesama mereka tentang (apakah yang harus 
dibuat) terhadap pemuda-pemuda itu. Lalu mereka berkata: 
Dirikanlah sebuah bangunan di atas mereka. Tuhan mereka 
lebih mengetahui tentang hakikat mereka. Ujar orang-orang 
yang berkuasa dalam urusan mereka: Kami akan membina 
sebuah masjid di atas mereka. "(21) 

Titik pengajaran dari penghabisan kisah anak-anak 
muda itu ialah kisah itu mengemukakan dalil bagi 
kebangkitan selepas mati dengan satu contoh yang 
berlaku di alam kenyataan yang dapat dilihat dan 
difaham secara dekat. Kisah ini dapat memudahkan 
manusia memahami persoalan kebangkitan selepas 
mati dan meyakinkanmereka bahawa janji Aliah itu 
benar dan hari Qiamat itu tidak diselubungi sebarang 
keraguan. Beginilah Allah membangkitkan pemuda- 
pemuda itu dari tidur mereka dan mendedahkan 
hakikat mereka kepada kaum mereka. 

Setengah orang ramai berpendapat: 

"...Dirikanlah sebuah bangunan di atas mereka.... "(21) 

laitu sebuah bangunan yang tidak menentukan 
agama mereka: 

"...Tuhan mereka lebih mengetahui tentang hakikat 
mereka.. "(21) 

yakni tentang agama yang dianuti mereka. 
Sementara pihak yang berkuasa pada masa itu pula 
berpendapat: 



"...Kami akan membina sebuah masjid di atas mereka. "(21) 

Yang dimaksudkan dengan masjid di sini ialah 
tempat ibadat mengikut adat orang-orang Yahudi 
dan orang-orang Kristian yang mendirikan rumah- 
rumah ibadat di atas kubur para nabi-nabi dan wali- 
wali, juga sebagaimana yang dilakukan oleh 
setengah-tengah orang Islam yang mengikut contoh 
teladan Ahlil-Kitab dengan melanggar petunjuk 
Rasulullah s.a.w. yang telah bersabda: 

t (j, j^]\j s ^>«Ji aJJI 
As? 

"Allah telah melaknatkan orang-orang Yahudi dan Nasara 
yang telah membangunkan masjid-masjid di atas kubur- 
kubur nabi-nabi dan orang-orang mereka yang soleh. " 3 

Kemudian tirai dilabuhkan menutup adegan ini dan 
setelah itu disingkapkan kembali untuk kita 
mendengar perdebatan mengenai penghuni- 
penghuni gua itu mengikut kebiasaan orang-orang 
yang memindahkan cerita-cerita dan berita-berita 


3 Hadrth ini telah disebut oleh Ibn Kathir dalam tafsir. 

dengan menambah dan mengurang, mereka 
menokok khayalan-khayalan mereka kepada cerita- 
cerita itu dari satu generasi ke satu generasi sehingga 
cerita-cerita itu menjadi begitu besar dan berubah- 
ubah. Berbagai-bagai pendapat telah diberikan 
mengenai suatu cerita atau peristiwa yang sama 
setelah bersilih ganti dilalui abad: 



"Mereka (satu golongan Ahlil-Kitab) akan berkata bahawa 
jumlah mereka (Ashabul-Kahfi) tiga orang dan yang keempat 
ialah anjing mereka . Satu golongan pula berkata jumlah 
mereka lima orang dan yang keenam ialah anjing mereka 
semuanya meneka~neka perkara ghaib. Segolongan yang 
lain lagi berkata jumlah mereka tujuh orang dan yang 
kelapan ialah anjing mereka. Katakanlah: Tuhanku lebih 
mengetahui tentang bilangan mereka (yang sebenar) dan 
tiada yang mengetahui bilangan mereka (yang 
sebenar)melainkan hanya segelintir orang sahaja. Oleh itu 
janganlah engkau berdebat dengan mereka mengenai 
penghuni-penghuni gua itu kecuali perdebatan yang lahir 
sahaja dan janganlah engkau tanyakan seorang pun dari 
mereka mengenai penghuni-penghuni gua itu. "(22) 

Bilangan Pemuda-pemuda Ashabul-Kahfi 

Perdebatan di sekitar bilangan pemuda-pemuda itu 
tidak memberi apa-apa faedah. Sama sahaja sama 
ada bilangan mereka tiga orang atau empat orang 
atau tujuh orang atau lebih banyak dari itu lagi. 
Bilangan mereka yang sebenar terserah kepada Allah 
dan hakikat mereka yang sebenar berada di dalam 
ilmu Allah dan di dalam pengetahuan segelintir 
manusia yang meneliti sesuatu peristiwa semasa 
berlakunya atau mempastikannya dari riwayatnya 
yang sahih. Titik pengajaran dari kisah mereka adalah 
tercapai sama ada dengan bilangan yang sedikit atau 
dengan bilangan yang banyak. Oleh sebab itulah Al- 
Qur'an mengarahkan Rasulullah s.a.w. supaya 
meninggalkan perdebatan mengenai perkara ini dan 
supaya jangan bertanya kepada sesiapa pun dari para 
pendebat itu mengenai kedudukan penghuni- 
penghuni gua itu. Arahan ini sesuai dengan 
methodologi Islam yang mahu memelihara daya 
tenaga akal dari dibuang percuma di dalam perkara- 
perkara yang tidak berfaedah, juga supaya seorang itu 
tidak mengikuti sesuatu yang tidak diketahuinya 
dengan penuh keyakinan. Peristiwa Ashabul-Kahfi 
yang telah digolong zaman itu adalah dari perkara- 
perkara ghaib yang terserah kepada ilmu Allah. Oleh 
itu hendaklah beliau tinggalkan sahaja perkara ini 
kepada ilmu Allah. 


Sesuai dengan larangan berdebat mengenai 
perkara-perkara ghaib yang silam, maka ayat berikut 
mengharamkan perbuatan menentu perkara-perkara 
ghaib di masa mendatang atau perkara-perkara yang 
akan berlaku di masa akan datang, kerana manusia 
tidak mengetahui perkara-perkara yang mendatang 
dan sudah tentu dia tidak dapat menentukannya 
dengan pasti: 

"Dan janganlah engkau berkata mengenai sesuatu (yang 
engkau kehendaki): Aku tetap melaksanakannya 

besok. "(23). 

i'i j) V} dji'! 


JSji 







"Melainkan disertai dengan menyebut "Insya Allah" dan 
kenangkan Tuhanmu jika engkau terlupa dan berdo'alah: 
Semoga Allah memberi petunjuk kepadaku ke jalan yang 
lebih dekat dari ini. "(24) 


Sikap Mu'min Menghadapi Masa Depan 

Setiap gerak dan setiap diam, malah setiap nafas 
dari nafas : nafas yang hidup adalah tergantung 
kepada iradat Allah. Tabir ghaib yang dilabuhkan itu 
adalah melindungi segala sesuatu di sebalik detik 
yang wujud sekarang ini, dan mata manusia juga 
tidak dapat menjangkau di sebalik tabir yang 
dilabuhkan itu dan ia tetap lemah biar pun bagaimana 
banyak ilmunya. Oleh itu janganlah ia berkata, "Aku 
tetap akan melaksanakannya besok", kerana hari 
esok adalah dari urusan ghaib Allah dan tabir urusan 
ghaib Allah melindungkan akibat-akibat sesuatu. 

Arahan ini bukanlah bertujuan supaya seorang itu 
duduk mendiamkan diri sahaja tanpa memikir dan 
merancangkan masa depannya dan supaya dia hidup 
di atas asas sehari demi sehari atau untuk sesa'at 
demi sesa'at sahaja atau supaya dia jangan 
menyambungkan masa hidupnya yang silam dengan 
masa hidupnya sekarang dan masa hidupnya yang 
mendatang. Tidak sekali-kali begitu, tetapi tujuannya 
yang sebenar ialah supaya dia turut membuat 
perhitungan kepada perkara yang ghaib dan 
mengambil kira kehendak iradat Allah yang 
mentadbirkannya, juga supaya dia berpegang kukuh 
kepada keputusan yang telah diazamkannya dan 
memohon pertolongan kepada masyi'ah(kehendak) 
Allah untuk menjayakan apa yang telah 

diazamkannya itu serta menyedari bahawa kuasa 
Allah mengatasi kuasanya. Oleh kerana itu janganlah 
dia merasa mustahil bahawa tadbir Allah berlainan 
dengan perancangannya. Andainya dia berjaya 
melaksanakan apa yang telah diazamkan, (maka 
hendaklah dia bersyukur) dan andainya masyi'ah Allah 
berlainan dari apa yang dirancangkannya, maka 
janganlah dia bersedih dan berputus asa, kerana 
seluruh urusan itu di bawah kuasa Allah awal dan 
akhir. 

Seseorang itu harus berfikir dan merancang, tetapi 
dia harus sedar bahawa dia hanya boleh berfikir dan 
merancangkan (dengan betul) dengan pertolongan 
dan taufiq dari Allah, dan dia tidak berupaya berfikir 
dan merancang melainkan dengan daya-daya berfikir 
dan merancang yang dikurniakan Allah kepadanya. 
Sikap ini tidak akan membawa seseorang kepada 
kemalasan, kelengahan dan kelemahan-kelemahan, 
malah sebaliknya ia membekalkannya dengan 
keyakinan, kekuatan, ketenteraman dan keazaman 
yang kukuh. Oleh itu apabila tersingkapnya tabir 
ghaib yang menunjukkan bahawa tadbir Allah itu 
berlainan dari perancangannya, maka hendaklah dia 
menerima keputusan Allah itu dengan penuh 
keredhaan, ketenangan dan penyerahan diri, kerana 
itulah keputusan asal yang tidak diketahui olehnya 
dan baru sekarang disingkapkan tabirnya. 


Inilah methodologi Islam yang menguasai hati 
seorang Muslim, oleh kerana itu dia tidak merasa 
keseorangan dan kesepian apabila dia berfikir dan 
merancang, tidak merasa angkuh dan sombong 
apabila dia berjaya dan tidak merasa putus asa apabila 
dia gagal, malah dia tetap berhubung dengan Allah 
dalam segala keadaan, tetap bergantung kepada-Nya, 
bersyukur kepada taufik-Nya dan tetap menerima 
qadha' dan qadar-Nya tanpa angkuh dan tanpa putus 
asa. 



"Dan kenangkan Tuhanmu jika engkau terlupa. "(24) 


Maksudnya, apabila engkau lupa kepada arahan 
dan pedoman ini, maka hendaklah engkau ingat 
kepada Allah dan kembali kepadanya.' 





"Dan berdo'alah: Semoga Allah memberi petunjuk kepadaku 
ke jalan yang lebih dekat dari ini. "(24) 


Yakni ke jalan lebih dekat yang sentiasa 
menghubungkan hatinya dengan Allah dalam segala 
pekerjaan yang hendak dilakukannya dan segala jalan 
yang hendak ditujukannya. 

Kata-kata (semoga) dan kata-kata "vJV" 

(lebih dekat) digunakan di sini untuk menunjukkan 
betapa tingginya maqam ini dan betapa perlunya 
seseorang itu berusaha secara berterusan untuk 
mencapaikannya dalam semua keadaan hidupnya. 

******* 


(P entafsiran ayat 25) 

Setakat ini kita belum lagi mengetahui berapa lama 
pemuda-pemuda itu tidur di dalam gua itu. Oleh itu 
marilah kita mengetahuinya sekarang secara yakin: 




"Mereka (pemuda-pemuda itu) tidur di dalam gua mereka 
selama tiga ratus tahun (mengikut kiraan tahun Syamsiyah) 
dan mereka menambah sembilan tahun (mengikut kiraan 
tahun Qamariah)."(25) 




oej 





"Katakanlah: Hanya Allah sahaja yang lebih mengetahui 
selama mana mereka tidur (di dalam gua itu), kerana Dialah 
sahaja yang memiliki segala urusan ghaib di langit dan di 
bumi, alangkah jauh penglihatan dan pendengaran- 
Nya. "(26) 


Inilah penjelasan muktamad mengenai pemuda- 
pemuda itu yang diterangkan Allah yang mengetahui 
segala urusan ghaib di langit dan di bumi. Alangkah 
jauh penglihatan dan pendengaran Allah S.W.T. Oleh 
itu sebarang perdebatan dan pertengkaran tidak lagi 
diperlukan selepas penjelasan ini. 


****** 


(P entafsiran ayat-ayat 26 - 27) 

Kemudian kisah ini diiringi dengan sebuah 
pernyataan yang mengumumkan ciri wahdaniyah 
yang amat ketara kesannya di dalam perjalanan kisah 
ini dan peristiwa-peristiwanya: 



"Mereka tidak mempunyai sebarang penaung selain dari 
Aliah dan Allah tidak pernah berkongsi dengan sesiapapun 
dalam urusan pentadbiran-Nya. "(26) 


Juga diiringi dengan mengarahkan Rasulullah s.a.w. 
supaya membaca ayat-ayat Al-Qur'an yang 
diwahyukan Allah kepadanya yang mengandungi 
penjelasan muktamad - penjelasan yang benar yang 
tidak digugatkan kebatilan - dan supaya bertawajjuh 
kepada Allah Yang Maha Esa, kerana tiada tempat 
perlindungan yang sebenar melainkan perlindungan 
Allah, di mana penghuni-penghuni gua telah 
berlindung dengan mendapat rahmat dan hidayat- 
Nya: 



"Dan bacalah apa yang telah Aku wahyukan kepadamu dari 
kitab suci Tuhanmu. Tiada siapa pun yang berkuasa 
mengubahkan kalimat-kalimat-Nya dan engkau tidak akan 
mendapat tempat perlindungan selain dari-Nya. "(27) 

Demikianlah berakhirnya kisah ini. la didahului, di 
selingi dan di akhiri dengan arahan-arahan yang 
kerananya diceritakan segala kisah dalam Al-Qur'an di 
samping diwujudkan keselarasan yang sempurna di 

antara arahan agama dengan pembentangan yang 
seni di dalam penjelasan ayat-ayat itu. 


(Kumpulan ayat-ayat 28-46) 



"Dan tetapkan dirimu bersama orang-orang yang beribadat 
kepada Tuhan mereka pagi dan petang semata-mata kerana 
hendak mendapat keredhaan-Nya. Dan janganlah kedua 
matamu menjauhkan pandangannya dari mereka kerana 
berkehendak kepada kesenangan hidup dunia , dan 
janganlah engkau tunduk kepada kehendak orang yang 
telah Kami lalaikan hatinya dari mengingati Kami serta 
mengikut hawa nafsunya dan seluruh tindak-tanduknya 
melampaui belaka(28). Katakanlah: Kebenaran ini adalah 
datang dari Allah Tuhan kamu , sesiapa yang mahukan 
keimanan dia boleh beriman dan sesiapa yang mahukan 
kekufuran dia boleh kufur. Sesungguhnya Kami telah 
menyediakan untuk orang-orang yang zalim itu Neraka yang 
gejolaknya melingkungi mereka , dan jika mereka meminta 
pertolongan ; maka mereka akan diberi pertolongan dengan 
air seperti air danor yang membakarkan muka. Itulah 
minuman yang paling dahsyat dan itulah tempat kediaman 
yang paling buruk(29). Sesungguhnya orang-orang yang 
beriman dan mengerjakan amalan-amalan yang soleh. Kami 
tetap tidak akan mensia-siakan pahala siapa sahaja yang 
telah melakukan amalan yang baik(30). Merekalah yang 
akan memperoleh i Syurga-syurga 'Adni yang mengalir di 
bawahnya sungai-sungai dan di dalam Syurga-syurga itu 
mereka akan dihiaskan dengan gelang-gelang emas dan 
memakai pakaian-pakaian hijau yang diperbuat dari sutera 
yang halus dan sutera yang tebal bersulam sambil duduk 
bersandar di atas peterana-peterana yang indah. Itulah 
sebaik-baik balasan dan sebaik-baik tempat kediaman(31). 
Dan berikanlah kepada mereka satu perbandingan , iaitu 
cerita dua orang lelaki salah seorang dari keduanya Kami 
telah kurniakan kepadanya dua ladang anggur dan Kami 
kelilingi ladang-ladang itu dengan pokok tamar dan di 
antara dua ladang itu pula Kami mengadakan tanaman- 
tanaman yang iain(32). Kedua-dua ladang itu telah 
menghasilkan buah-buahan yang sempurna i, tiada sedikit 
pun yang kurang , dan Kami alirkan pula dicelah-celah kedua 
ladang itu anak-anak sungai(33). Dan dia juga mempunyai 
hasil buahan yang lain lalu dia berkata kepada temannya 
ketika dia berdialog dengannya: Aku mempunyai harta 
kekayaan yang, lebih banyak dan engkau dan mempunyai 
pengikut-pengikut yang lebih kuat(34). Dan dia memasuki 
ladangnya dengan sikap yang menganiayai dirinya sendiri 
seraya berkata: Aku flkir ladang-ladang ini tidak akan 
musnah buat selama-lamanya(35). Dan aku juga fikir Qiamat 
tidak akan berlaku dan andainya aku dikembalikan kepada 
Tuhanku tentulah aku akan memperolehi tempat kediaman 

"Lalu temannya berkata kepadanya ketika dia berdialog 
dengannya: Apakah engkau tidak percaya lagi kepada Tuhan 
yang telah menciptakan engkau dari tanah kemudian cfar/ 
nutfah kemudian Dia menjadikan engkau seorang lelaki 
(yang sempurna)(37). Tetapi bagi kami Aliah itulah Tuhanku 
dan aku tidak sekali-kali mempersekutukan Tuhanku dengan 
sesiapa pun(38). Sepatutnya engkau berkata sewaktu 
engkau memasuki ladang engkau tadi: Masya Allah 
(semuanya ini adalah kurnia yang telah dikehendaki Allah) 
tiada daya upaya (bagiku) melainkan dengan pertolongan 
Allah. Jika engkau memandang aku mempunyai harta 
kekayaan dan anak pinak yang lebih sedikit darimu(39). 
Maka aku harap semoga Tuhanku mengurniakan satu nTmat 
yang lebih baik dari ladangmu (dan lambat-laun Dia akan) 
menimpakan ladangmu dengan satu bencana dari langit 
menyebabkan ladang-ladang itu menjadi tanah yang tandus 
licin (40). Atau air sungai ladang itu menjadi kering ditelan 
bumi menyebabkan engkau tidak akan dapat, mencarinya 
lagi(41). Dan seluruh hasil tanamannya dibinasakan 
menyebabkannya membalik-balikkan kedua tangannya 
(kerana menyesal) perbelanjaan-perbelanjaan yang telah 
dihabiskan kerana ladang-ladang itu, sedangkan semuanya 
telah roboh bersama junjung-junjungnya sambil berkata: 
Alangkah baiknya jika aku tidak mempersekutukan Allah 
Tuhanku dengan sesiapa pun(42). Dan tiada satu kumpulan 
manusia pun yang dapat menolongnya selain dari Allah dan 
dia juga tidak dapat membela dirinya sendiri(43 ).. Di r sana 
seluruh kuasa memberi perlindungan hanya menjadi milik 
Allah Yang Maha Benar sahaja. Dialah sebaik-baik pemberi 
ganjaran dan sebaik-baik pemberi balasan(44). Dan berilah 
satu perbandingan tentang kehidupan dunia, la laksana air 
hujan yang Kami turunkan dari langit kemudian tumbuhlah 
aneka tumbuhan bumi yang bersebati dengannya i, kemudian 
ia menjadi kering dan hancur ditiup angin dan Allah adalah 
Maha Kuasa di atas segala sesuatu(45). Harta kekayaan dan 
anak pinak hanya merupakan hiasan kehidupan dunia 


sahaja , sedangkan amalan-amalan soleh yang kekal adalah 
lebih baik di sisi Allah Tuhanmu dari segi balasan dan lebih 
baik dari segi harapan" (46). 

Seluruh pelajaran ini menjelaskan nilai-nilai di dalam 
neraca 'aqidah, iaitu nilai-nilai yang haqiqi itu 
bukannya harta kekayaan, bukannya pangkat 

kebesaran, bukannya kuasa dan bukannya kelazatan- 
kelazatan dan keni'matan-keni'matan dalam 

kehidupan. Semua nilai-nilai ini adalah nilai-nilai palsu 

dan nilai-nilai yang hilang belaka. Islam . tidak 
mengharamkan segala yang baik dari nilai-nilai itu 
tetapi ia tidak menjadikan nilai-nilai itu sebagai 
matlamat akhir hidup manusia. Sesiapa sahaja yang 
ingin meni'matinya dia boleh meni'matinya, tetapi dia 
harus mengingati Allah yang telah mengurniakannya 
dan dia harus bersyukur kepada-Nya dengan 

mengerjakan amalan yang soleh, kerana amalan- 
amalan soleh itu adalah lebih baik dan lebih kekal. 


Pelajaran ini dimulai dengan mengarahkan 

Rasulullah s.a.w. supaya menyabarkan dirinya 

bersahabat baik dengan orang-orang Mu'min yang 
sentiasa bertawajjuh kepadaAllah dan mengabaikan 
orang-orang kafir yang lalai dari mengingati Allah. 

Kemudian pelajaran ini membandingkan dua 

golongan ini dengan dua orang lelaki. Salah 
seorangnya berbangga dengan harta kekayaan, 
kemuliaan dan kesenangan hidup, sedangkan yang 
seorang lagi berbangga dengan keimanan yang tulen 
dan mengharapkan sesuatu yang lebih baik di sisi 
Allah, kemudian diiringi pula dengan . satu 
perbandingan mengenai hakikat seluruh kehidupan 
dunia, iaitu kehidupan dunia ini adalah pendek dan 
musnah hilang laksana daun-daun kering yang hancur 
ditiup angin. Setelah itu ia ‘ mengakhiri dengan 
menjelaskan hakikat yang kekal abadi: 

aM', iSj 6 i$> W 



Harta kekayaan dan anak pinak hanya merupakan hiasan 
kehidupan dunia sahaja, sedangkan amalan-amalan soleh 
yang kekal adalah lebih baik di sisi Allah Tuhanmu dari segi 
balasan dan lebih baik dari segi harapan. (46) 


k * * * * 'k 


(Pentafsiran ayat-ayat 28-31] 



"Dan tetapkan dirimu bersama orang-orang yang beribadat 
kepada Tuhan mereka pagi dan petang semata-mata kerana 

hendak mendapat keredhaan-Nya. Dan janganlah kedua 
matamu menjauhkan pandangannya dari mereka kerana 
berkehendak kepada kesenangan hidup dunia i, dan 
janganlah engkau tunduk kepada kehendak orang yang 
teiah Kami lalaikan hatinya dari mengingati Kami serta 
mengikut hawa nafsunya dan seluruh tindak-tanduknya 
melampaui beiaka."(28) 



"Katakanlah: Kebenaran itu adalah datang dari Allah Tuhan 
kamu, sesiapa yang mahukan keimanan dia boleh beriman 
dan sesiapa yang mahukan kekufuran dia boleh kufur "(29) 

Menurut riwayat ayat-ayat ini diturun mengenai 
pembesar-pembesar Quraysy apabila mereka meminta 
kepada Rasulullah s.a.w. supaya mengusir golongan 
orang-orang Mu'min yang miskin, iaitu seperti Bilal, 
Suhayb, 'Ammar, Khabab dan ibn Mas'ud sekiranya 
beliau ingin pembesar-pembesar Quraysy itu beriman 
atau mengadakan untuk mereka satu majlis yang 
berasingan dari majlis orang-orang yang miskin itu, 
kerana mereka berpakaian yang mengeluarkan bau 
peluh yang hapak yang mengganggu pembesar- 
pembesar Quraysy itu. 

Menurut riwayat, Rasulullah s.a.w. sangat 
mengharapkan keimanan para pembesar Quraysy itu, 
kerana itu suara hatinya berbisik-bisik supaya 
menimbangkan permintaan mereka, lalu Allah Azza- 
wajalla pun menurunkan ayat berikut: 



"Dan tetapkan dirimu bersama orang-orang yang beribadat 
kepada Tuhan mereka pagi dan petang "(28) 


Allah menurunkannya dengan tujuan untuk 
mengumumkan nilai-nilai yang haqiqi dan 
menegakkan neraca yang benar dan setelah itu: 

"Sesiapa yang mahukan keimanan dia boleh beriman dan 
sesiapa yang mahukan kekufuran dia boleh kufur. "(29) 







Islam tidak mahu bermuka-muka dengan sesiapa 
pun, dan Islam tidak mengukur manusia dengan 
ukuran-ukuran jahiliyah yang pertama atau ukuran 
mana-mana jahiliyah yang mengukur manusia dengan 
ukuran yang lain dari ukurannya. 


y' /^y' 


"Dan tetapkan dirimu. "(28) 


Da'wah Ditegakkan Di Atas Golongan 
Para Mu'min Yang Ikhlas 

Yakni janganlah engkau merasa bosan dan 
janganlah engkau bertindak gopoh. 



y y* ^ 

"Bersama orang-orang yang beribadat kepada Tuhan mereka 
pagi dan petang semata-mata kerana hendak mendapat 
keredhaan-Nya. "(28) 


Allah itulah matlamat yang ditawajjuhkan mereka 
pagi dan petang. Mereka tidak menyimpang dari 
Allah dan tidak menghendaki sesuatu selain dari 
mencari keredhaan-Nya dan apa yang dicarikan 
mereka adalah lebih mulia dan lebih tinggi dari segala 
apa yang dicarikan para pencinta kesenangan hidup 
dunia. 


Tetapkan dirimu bersama mereka, bersahabatlah 
dengan mereka duduklah bersama mereka dan 
berilah pengajaran kepada mereka kerana da'wah 
adalah ditegakkan di atas orang-orang yang seperti 
mereka. Da'wah tidak ditegakkan di atas orang-orang 
yang menganutinya kerana kekuatannya dan tidak 
pula ditegakkan di atas orang-orang yang 
menganutinya dengan tujuan untuk menjadi 
pemimpin kepada para pengikutnya, dan tidak juga 
ditegakkan di atas orang-orang yang menganutinya 
dengan tujuan untuk memenuhi tamak haloba 
mereka dengan memperalatkan da'wah dan untuk 
memperdagangkan da'wah di pasar da'wah-da'wah 
yang boleh dijual beli dari mereka, malah da'wah 
adalah ditegakkan di atas hati golongan manusia 
yang bertawajjuh kepada Allah dengan penuh 
keikhlasan, iaitu hati yang tidak bermaksud mencari 
sesuatu pangkat kebesaran, kesenangan dan faedah, 
malah semata-mata ikhlas kepada Allah dan semata- 
mata mencari keredhaan-Nya: 


"Dan janganlah kedua matamu menjauhkan pandangannya 
dari mereka kerana berkehendakkan kesenangan hidup 
dunia "(28) 


Janganlah perhatianmu itu beralih dari mereka 
kepada kelebihan-kelebihan hidup yang dini'mati para 
pembesar yang senang itu, kerana kesenangan hidup 
dunia tidak dapat meningkat ke ufuk yang tinggi yang 
diharapkan oleh orang-orang yang beribadat kepada 
Allah pagi dan petang dengan penuh keikhlasan. 



"Dan janganlah engkau tunduk kepada kehendak orang 
yang teiah Kami lalaikan hatinya dari mengingati Kami serta 
mengikut hawa nafsunya dan seluruh tindak-tanduknya 
melampaui belaka. "(28) 

Janganlah engkau tunduk kepada kehendak mereka 
supaya engkau membezakan di antara mereka 
dengan orang-orang yang miskin itu. Andainya 
mereka mengingati Allah tentulah mereka 
merendahkan keangkuhan mereka, mengurangkan 

keterlaluan mereka, menundukkan kepala mereka 
yang diangkat begitu tinggi dan tentulah mereka 
merasakan kebesaran Allah, di mana seluruh kepala 
manusia sama sahaja di bawah naungan-Nya dan 
merasakan hubungan 'aqidah yang membuat seluruh 
manusia itu bersaudara belaka. Tetapi malangnya 
mereka hanya mengikut hawa nafsu mereka sahaja 
iaitu hawa nafsu jahiliyah dan menggunakan ukuran- 
ukurannya dalam menilai harga para hamba Allah. 
Justeru itu mereka dan pendapat-pendapat mereka 
adalah karut belaka dan tidak wajar diberi apa-apa 
perhatian sebagai balasan terhadap kelalaian mereka 
dari mengingati Allah. 

Islam datang untuk menyamakan kepala manusia di 
hadapan Allah. Tiada perbezaan di antara mereka 
dengan berlandaskan kelebihan harta kekayaan, 
keturunan dan pangkat kebesaran kerana nilai-nilai ini 
semuanya palsu dan hilang belaka, malah perbezaan 
yang sebenar dilandaskan di atas kelebihan darjat 
masing-masing di sisi Allah, dan darjat kelebihan di 
sisi Allah adalah diukur dari sejauh mana tawajjuh 
seseorang itu kepada Allah dan sejauh mana 
keikhlasannya. Selain dari ukuran ini adalah ukuran 
hawa nafsu yang karut belaka. 


"Dan janganlah engkau tunduk kepada kehendak orang 
yang telah Kami lalaikan hatinya dari mengingati Kami. "(28) 




Maksudnya, Kami telah melalaikan hatinya apabila 
dia menumpukan seluruh perhatiannya kepada 
dirinya, kepada harta kekayaannya, kepada anak- 
anaknya dan kepada kesenangan, keni'matan- 
keni'matan dan keinginan-keinginan nafsu sahaja 
sehingga di dalam hatinya tiada ruang untuk Allah. 
Hati yang sibuk dengan urusan-urusan ini dan 
menjadikannya sebagai matlamat hidupnya sudah 
tentu terlalai dari mengingati Allah dan kerana itu 
Allah menambahkan lagi kelalaian itu dan 
membiarkannya dalam kesibukan itu sehingga hari- 
hari hidupnya terlepas begitu sahaja di hadapannya 
dan dia akhirnya menerima 'azab keseksaan • yang 
telah disediakan Allah kepada orang-orang yang 
seperti mereka yang telah menganiayai diri sendiri dan 
orang-orang yang lain: 






"Katakanlah: Kebenaran ini adalah datang dari Allah Tuhan 
kamu , sesiapa yang mahukan keimanan dia boleh beriman 
dan sesiapa yang mahukan kekufuran dia boleh kufur. "(29) 


Katakanlah dengan tegas, terus terang dan 
keras,kerana kebenaran itu tidak pernah 
membengkok dan melentur, la berjalan lurus tanpa 
membelok-belok, gagah tanpa lemah dan terus 
terang tanpa bermuka-muka. Oleh itu sesiapa yang 
.mahukan keimanan dia boleh beriman dan sesiapa 


yang mahukan kekufuran dia boleh kufur. Sesiapa 
yang tidak tertarik kepada kebenaran dia boleh pergi. 
Sesiapa yang tidak mahu menundukkan hawa 
nafsunya kepada kebenaran yang datang dari Allah, 
maka tiada dasar kata manis dan ambil hati untuknya 
atas belanja 'aqidah, dan sesiapa yang tidak mahu 
menundukkan kepalanya dan merendahkan 
keangkuhannya di hadapan kebesaran Allah, maka 
'aqidah tidak perlu lagi kepadanya. 

'Aqidah itu bukannya milik seseorang sehingga 
perlu digunakan dasar kata manis dan ambil hati, 
malah 'aqidah adalah milik Allah dan Allah Maha 
Terkaya dari semesta, alam. 'Aqidah tidak mendapat 
kekuatan dan pembelaan dari orang-orang yang tidak 
mahu menganutinya dengan ikhlas dan tidak mahu 
menerimanya dengan bentuknya yang asal tanpa 
sebarang pindaan dan penyelewengan. Orang yang 
berlagak sombong terhadap para Mu'minin yang 
beribadat kepada Allah pagi dan petang dengan 
penuh keikhlasan itu tidak dapat diharapkan darinya 
sebarang kebaikan kepada Islam dan kepada kaum 
Muslimin. 




Kemudian Ai-Qur'an membentangkan balasan- 
balasan yang telah disediakan untuk orang-orang 
kafir dan orang-orang Mu'min dalam sebuah 
pemandangan dari pemandangan-pemandangan hari 
Qiamat: 

si' 






"Sesungguhnya Kami telah menyediakan untuk orang-orang 
yang zalim itu Neraka yang gejolaknya melingkungi mereka , 
dan jika mereka meminta pertolongan , maka mereka akan 
diberi pertolongan dengan air seperti air danor yang 
membakarkan muka. Itulah minuman yang paling dahsyat 
dan itulah tempat kediaman yang paling buruk."(29) 




"Sesungguhnya orang-orang yang beriman dan mengerjakan 
amalan-amalan yang soleh f Kami tetap tidak akan mensia- 
siakan pahala siapa sahaja yang telah meiakukan amalan 

yang baik(30). Merekalah yang akan memperolehi Syurga- 
syurga 'Adni yang mengalir di bawahnya sungai-sungai dan 
di dalam Syurga-syurga itu mereka akan dihiaskan dengan 
gelang-gelang emas dan memakai pakaian-pakaian hijau 
yang diperbuat dari sutera yang halus dan sutera yang tebal 
bersulam sambil duduk bersandar di atas peterana-peterana 
yang indah . Itulah sebaik-baik balasan dan sebaik-baik 
tempat kediaman(3 1). 




"Sesungguhnya Kami telah menyediakan untuk orang-orang 
yang zalim itu Neraka. "(29) 


Kami telah menyiapkan Neraka dan 
menghadirkannya. Ia tidak memerlukan kepada usaha 
menghidupkan apinya dan tidak memerlukan satu 
waktu untuk menyiapkannya. Walaupun penciptaan 
segala sesuatu itu hanya memerlukan kepada kalimat 
iradat atau kata-kata "kun" (tf) sahaja lalu sesuatu 
itu pun terus jadi, namun pengungkapan di sini yang 
dibuat dengan kata-kata ((Usapi)) - "Kami telah 
menyediakan" - itu adalah membayangkan suasana 
cepat dan siap sedia, juga membayangkan bahawa 
(orang-orang yang zalim) itu dibawa terus ke Neraka 
yang telah disediakan untuk menyambut mereka. 

Api Neraka dengan gejolak-gejolaknya melingkungi 
orang-orang yang zalim, di mana tiada lagi jalan lari, 
tiada lagi harapan selamat dan tiada lagi angan-angan 
untuk mendapat lubang-lubang angin yang lembut 
atau mendapat sebarang keselesaan. 

Sekiranya mereka meminta pertolongan dari 
kebakaran dan kedahagaan, mereka akan diberi 
pertolongan dengan air yang serupa dengan gelodak 
minyak yang mendidih - mengikut satu pendapat - 
dan serupa dengan logam cair yang panas - mengikut 
satu pendapat yang lain - yang membakar muka 
sebaik sahaja ia mendekatinya apatah lagi dengan 
halkum-haikum dan perut-perut yang menelannya! 

"Itulah minuman yang paling dahsyat "(29) 

Itulah minuman yang disediakan untuk menolong 
orang-orang yang terseksa dari kebakaran. Alangkah 
dahsyatnya Neraka dengan gejolak-gejolaknya yang 
dijadikan sebagai tempat berehat dan bersenang- 
senang. Menyebut bayangan suasana bersenang di 
dalam gejolak-gejolak api Neraka (yang melinkungi 
mereka) itu merupakan satu penghinaan yang amat 
pahit, kerana mereka berada di sana bukannya untuk 
bersenang-senang malah untuk dibakar, tetapi itulah 
tandingan dengan suasana bersenang-senang yang 
dini'mati oleh orang-orang yang beriman dan 
mengerjakan amalan-amalan yang soleh di dalam 
Syurga sana. Alangkah jauh perbezaannya! 

Sementara mereka berada di dalam keadaan yang 
dahsyat itu, di sana terdapat pula orang-orang yang 
beriman dan mengelakan amalan yang soleh sedang 
berada di dalam Syurga-syurga 'Adni sebagai tempat 
kediaman yang kekal, di mana sungai-sungai mengalir 
di bawahnya dengan pemandangan yang indah dan 


tiupan bayu yang nyaman. Mereka berada di sana 
benar-benar untuk bersenang-senang: 



"Sambil duduk bersandar di atas peterana-peterana yang 
indah."(31) 


Dan di sanalah mereka berhias dengan pakaian- 
pakaian yang berwarna-warni yang diperbuat dari 
sutera yang halus dan nipis dan dari kain sutera 
bertekat yang tebal, ditambah pula dengan gelang- 
gelang emas untuk perhiasan dan keni'matan: 



uu 



"Itulah sebaik-baik balasan dan sebaik-baik tempat 
kediaman."(31) 


Setiap orang bebas memilih. Sesiapa yang mahukan 
keimanan dia boleh beriman dan sesiapa yang 
mahukan kekufuran dia boleh kufur. Sesiapa yang 
mahu duduk bersama-sama orang-orang Mu'min 
yang miskin yang berbaju hapak dengan bau peluh 
dia boleh duduk atau dia boleh lari. Oleh itu sesiapa 
yang tidak suka menghidu bau peluh hapak dari baju- 
baju orang-orang miskin yang mempunyai hati yang 
sentiasa bersih dengan Zikrullah, maka bolehlah dia 
pergi bersenang-senang di dalam gejolak-gejolak api 
Neraka dan bersedap-sedap dengan minuman 
gelodak minyak atau air danor untuk menolong 
mereka dari kepanasan Neraka. 


****** 


(Pentafsiran ayat-ayat 32 - 44) 

Di Antara Nilai Kebendaan Dan Nilai Keimanan 

Kemudian dikemukakan kisah dua orang lelaki dan 
dua ladang yang memberi contoh perbandingan 
kepada nilai-nilai yang hilang musnah dan nilai-nilai 
yang kekal abadi serta melukiskannya dua contoh 
yang jelas bagi jiwa manusia yang berbangga dengan 
kesenangan hidup dunia dan jiwa manusia yang 
berbangga dengan Allah. Kedua-duanya merupakan 
contoh insani bagi segolongan manusia. Lelaki yang 
memiliki dua buah ladang itu merupakan contoh 
seorang hartawan yang terpersona dengan harta 
kekayaannya dan merasa angkuh dengan 
kehidupannya yang senang hingga lupa kepada 
kekuatan agung yang menguasai kedudukan dan 
kehidupan manusia. Dia menganggap ni'mat 
kesenangan hidup ini kekal tidak musnah. Oleh itu dia 
tidak akan dikecewakan oleh kekuatan dan darjat 
kebesarannya. Sementara kawannya pula merupakan 
contoh seorang Mu'min yang berbangga dengan 
keimanannya dan sentiasa mengingati Tuhannya. Dia 
melihat ni'mat kesenangan itu sebagai bukti 
kemurahan Allah dan pengurniaan-Nya yang wajib 
disyukuri dan dikenang! bukan diingkari dan dikufuri. 

Kisah ini dimulakan dengan senario dua buah 
ladang yang subur dan indah: 

"Dan berikanlah kepada mereka satu perbandingan , iaitu 
cerita dua orang lelaki, salah seorang dari keduanya Kami 
telah kurniakan kepadanya dua ladang anggur dan Kami 
kelilingi ladang-ladang itu dengan pokok tamar dan di 
antara dua ladang itu pula Kami mengadakan tanaman- 
tanaman yang lain(32). Kedua-dua ladang itu telah 
menghasilkan buah-buahan yang sempurna , tiada sedikit 
pun yang kurang , dan Kami alirkan pula dicelah-celah kedua 
ladang itu anak-anak sungai. "(33). 

"Dan dia juga mempunyai hasil buahan yang lain. "(34) 

Itulah dua ladang anggur yang sedang berbuah 
dikelilingi banjaran pokok-pokok tamar dan di antara 
keduanya terdapat berbagai-bagai tanaman yang lain 
dan anak-anak sungai yang mengalir. Itulah satu 
pemandangan yang indah, menyegar, memberi 



"Kedua-dua ladang itu telah menghasilkan buah-buahan 
yang sempurna , tiada sedikit pun yang kurang. "(33) 


Ungkapan ini memilih kata-kata dengan erti 
"kurang" untuk ditandingkan di antara dua ladang 
itu dengan pemiliknya yang telah menzalimkan dirinya 
sendiri dengan sikapnya yang angkuh dan tidak 
bersyukur. 


Lihatlah tuanpunya dua ladang ini begitu bangga 
dengan ladangnya dan begitu besar hati melihatnya. 
Dia menunjuk-nunjukkan kesan kebanggaannya 
laksana ayam jantan yang membuka kepaknya dan 
laksana merak yang mengembangkan ekornya. Dia 
mendabik dadanya kepada kawannya yang miskin: 




i <■>*>'' £ 




"Lalu dia berkata kepada temannya ketika dia berdialog 
dengannya: Aku mempunyai harta kekayaan yang lebih 
banyak dari engkau dan mempunyai pengikut-pengikut yang 
lebih kuat "(34) 


Kemudian dia berjalan dengan kawannya memasuki 
salah satu dari dua ladang itu dengan hati yang 
penuh bangga dan angkuh. Dia telah lupakan Allah 
dan lupa untuk mensyukuri ni'mat pemberian-Nya. 
Dia menyangka ladang-ladangnya yang berbuah lebih 
itu tidak akan musnah buat selama-lamanya dan 


secara tegas pula dia ingkarkan hari Qiamat, dan 
andainya hari Qiamat itu berlaku juga, maka dia 
(percaya) bahawa dia tetap akan mendapat 

kedudukan yang baik pada hari Akhirat, kerana 
bukankah di dunia ini dia telah menjadi tuanpunya 
ladang-ladang dan sudah tentu kedudukannya itu 
akan dipandang tinggi pula pada hari Akhirat. 

ol $ U J 

"Dan dia memasuki ladangnya dengan sikap yang 
menganiayai dirinya sendiri seraya berkata: Aku fikir ladang- 
ladang ini tidak akan musnah buat selama-lamanya(35). Dan 
aku juga fikir Qiamat tidak akan berlaku dan andainya aku 
dikembalikan kepada Tuhanku tentulah aku akan 
memperolehi tempat kediaman yang lebih baik dari ini. "(36) 


Itulah perasaan angkuh yang membuat manusia- 
manusia yang berpangkat, berkuasa, mewah dan 
kaya itu berfikir bahawa nilai-nilai yang diberikan 
kepada mereka oleh penduduk dunia yang fana ini 
akan terus diberikan kepada mereka sehingga di alam 
al-Mala'uI-A'la. Selama mereka mempunyai 
kedudukan yang mengatasi penghuni-penghuni bumi 
ini, maka sudah tentu pula mereka mempunyai 
kedudukan yang terhormat di langit 


Adapun kawannya yang miskin yang tidak 
mempunyai sebarang kekayaan, tidak mempunyai 
pengikut-pengikut, tidak mempunyai ladang dan 
hasil-hasil yang lain, maka dia berbangga dengan 
nilai-nilai yang lebih kekal dan lebih tinggi lagi. Dia 
berbangga dengan 'aqidah dan keimanannya dan dia 
berbangga dengan Allah yang dipatuhi semua 
makhluk. Dia menentang pendirian kawannya yang 
angkuh itu dan mengecam keangkuhannya. Dia 
mengingatkannya dengan asal-usul kejadiannya yang 
hina yang diciptakan dari air mani dan tanah. Dia 
menasihatkannya supaya menunjukkan adab sopan 
yang wajib terhadap Allah yang mengurniakan ni'mat, 
dia memberi amaran terhadap akibat keangkuhan 
dan kesombongannya dan dia sentiasa 
mengharapkan kurnia di sisi Allah yang lebih baik dari 
vbuahan itu: 



ladang dan buat 

"Lalu temannya berkata kepadanya ketika dia berdialog 
dengannya: Apakah engkau tidak percaya lagi kepada Tuhan 
yang telah menciptakan engkau dari tanah kemudian dari 
nutfah kemudian Dia menjadikan engkau seorang lelaki 
(yang sempurna)(37). Tetapi bagi kami Allah itulah Tuhanku 
dan aku tidak sekali mempersekutukan Tuhanku dengan 
sesiapa pun(38). Sepatutnya engkau berkata sewaktu 
engkau memasuki ladang engkau tadi: Masya' Allah 
(semuanya ini adalah kurnia yang telah dikehendaki Allah) 
tiada daya upaya (bagiku) melainkan dengan pertolongan 
Allah. Jika engkau memandang aku mempunyai harta 
kekayaan dan anak pinak yang lebih sedikit darimu(39). 
Maka aku harap semoga Tuhanku mengurniakan satu nTmat 
yang lebih baik dari ladangmu dan (lambat-laun Dia akan) 
menimpakan ladangmu dengan satu bencana dari langit 
menyebabkan ladang-ladang itu menjadi tanah yang tandus 
licin(40). Atau air sungai ladang itu menjadi kering ditelan 
bumi menyebabkan engkau tidak akan dapat mencarinya 
lagi "(41) 


Beginilah perasaan bangga dengan keimanan itu 
membongkas di dalam jiwa yang beriman, la tidak 
menghiraukan harta dan para pengikut, ia tidak 
peduli kepada kekayaan dan kesombongan, la tidak 
teragak-agak terhadap kebenaran dan tidak akan 
mengambil hati kawan-kawan untuk 
mempertahankan kebenaran. Dan beginilah orang 
yang beriman itu merasa dirinya kuat dan gagah 
apabila berdepan dengan pangkat kebesaran dan 
harta kekayaan. Dia memandang limpah kurnia di sisi 
Allah lebih baik dari segala kesenangan hidup dunia, 
dan memandang bahawa limpah kurnia Allah itu 
amat luas dan dia sentiasa bercita-cita mendapatkan 
limpah kurnia Allah. Seterusnya dia memandang 
kemurkaan Allah itu amat dahsyat dan lambat-laun 
akan menimpa ke atas orang-orang yang lalai dan 
angkuh. 


Kemudian secara mendadak ayat-ayat berikut 
memindahkan kita dari pemandangan kesuburan dan 
kemakmuran kepada pemandangan kemusnahan dan 
kehancuran, dari keadaan sombong dan angkuh 
kepada keadaan menyesal dan memohon 
keampunan. Itulah keadaan yang telah diduga oleh 



"Dan seluruh hasil tanamannya dibinasakan 
menyebabkannya membalik-balikkan kedua tangannya 
(kerana menyesali) perbelanjaan-perbelanjaan yang telah 
dihabiskan kerana ladang-ladang itu , sedangkan semuanya 


telah roboh bersama junjung-junjungnya sambil berkata: 
Alangkah baiknya jika aku tidak mempersekutukan Allah 
Tuhanku dengan sesiapa pun."(42) 

itulah satu pemandangan yang amat jelas 
terpampang: Segala buah-buahan telah musnah 
belaka seolah-olah ia diserang dari segala sudutnya 
dan tiada sedikit pun yang selamat. Segala junjungan 
ladang anggur itu runtuh dan hancur lebur semuanya, 
sedangkan pemiliknya kelihatan membalik-balikkan 
kedua tangannya kerana menyesal dan sedih di atas 
kehilangan wang perbelanjaannya dan kehilangan 
usaha tenaganya. Dia menyesali perbuatannya yang 
telah mempersekutukan Allah, dan baru sekarang dia 
mengakui Rububiyah dan Wahdaniyah Allah. 
Walaupun dia tidak pernah mengeluarkan perkataan 
syirik secara terus terang, namun sikapnya yang 
berbangga dengan nilai hidup dunia yang lain dari 
nilai-nilai iman merupakan satu perbuatan syirik yang 
dikecam dan disesalinya sekarangdi samping 
memohon perlindungan dari-Nya walaupun setelah 
terluput waktunya. 


Di sini ditonjolkan hanya Allah sahaja yang memiliki 
perlindungan dan kekuasaan dan tiada kekuatan 
sebenar melainkan kekuatan Allah dan tiada 
pertolongan sebenar melainkan pertolongan-Nya. Di 
samping itu balasan Allah merupakan sebaik-baik 
balasan, dan segala kebaikan yang ada di sisi Allah 
untuk seorang itu merupakan sebaik-baik kebaikan 
yang masih tinggal: 

00 Uj 4Ji\ L )JS (jt 45^ J 4J 




"Dan tiada satu kumpulan manusia pun yang dapat 
menolongnya selain dari Allah dan dia juga tidak dapat 
membela dirinya sendiri(43). Di sana seluruh kuasa memberi 
perlindungan hanya menjadi milik Allah Yang Maha Benar 
sahaja. Dialah sebaik-baik pemberi ganjaran dan sebaik-baik 
pemberi balasan. "(44) 


Kemudian tirai dilabuhkan menutupi pemandangan 
ladang-ladang yang runtuh dan musnah dan 
pemandangan tuanpunya kebun yang membalik- 
balikkan dua tangannya 

kerana sedih dan menyesal, sedangkan di sana 
kebesaran Allah memayungi seluruh suasana itu dan 
qudrat kuasa manusia kelihatan hilang lenyap. 

****** 


[Pentafsiran ayat-ayat 45 - 46) 


Di hadapan pemandangan inilah Allah 
mengemukakan sebuah contoh perbandingan bagi 
kehidupan dunia seluruhnya, iaitu kehidupan dunia 
itu laksana kebun yang pendek umur yang telah 
dikemukakan tadi sebagai contoh perbandingan, la 
tidak kekal dan mantap: 


CA ’i? 

" Dan berilah satu perbandingan tentang kehidupan dunia, ia 
laksana air hujan yang Kami turunkan dari langit, kemudian 
tumbuhlah aneka tumbuhan bumi yang bersebati 
dengannya , kemudian ia menjadi kering dan hancur ditiup 
angin , dan Allah Maha Kuasa di atas segala sesuatu. "(45) 


Pemandangan ini ditayangkan dengan ringkas dan 
sepintas lalu sahaja untuk menimbulkan di dalam hati 
suasana kemusnahan dan kebinasaan. Air hujan turun 
dari langit tanpa berlari dan mengalir tetapi terus 
bercampur dan bersebati dengan tumbuhan- 
tumbuhan di bumi, sementara tumbuhan-tumbuhan 
pula tidak (digambarkan) subur dan masak, tetapi 
terus menjadi kering dan hancur lebur di tiup angin. 
Di antara tiga rangkai ayat yang pendek itu 
berakhirlah tayangan filem kehidupan itu. 


Untuk memendekkan tayangan pemandangan- 
pemandangan itu, digunakan susunan kata-kata yang 
diiringi dengan Fa' yang menunjukkan tertib 

kejadian (yang bererti: Kemudian): 



"Laksana air hujan yang Kami turunkan dari langit, kemudian 
tumbuhlah aneka tumbuhan bumi yang bersebati 
dengannya, kemudian ia menjadi kering dan hancur ditiup 
angin."(45) 


Alangkah pendek umurnya dan alangkah lemah 
hidupnya. 

Setelah pemandangan kehidupan yang binasa itu 
mencetuskan kesannya di dalam hati, maka ayat yang 
berikut menjelaskan pula nilai-nilai hidup yang dicintai 
manusia di dunia dan nilai-nilai yang kekal abadi yang 
wajar mendapat perhatian mereka dengan 
menggunakan neraca 'agidah: 



"Harta kekayaan dan anak pinak hanya merupakan hiasan 
kehidupan dunia sahaja, sedangkan amalan-amalan soleh 
yang kekal adalah lebih baik di sisi Allah Tuhanmu dari segi 
balasan dan lebih baik dari segi harapan." (46) 


Harta kekayaan dan anak pinak hanya hiasan 
kehidupan sahaja, dan Islam tidak melarang manusia 
meni'mati hiasan-hiasan kehidupan dalam batas 
hiasan-hiasan yang baik, malah ia memberi nilai 
hiasan yang wajar kepada kedua-duanya mengikut 
neraca pertimbangan keni'matan yang kekal abadi 
dan tidak lebih dari itu. 


Kedua-duanya adalah hiasan sahaja bukannya nilai. 
Oleh sebab itu manusia tidak boleh diukur dan dinilai 
berdasarkan kedua-duanya di dalam kehidupan ini, 
malah nilai yang sebenar adalah terletak pada 
amalan-amalan soleh yang kekal dalam bentuk 
tindakan-tindakan, perkataan-perkataan dan ibadat- 
ibadat. 

Sekiranya cita-cita dan harapan manusia biasanya 
dikaitkan dengan harta kekayaan dan anak pinak, 
maka amalan-amalan soleh yang kekal itu dapat 
memberi ganjaran dan harapan yang lebih baik lagi 
pada hari balasan, di mana hati orang-orang yang 
beriman meletakkan harapan mereka kepadanya dan 
menunggu-nunggu hasilnya. 

•k -k 'k 'k -k 'k 


Demikianlah bimbingan Ilahi kepada Rasulullah 
s.a.w. supaya beliau tetap bersahabat dengan orang- 
orang Mu'min yang beribadat kepada Allah pagi dan 
petang itu selaras dengan saranan kisah dua buah 
ladang itu, juga selaras dengan bayangan contoh 
perbandingan kehidupan dunia, dan seterusnya 
selaras dengan penjelasan yang akhir ini, di mana 
dijelaskan nilai yang sebenar bagi kehidupandi dunia 
dan kehidupan selepas hidup di dunia. Seluruhnya 
bekerjasama membetulkan nilai-nilai mengikut neraca 
; aqidah, dan seluruhnya berjalan seiringan di dalam 
surah ini mengikut faedah keseimbangan yang seni 
dan keseimbangan perasaan di dalam Al-Qur'an. 4 


(Kumpulan ayat-ayat 47 - 59) 



'i U^Js\ \xZ X 



4 Lihat bab cA " dalam kitab" 

"(Ingatlah) pada hari Kami bongkarkan segala gunung- 
ganang dan engkau dapat melihat bumi ini terdedah 
mendatar begitu nyata dan Kami himpunkan seluruh 
mereka , Kami tidak tinggal seorang pun dari mereka(47). 
Dan mereka dibawa di hadapan Tuhanmu dengan berbaris 
(lalu dikatakan kepada mereka): Sesungguhnya (hari ini) 
kamu telah datang kepada Kami dengan keadaan yang sama 
sewaktu Kami ciptakan kamu pada kali yang pertama i, malah 
kamu telah menyangka bahawa Kami tidak akan 
mengadakan untuk kamu masa (kebangkitan dan 
pengadilan ini)(48). Dan (pada hari itu) dibentangkan buku 
laporan amalan i, maka (di sana) engkau dapat melihat orang- 
orang yang berdosa begitu takut kepada apa yang tersurat 
di dalamnya dan mereka berkata: Amboi malangnya nasib 
kamii Mengapakah buku ini tidak meninggalkan (sesuatu 
apa) baik kecil mahupun besar melainkan semuanya dihitung 
satu persatu? Dan mereka dapati segala apa yang telah 
dilakukan mereka tercatat belaka. Dan Tuhanmu tidak 
menganiayai sesiapa pun(49). Dan (kenangilah) ketika Kami 
berfirman kepada para malaikat: Sujudlah kepada Adam , lalu 
seluruh mereka sujud belaka kecuali Iblis yang berasal dari 
bangsa jin maka dialah sahaja yang telah melanggar perintah 
Tuhannya. Apakah wajar kamu mengambil Iblis dan 
keturunannya sebagai pemimpin-pemimpin selain dari Aku , 
sedangkan mereka seteru kamu ? Dialah seburuk-buruk 
pengganti bagi orang-orang yang zalim(50). Aku tidak 
pernah menghadirkan mereka sebagai saksi dalam 
penciptaan langit dan bumi dan tidak juga dalam ciptaan diri 
mereka sendiri dan aku tidak pernah mengambil para 
penyesat itu sebagai pembantu-pembantu(51). Dan 
fmgatlah) pada hari Allah berfirman: Panggillah sekalian 
sekutu-sekutu-Ku yang telah kamu dakwakan itu. Lalu 
mereka pun memanggil mereka,tetapi sekutu-sekutu itu 
tidak menyahuti panggilan mereka. Dan Kami telah jadikan 
di antara mereka satu tempat kebinasaan (Neraka)(52). Dan 
(pada hari itu) orang-orang yang berdosa akan melihat 
Neraka lalu yakinlah mereka bahawa mereka akan 
dihumbankanke dalamnya dan mereka tidak akan menemui 
sebarang jalan lagi yang dapat menghindarkan mereka 
darinya "(53). 




ij\ ok? (1)1 







manusia di dalam Al-Qur'an ini dengan berbagai-bagai 
contoh perbandingan , tetapi manusia adalah suatu kejadian 
yang paling banyak berdebat(54). Dan tiada yang 
menghalangi manusia dari beriman ketika hidayat sampai 
kepada mereka dan dari memohon keampunan kepada 
Tuhan mereka kecuali mereka ditimpa undang-undang 
keseksaan Allah yang telah menimpa umat-umat yang lalu 
atau mereka ditimpa 'azab yang dapat dilihat dengan mata 
kepala mereka(55). Dan Kami tidak utuskanpara rasul itu 
melainkan hanya sebagai penyampai berita gembira dan 
pemberi amaran f tetapi orang-orang yang kafir sentiasa 
membantah dengan alasan yang batil untuk menghapuskan 
kebenaran , dan mereka telah mempersenda-sendakan ayat- 
ayatku dan segala amaran yang diberikan kepada 
mereka (56). Dan siapakah yang lebih zalim dari orang yang 
telah diperingati dengan ayat-ayat Tuhannya tetapi dia 
berpaling darinya dan lupakan dosa yang telah dilakukannya. 
Sesungguhnya Kami telah meletakkan di atas hati mereka 
penutup-penutup menyebabkan mereka tidak dapat 
memahaminya dan di dalam telinga mereka penyumbat - 
penyumbat kerana itu jika engkau menyeru mereka kepada 
hidayat mereka tidak akan menerima hidayat buat selama- 
lamanya(57). Dan Tuhanmu Maha Pengampun dan Maha 
Limpah rahmat-Nya. Jika- Dia hendak menimpakan 'azab ke 
atas mereka dengan sebab dosa-dosa yang telah dilakukan 
mereka nescaya Dia boleh mempercepatkan ' azab itu 

menimpa mereka i, tetapi untuk mereka telah ditetapkan 
masa pembalasan , di mana mereka tidak akan menemui 
sebarang tempat perlindungan darinya(58). itulah penduduk 
negeri-negeri yang telah Kami binasakan mereka ketika 
mereka melakukan kezaliman dan Kami telah menetapkan 
masa tertentu untuk membinasakan mereka. '(59) 

Pelajaran yang lepas telah berakhir dengan 
pembicaraan mengenai amalan-amalan soleh yang 
kekal abadi dan di sini Al-Qur'an menyambungkan 
pula pembicaraannya mengenai hari Qiamat, di mana 
amalan-amalan yang soleh itu ditimbang dan dihisab, 
la menayangkan hari itu di dalam satu pemandangan 
dari pemandangan-pemandangan Qiamat. Kemudian 
ia iringi dengan singgungan sepintas lalu mengenai 
cerita iblis pada hari ia diperintah sujud kepada Adam, 
tetapi dia telah melanggar perintah Allah. Kisah ini 
disinggung untuk menyatakan kehairanan terhadap 
perbuatan manusia yang mengambil syaitan-syaitan 
sebagai pemimpin-pemimpin mereka, sedangkan 
mereka telah mengetahui bahawa syaitan-syaitan itu 
adalah seteru mereka. Dan kerana perbuatan itu 
mereka akhirnya mendapat 'azab pada Hari Hisab. 
Kemudian ia menyebut pula tentang sekutu-sekutu 
(tuhan-tuhan palsu) yang tidak menyahut seruan para 
penyembahnya pada hari yang dijanjikan itu. 

Di samping itu Allah telah menjelaskan berulang- 
ulang kali berbagai-bagai perbandingan kepada 
manusia supaya mereka memelihara diri mereka dari 
malapetaka hari itu, tetapi malangnya mereka tidak 
juga mahu beriman, malah mereka mencabar supaya 
ditimpakan 'azab yang diancamkan itu atau supaya 
mereka ditimpakan kebinasaan yang telah menimpa 
umat-umat sebelum mereka. Mereka terus berdebat 
dengan alasan-alasan yang batil untuk -menewaskan 
kebenaran. Mereka mempermain-mainkan ayat-ayat 
Allah dan para rasul-Nya. Dan andainya tidak kerana 
limpah rahmat Allah tentulah dia mempercepatkan 
'azab itu kepada mereka. 

Pusingan ini yang menayangkan pemandangan- 
pemandangan Qiamat dan kebinasaan-kebinasaan 
yang menimpa para pendusta itu adalah mempunyai 
pertalian yang rapat dengan paksi pembicaraan surah 
dalam usaha untuk membetulkan 'aqidah dan 
menerangkan balasan yang menunggu para pendusta 
supaya mereka mendapat hidayat. 

•k * -k -k -k -k 





"(Ingatlah) pada hari Kami bongkarkan segala gunung- 
ganang dan engkau dapat melihat bumi ini terdedah 
mendatar begitu nyata dan Kami himpunkan seluruh 
mereka , Kami tidak tinggal seorang pun dari mereka(47). 
Dan mereka dibawa di hadapan Tuhanmu dengan berbaris 
(lalu dikatakan kepada mereka): Sesungguhnya (hari ini) 
kamu telah datang kepada Kami dengan keadaan yang sama 
sewaktu Kami ciptakan kamu pada kali yang pertama i, malah 
kamu telah menyangka bahawa Kami tidak akan 
mengadakan untuk kamu masa (kebangkitan dan 
pengadilan itu)(48). Dan (pada hari itu) dibentangkan buku 
laporan amalan , maka (di sana) engkau dapat melihat orang- 
orang yang berdosa begitu takut kepada apa yang tersurat 
di dalamnya dan mereka berkata: Amboi malangnya nasib 
Kami! Mengapakah buku ini tidak meninggalkan (sesuatu 
apa) baik kecil mahupun besar melainkan semuanya dihitung 
satu persatu? Dan mereka dapati segala apa yang telah 
dilakukan mereka tercatat belaka. Dan Tuhanmu tidak 
menganiayai sesiapa pun." (49) 


Itulah pemandangan yang diikut serta oleh alam. 
Kedahsyatan pemandangan itu terlukis jelas di 
lembaran-lembaran alam dan lembaran-lembaran hati 
manusia, la merupakan suatu pemandangan, di mana 
bukit-bukau dan gunung-ganang yang kukuh teguh 
itu kelihatan bergoyang dan berjalan. Bagaimanapun 
dengan hati manusia? Dan bumi kelihatan tandus, 
licin dan seluruh permukaannya terdedah, tiada lagi 
tanah-tanah tinggi dan tanah-tanah gaung, tiada lagi 
gunung-ganang dan tiada lagi wadi-wadi dan 
perlembahan-pelembahan. Lubuk-lubuk hati yang 
tersembunyi juga turut terdedah hingga tiada satu 
pun yang tersembunyi. 


Dan dari pemandangan bumi rata yang terbuka dan 
tidak melindungi sesuatu apa dan sesiapa pun : 



"Kami himpunkan seluruh mereka. Kami tidak tinggal 
seorang pun dari mereka. "(47) 


(Pentafsiran ayat-ayat 47 - 49) 



Dan dari pemandangan-perhimpunan agung yang 
tidak meninggal seorang pun, Al-Qur'an membawa 
(kita) kepada pemandangan perbarisan seluruh 
manusia: 

"Dan mereka dibawa di hadapan Tuhanmu dengan 
berbaris"(48) 

seluruh manusia yang tidak terhingga bilangannya 
sejak wujudnya umat manusia di muka bumi ini 
hingga tamatnya kehidupan dunia ini adalah 

dikumpul dan dihimpun dalam barisan-barisan yang 
berjejal. Tiada seorang pun yang tertinggal. Bumi 
terdedah rata tidak dapat menyembunyikan seorang 
pun. 

Di sini ayat berikut beralih dari penceritaan kepada 
percakapan. Kini pemandangan itu terdedah nyata 
dan segala apa yang berlaku dapat dilihat dan 
didengar oleh kita. Kini kita melihat tanda kehampaan 
di atas wajah-wajah mereka yang mengingkari hari 
kebangkitan itu: 



" Sesungguhnya (hari ini) kamu telah datang kepada Kami 
dengan keadaan yang sama sewaktu Kami ciptakan kamu 
pada kali pertama i, malah kamu telah menyangka bahawa 
Kami tidak akan mengadakan untuk kamu masa 
(kebangkitan dan pengadilan ini)."(48) 

Peralihan dari penceritaan kepada percakapan 
menghidupkan lagi pemandangan itu dan 
menjadikannya terpampang jelas seolah di hadapan 
mata di sa'at itu, bukannya pada masa depan di alam 
ghaib pada Hari Hisab. 

Kita hampir-hampir dapat memerhatikan tanda- 
tanda kecewa dan hina diraut muka mereka ketika 
suara Ilahi yang amat hebat itu mengecam para 
pendusta itu: 



"Sesungguhnya (hari ini) kamu datang kepada Kami dengan 
keadaan yang sama sewaktu Kami ciptakan kamu pada kali 
yang pertama"(48) 

sedangkan kamu telah menyangka bahawa 
kebangkitan ini tidak akan berlaku: 



"Malah kamu telah menyangka bahawa Kami tidak akan 
mengadakan untuk kamu masa (kebangkitan dan 
pengadilan ini). "(48) 

Setelah menghidup dan menghadirkan 
pemandangan itu dengan peralihan dari penceritaan 
kepada percakapan, Al-Qur'an kembali menyambung 
ceritanya mengenai apa yang berlaku di sana: 



"Dan (pada hari itu) dibentangkan buku laporan amalan- 
amalan , maka (di sana) engkau dapat melihat orang-orang 
yang berdosa begitu takut kepada apa yang tersurat di 
dalamnya. "(49) 

Itulah buku catatan amalan mereka dibentangkan di 
hadapan mereka. Mereka membaca dan menyemak 
buku itu dengan hati-hati, tiba-tiba mereka dapatinya 
mengandungi catatan-catatan yang lengkap dan 
halus. Mereka amat takut kepada akibatnya dan 
merasa geram terhadap buku ini, yang tidak 


meninggal sesuatu apa pun dan tiada sesuatu pun 
yang terluput darinya sama ada kecil atau besar: 

ojjfe 






"Dan mereka berkata: Amboi malangaya nasib kamil 
Mengapakah buku ini tidak meninggalkan (sesuatu apa) baik 
kecil mahupun besar melainkan semuanya dihitung satu 
persatu?"(49) 


Itulah keluhan orang yang dendam, marah, takut 
dan bimbang kepada akibat-akibat yang amat buruk. 
Dia telah ditangkap dengan keadaan terdedah 
menyebabkannya tidak berupaya lagi untuk melepas 
dan melarikan diri, juga tidak berupaya lagi untuk 
berdalih dan putarbelit: 

"Dan mereka dapati segala apa yang telah dilakukan mereka 
ada tercatat belaka" (49) 


dan kerana itu mereka mendapat balasan yang adil: 



"Dan Tuhanmu tidak menganiayai sesiapa pun. "(49) 


(Pentafsiran ayat-ayat 50 - 53) 

Para pendosa yang bersikap demikian memang 
mengetahui bahawa Iblis itu musuh mereka, tetapi 
mereka masih menjadikannya itu sebagai pemimpin 
mereka, kerana itu Iblis membawa mereka kepada 
situasi yang amat gawat. Alangkah anehnya sikap 
mereka yang berpemimpinkan Iblis dan zuriat 
keturunannya, sedangkan Iblis musuh ketat mereka 
sejak tercetusnya perseteruan di antara Adam dan 
Iblis: 

cf' 

©^5 _j x 


"Dan (kenangilah) ketika Kami berfirman kepada para 
malaikat: Sujudlah kepada Adam , lalu seluruh mereka sujud 
belaka kecuali Iblis yang berasal dari bangsa jin , maka dialah 
sahaja yang telah melanggar perintah Tuhannya. Apakah 
wajar kamu mengambil Iblis dan keturunannya sebagai 
pemimpin-pemimpin selain dari Aku , sedangkan mereka 
seteru kamu? Dialah seburuk-buruk pengganti bagi orang- 
orang yang zalim. "(50) 

Singgungan ini ditujukan kepada kisah lama yang 
diceritakan di sini untuk menyatakan kehairanan 
terhadap sikap anak-anak Adam yang telah 
mengambil zuriat keturunan Iblis sebagai pemimpin- 

pemimpin mereka selain selepas tercetusnya 
perseteruan yang amat lama itu. 

Pengambilan Iblis dan zuriatnya sebagai pemimpin- 
pemimpin itu berlaku dalam bentuk mengikuti 
dorongan-dorongan maksiat dan menjauhi dorongan- 
dorongan ta'at. 

Mengapa manusia menjadikan musuh-musuh 
mereka sebagai pemimpin-pemimpin, sedangkan 
musuh-musuh mereka tidak mempunyai ilmu dan 
kekuatan, kerana Allah tidak pernah menghadirkan 
mereka untuk berunding dengan mereka dalam 
urusan penciptaan langit dan bumi, juga dalam 
urusan penciptaan diri mereka sendiri, dan Allah tidak 
pernah memperlihatkan kepada mereka urusan 
ghaibnya. Allah tidak pernah melantik mereka sebagai 
pembantu-pembantu-Nya hingga mereka mendapat 
kekuatan: 




" Aku tidak pernah menghadirkan mereka sebagai saksi 
daiam penciptaan langit dan bumi dan tidak juga daiam 
ciptaan diri mereka sendiri dan aku tidak pernah mengambil 
para penyesat itu sebagai pembantu-pembantu. "(51) 

Mereka hanya salah satu makhluk dari makhluk- 
makhluk Allah sahaja. Mereka tidak mengetahui 
urusan ghaib-Nya dan Allah S.W.T. Juga tidak pernah 
meminta pertolongan mereka. 

"Dan aku tidak pernah mengambil para penyesat itu sebagai 
pembantu-pembantu. "(51) 

Apakah Allah pernah mengambil makhluk-makhluk 
yang bukan penyesat sebagai pembantu-Nya? 

Maha Suci Allah Yang Maha Terkaya dari semesta 
alam lagi Maha Gagah dan Maha Kuat! - sebenarnya 
pengungkapan ini hanya bertujuan mengikuti cara 
pemikiran karut kaum Musyrikin sahaja untuk 
mengesan dan membasmikannya, kerana orang- 
orang yang berpemimpinkan Syaitan dan 
mempersekutukan Allah dengan Syaitan itu telah 
mengikuti jalan ini dengan berpedomankan anggapan 
mereka yang karut bahawa Syaitan mempunyai ilmu 
yang amat halus dan kekuatan yang luar biasa, 
sedangkan sebenarnya Syaitan itu penyesat dan Allah 
bencikan kesesatan dan para penyesat. Jika Allah - 
sekadar mengikut kaedah andaian dan sepak terajang 
perdebatan sahaja - mahu menggunakan penolong- 
penolong tentulah dia tidak akan memilih penolong- 
penolong itu dari golongan penyesat. 

Inilah pengertian yang mahu disampaikan dengan 
pengungkapan ini. Kemudian ditayangkan pula 
sebuah pemandangan dari pemandangan- 
pemandangan Qiamat yang menunjukkan nasib 
sekutu-sekutu (tuhan-tuhan palsu) dan para pendosa: 




"Dan (ingatlah) pada hari Allah berfirman: Panggillah 
sekalian sekutu-sekutu-Ku yang telah kamu dakwakan itu. 
Lalu mereka pun memanggil mereka , tetapi sekutu-sekutu 
itu tidak menyahuti panggilan mereka. Dan Kami telah 
jadikan di antara mereka satu tempat kebinasaan 
(Neraka)(52). Dan (pada hari itu) orang-orang yang berdosa 
akan melihat Neraka lalu yakinlah mereka bahawa mereka 
akan dihumbankan ke dalamnya dan mereka tidak akan 
menemui sebarang jalan lagi yang dapat menghindarkan 
mereka darinya."(53) 

Mereka kini berada daiam situasi yang tidak 
berguna lagi kepada mereka membuat dakwaan 
tanpa dalil dan bukti, kerana Allah mencabar mereka 
membawa sekutu-sekutu yang telah didakwakan 
mereka. Allah menyuruh mereka memanggil sekutu- 
sekutu itu supaya hadir, dan dalam keadaan yang 
terpinga-pinga itu mereka lupa bahawa mereka 
sedang berada di Akhirat, lalu mereka pun memanggil 
para sekutu itu, tetapi mereka tidak menyahut. 
Sebenarnya mereka hanya dari makhluk-makhluk 
Allah sahaja yang tidak berupaya melakukan apa-apa 
terhadap diri mereka dan orang lain di dalam suasana 
yang menakutkan itu. Allah telah menjadikan di 
antara sekutu-sekutu dan para penyembah mereka 
satu tempat kebinasaan yang tidak dapat dilewati 
kedua-dua golongan itu. Itulah api Neraka. 



"Dan Kami telah jadikan di antara mereka satu tempat 
kebinasaan (Neraka). "(52) 


Para pendosa itu melihat dengan hati yang penuh 
takut dan cemas, mereka menduga pada setiap sa'at 
bahawa mereka akan dihumbankan ke dalam Neraka. 
Alangkah seksanya menunggu 'azab yang telah ada di 
hadapan mata, sedangkan mereka yakin pula bahawa 
mereka tidak akan terlepas darinya: 






"Dan (pada hari itu) orang-orang yang berdosa akan melihat 
Neraka ialu yakinlah mereka bahawa mereka akan 
dihumbankan ke dalamnya dan mereka tidak akan menemui 
sebarang jalan lagi yang dapat menghindarkan mereka 
darinya. "(53) 


****** 

(Pentafsiran ayat-ayat 54-59) 

Dahulu mereka mempunyai jalan untuk melepaskan 
diri dari Neraka jika mereka menumpukan hati mereka 
kepada AI-Qur"an dan tidak mempertikaikan 
kebenaran yang dibawanya, di mana Allah telah 
mengemukakan berbagai-bagai macam perbandingan 
supaya mencakupi semua keadaan: 



" Dan sesungguhnya Kami telah memberi penjelasan kepada 
manusia dl dalam Al-Qur'an Ini dengan berbagai-bagai 
contoh perbandingan i, tetapi manusia adalah suatu kejadian 
yang paling banyak berdebat" (54) 

Ayat ini menggambarkan manusia di tempat ini 
sebagai "suatu kejadian" sahaja, iaitu dia merupakan 
suatu kejadian yang paling banyak berdebat 
Tujuannya untuk merendahkan sedikit keangkuhan 
manusia dan mengurangkan perasaan sombongnya 
dan supaya dia sedar bahawa dia hanya salah satu 
dari makhluk-makhluk Allah yang amat banyak, dan 
bahawa dia adalah satu-satunya makhluk di antara 
makhluk-makhluk Allah yang paling banyak berdebat 
setelah Allah mengemukakan segala macam 
perbandingan di dalam Al-Qur"an. 


Kemudian Al-Qur'an membentangkan kekeliruan 
yang dipegang oleh orang-orang yang tidak beriman 
yang terdiri dari kebanyakan manusia di sepanjang 
zaman dan kerasulan: 



"Dan tiada yang menghalangi manusia dari beriman ketika 
hidayat sampai kepada mereka dan dari memohon 
keampunan kepada Tuhan mereka kecuaii mereka ditimpa 
undang-undang keseksaan Allah yang telah menimpa umat- 
umat yang lalu atau mereka ditimpa 'azab yang dapat dilihat 
dengan mata kepala mereka. "(55) 


Hidayat telah pun sampai kepada mereka dengan 
kadar yang cukup yang membolehkan mereka 
menerima hidayat itu, tetapi malangnya mereka 
mencabar supaya ditimpakan ke atas mereka 
kebinasaan yang telah ditimpakan ke atas para 
pendusta sebelum mereka - kerana menganggapkan 
perkara itu mustahil berlaku dan kerana bersenda- 
senda - atau ditimpakan "azab yang datang di 
hadapan mata mereka dan mereka sendiri melihat 
"azab itu akan menimpa mereka. Hanya di waktu 
inilah sahaja baru mereka yakin dan mahu beriman. 


Ini semua bukan urusan para rasul. Penimpaan 
kebinasaan ke atas para pendusta yang telah menjadi 
undang-undang Allah pada umat-umat yang dahulu 
setelah di bawa mu"jizat-mu"jizat yang didustakan 


mereka atau penghantaran sesuatu "azab keseksaan 
adalah semuanya dari urusan Allah belaka, sedangkan 
tugas para rasul hanya selaku penyampai berita 
gembira dan pemberi amaran sahaja: 



"Dan Kami tidak utuskan para rasul itu melainkan hanya 
sebagai penyampai berita gembira dan pemberi amaran , 
tetapi orang-orang yang kafir sentiasa membantah dengan 
alasan yang batil untuk menghapuskan kebenaran dan 
mereka telah mempersenda-sendakan ayat-ayat-Ku dan 
segala amaran yang diberikan kepada mereka. "(56) 

Kebenaran itu memang amat jelas, tetapi orang- 
orang yang kafir selalu membantahnya dengan 
alasan-alasan yang batil untuk menewas dan 
menghapuskannya. Mereka bukannya ingin mencari 
keyakinan apabila mereka menuntut mu"jizat-mu"jizat 
atau meminta disegerakan "azab keseksaan, malah 
tujuan mereka hanya untuk mempersenda-sendakan 
ayat-ayat Allah dan amaran-amaran-Nya sahaja. 



"Dan siapakah yang lebih zalim dari orang yang telah 
diperingati dengan ayat-ayat Tuhannya tetapi dia berpaling 
darinya dan lupakan dosa yang telah dilakukannya. 
Sesungguhnya Kami telah meletakkan di atas hati mereka 
penutup-penutup menyebabkan mereka tidak dapat 
memahaminya dan di dalam telinga mereka menyumbat 
penyumbat kerana itu jika engkau menyeru mereka kepada 
hidayat mereka tidak akan menerima hidayat buat selama- 
nya. "(57) 

Mereka yang mempersenda-sendakan ayat-ayat 
Allah dan amaran-amaran-Nya tidak dapat diharapkan 
dari mereka memahami Al-Qur"an ini dan mengambil 
apa-apa manfa'at darinya. Oleh sebab itulah Allah 
meletakkan penutup-penutup di atas hati mereka, 
yang menghalangkan mereka dari memahaminya dan 
memasukkan penyumbat-penyumbat di dalam telinga 
mereka yang tidak membolehkan mendengar. Allah 
telah menetapkan kesesatan ke atas mereka dengan 
sebab sendaan dan perbuatan mereka yang berpaling 
dari Al-Qur"an. Justeru itu mereka tidak akan 
mendapat hidayat buat selama-lamanya. Hidayat itu 
memerlukan hati-hati yang terbuka dan bersedia 
untuk menerima. 

" Dan Tuhanmu Maha Pengampun dan Maha Limpah 
rahmat-Nya. Jika Dia hendak menimpakan '< azab ke atas 
mereka dengan sebab dosa-dosa yang telah dilakukan 
mereka nescaya Dia boleh mempercepatkan ' azab itu 
menimpa mereka . "(58) 

Tetapi Allah menangguhkan 'azab itu terhadap 
mereka kerana kasihan belas kepada mereka dan 
Allah menundakan kebinasaan yang mereka tuntut 
dipercepatkan itu, namun demikian Allah tidak akan 
mengabaikan mereka: 

@ J J? 

, tetapi untuk mereka telah ditetapkan masa 

pembalasan ; di mana mereka tidak akan menemui sebarang 
tempat perlindungan. "(58) 



Itulah masa pembalasan di dunia, di mana mereka 
akan ditimpa sedikit 'azab keseksaan dan masa 
pembalasan di Akhirat di mana mereka akan dihisab 
dengan sempurna. 

Mereka telah melakukan kezaliman, oleh itu mereka 
wajar menerima 'azab atau kebinasaan seperti umat- 
umat sebelum mereka, tetapi Allah telah 
menagguhkannya hingga ke masa pembalasan yang 
telah ditetapkan untuk mereka kerana sesuatu hikmat 
yang dikehendaki iradat-Nya terhadap mereka, oleh 
itu Allah tidak mengazabkan mereka seperti umat- 
umat itu, malah menetapkan untuk mereka satu masa 
pembalasan yang lain yang tidak dapat dihindari 
mereka: 



" Itulah penduduk negeri-negeri yang telah Kami binasakan 
mereka ketika mereka melakukan kezaliman dan Kami telah 
menetapkan masa tertentu untuk membinasakan 
mereka."(59) 

Oleh itu mereka jangan tertipu dengan 
penangguhan Allah terhadap mereka, kerana masa 
pembalasan itu lambat-laun akan tiba dan kerana 
SunnatuIIah itu tidak pernah mungkir dan Allah tidak 
pernah menyalahi janji-Nya. 

(Kumpulan ayat-ayat 60 - 82] 


















"Dan (kenangilah) sewaktu Musa berkata kepada teman 
pemudanya: Aku tidak akan berhenti berjalan sehingga aku 
sampai di tempat pertembungan dua lautan atau aku akan 
terus berjalan (walaupun) bertahun-tahun lamanya(60). Dan 
apabila kedua-duanya tiba di tempat pertembungan dua 
lautan itu , mereka lupa kepada ikan (bekalan) mereka , lalu 
ikan itu berjalan menggelongsor ke dalam laut(61). Apabila 
kedua-duanya melewati (tempat itu), Musa berkata kepada 
teman pemudanya : Bawalah ke mari makanan kita. 
Sesungguhnya kita telah mendapat letih lesu kerana 
perjalanan kita (yang jauh) ini(62). Jawab temannya: 
Tidakkah engkau ingat sewaktu kita berhenti di atas batu 
yang besar tadi, kerana sesungguhnya aku telah terlupa 
(menceritakan tentang) ikan itu dan tiada yang melupakanku 
untuk menceritakannya (kepadamu) melainkan syaitan dan 
(sebenarnya) ikan itu telah berjalan menggelongsor ke dalam 
laut dengan cara yang aneh sekali(63). Ujar Musa: Itulah 
tempat yang kita cari, lalu kedua-duanya kembali semula (ke 
tempat itu) menyusuli jejak-jejak mereka(64). Lalu mereka 
menemui seorang hamba dari hamba-hamba Kami yang 
telah Kami kurniakan kepadanya rahmat dari sisi Kami dan 
Kami telah ajarkan kepadanya pedoman ilmu (ghaib) dari sisi 
Kami(65). Musa berkata kepadanya: Bolehkah aku mengikut 

engkau supaya engkau ajarkan kepada aku sebahagian ilmu 
pedoman (ghaib) yang telah diajarkan kepadamu?(66) Dia 
menjawab: Engkau tidak akan mampu bersabar 

bersamaku(67). Bagaimana engkau hendak bersabar 
terhadap perkara-perkara yang engkau tidak mengetahuinya 
secara mendalam(68). Jawab Musa: Insya Allah engkau akan 
dapatiku sanggup bersabar dan aku tidak akan melanggar 
sebarang perintahmu(69). Dia menjawab : (Baiklah) jika 
engkau mahu mengikut aku janganlah engkau bertanya 
kepadaku sesuatu apa pun sehingga aku sendiri 
menjelaskannya kepadamu" (70). 





. V» fr. 


















'J&b 




" Lalu kedua-dua pun berjalan sehingga apabila kedua- 
duanya menaiki bahtera tiba-tiba ia melubangkannya, lalu 
Musa berkata : Apakah engkau melubangkannya untuk 
menenggelamkan para penumpangnya? Sesungguhnya 
engkau telah melakukan satu kesalahan yang besar(71). Dia 
menjawab: Bukankah tadi aku telah berkata bahawa engkau 
tidak akan mampu bersabar bersamaku? (72). Ujar Musa: 
Janganlah engkau mengambil salah atas kelupaanku itu dan 
janganlah engkau bebankanku dengan sesuatu yang 
menyulitkan urusanku(73). Lalu kedua : duanya berjalan lagi 
sehingga kedua-duanya bertemu dengan seorang budak 
tiba-tiba dia terus membunuhnya. Ujar Musa: Apakah patut 
engkau membunuh seorang yang tidak bersalah kerana 
membunuh orang lain? Sesungguhnya engkau telah 
melakukan satu perbuatan yang mungkar(74). Dia berkata: 
Bukankah tadi aku telah katakan kepadamu bahawa engkau 
tidak akan mampu bersabar bersamaku? (75). Ujar Musa: Jika 
aku bertanya sesuatu kepadamu selepas ini, maka janganlah 
engkau bersama-sama dengan aku lagi. Sesungguhnya 
engkau telah mendapat alasan yang cukup dariku(76). Lalu 
kedua-duanya berjalan lagi sehingga apabila mereka sampai 
ke sebuah kampung, kedua-duanya meminta makanan dari 
penduduknya, tetapi mereka enggan menerima mereka 
sebagai tamu, kemudian mereka menemui di situ sebuah 
tembok yang hendak runtuh lalu dia (hamba yang soleh) 
menegakkannya kembali, lantas Musa pun berkata: Jika 
engkau mahu, engkau berhak mengambil upahnya(77). Dia 
menjawab inilah masa perpisahan di antara aku denganmu, 
(sekarang) aku akan menceritakan kepadamu pentafsiran 
mengenai tindakan-tindakanku yang engkau tidak mampu 
bersabar terhadapnya(78). Adapun bahtera (yang dirosakkan 
itu) adalah kepunyaan orang-orang miskin yang bekerja di 
laut Oleh itu aku mahu merosakkan bahtera itu kerana di 
belakang mereka ada seorang raja yang akan merampas 
setiap bahtera (yang baik)(79). Adapun budak (yang dibunuh 
itu) kedua-dua ibubapanya adalah orang-orang yang 
beriman, iaiu kami bimbang dia akan mendorongkan kedua- 
duanya kepada kederhakaan dan kekufuran(80). Oleh itu 
kami mahu supaya Allah gantikan kepada keduanya seorang 
anak (yang lain) yang lebih baik darinya dari segi kebersihan 
hati dan lebih akrab dari segi hubungan kasih sayang(81). 
Adapun tembok (yang ditegakkan kembali) itu, ia adalah 
kepunyaan dua orang kanak-kanak yang yatim piatu di 
bandar itu, dan di bawah tembok itu ada (tersimpan) harta 
kekayaan kepunyaan mereka berdua. Bapa kedua-duanya 
adalah seorang yang soleh. Oleh itu Tuhanmu menghendaki 
kedua-dua budak itu sampai umur dewasa yang kuat dan 
mereka dapat mengeluarkan harta itu sebagai rahmat dari 
Tuhanmu. Dan aku tidak lakukan semuanya ini mengikut 

fikiran-Ku sendiri, itulah pentafsiran mengenai tindakan- 
tindakanku yang engkau tidak mampu bersabar 
terhadapnya"( 82 ). 

Babak sirah Musa a.s. ini tidak disebut di dalam Al- 
Qur'an kecuali di tempat ini sahaja di dalam surah ini. 
Al-Qur'an tidak menentukan tempat, di mana 
berlakunya babak peristiwa ini kecuali menyebut 
"tempat pertembungan dua lautan", la juga tidak 
menentukan tarikh berlakunya dalam masa hidup 
Musa. Adakah ia berlaku ketika beliau masih berada 
di Mesir sebelum beliau membawa Bani Israel keluar 
daripadanya atau selepasnya? Jika selepas keluar, 
bilakah pula masanya adakah sebelum beliau 
membawa mereka ke bumi suci (al-Ardhul- 
Mukaddasah) atau selepas beliau membawa mereka 
ke negeri itu dan berhenti di hadapannya, mereka 
tidak mahu memasukinya kerana di sana ada satu 
kaum yang kuat dan angkuh? Atau ia berlaku selepas 
mereka merayau di padang gurun dalam keadaan 
berselerak dan berpecah belah? 

Begitu juga Al-Qur'an tidak menyebut apa-apa 
mengenai hamba yang soleh yang ditemui oleh Musa 
itu. Siapakah dia? Apakah namanya? Adakah dia 
seorang nabi atau rasul? Atau seorang alim atau 
seorang wali? 

Di sana terdapat banyak riwayat dari Ibn Abbas dan 
lainnya mengenai kisah ini. Kami hanya berhenti 
setakat keterangan nas-nas kisah yang disebut di 
dalam Al~Qur'an, sahaja supaya kita dapat hidup, "Di 
Dalam Bayangan Al-Qur'an", dan pada hemat kami 
pembentangan ' kisah di dalam Al~Qur'an mengikut 
cara yang dibentangkan itu tanpa ditokok tambah 
dan tanpa ditentukan tempat, zaman dan nama-nama 
itu adalah mengandungi satu hikmat istimewa. Oleh 
itu kami hanya berhenti setakat meni'mati keterangan 
nas-nas Al-Qur'an sahaja. 5 


5 Al-Bukhari telah membawa sebuah hadith ketika 

memperkatakan kisah ini di dalam al-pudan: Kami telah 
diceritakan oleh al-Humaidi, kami telah diceritakan oleh 
Sufyan, kami telah diceritakan oleh 'Amr ibn Dinar, kami telah 
dikhabarkan oleh Al-Bukhari telah membawa sebuah hadith 
ketika memperkatakan kisah ini di dalam al-Quraan: Kami 
telah diceritakan oleh ai-Humaidi, kami telah diceritakan oleh 
Sufyan, kami telah diceritakan oleh 'Amr ibn Dinar, kami telah 
dikhabarkan oleh Sa'id ibn Jubayr katanya: Aku berkata 
kepada Ibn 'Abbas: Nauf al-Bakkali berkata bahawa Musa 
teman Khaydir (Khidhir) itu bukannya Musa nabi Bani Israel, 
lalu Ibn 'Abbas pun berkata: Musuh Allah itu telah berdusta. 
Kami telah diceritakan Ubay ibn Ka'b r.a. bahawa dia telah 
mendengar Rasulullah s.a.w. bersabda: "Musa telah bangkit 
berucap di hadapan Bani Israel lalu beliau ditanya: Siapakah 
orang yang paling alim? Jawab beliau: Sayalah. Lalu Allah 
menegur beliau kerana tidak memulangkan sifat kealiman itu 
kepada Allah dan mewahyukan kepadanya bahawa Aku 
mempunyai seorang hamba di tempat pertembungan dua laut 
yang lebih alim dari engkau. Ujar Musa, Ya Tuhanku! 
Bagaimana saya dapat bertemu dengannya? Jawab Allah: 
Bawalah bersama engkau seekor ikan dan isikannya di dalam 


(Pentafsiran ayat-ayat 60 - 82 ) 



"Dan (kenangilah) sewaktu Musa berkata kepada teman 
pemudanya: Aku tidak akan berhenti berjalan sehingga aku 
sampai di tempat pertembungan dua lautan atau aku akan 
terus berjalan (walaupun) bertahun-tahun lamanya."( 60 ) 

Yang lebih rajih - Allahu alam - maksud tempat 
pertemuan dua lautan itu ialah Laut Rum dan Laut 
Qulzum iaitu Laut Mediterranian dan Laut Merah. 
Tempat pertemuan dua laut ini ialah di kawasan tasik- 
tasik al-Murrah (at-Buhayrat al-Murrah) dan Tasik 
Buaya (Buhayrah at-Timsah) atau tempat pertemuan 
dua teluk iaitu Teluk 'Aqabah dan Teluk Suez di Laut 
Merah. Kawasan ini merupakan pentas sejarah Bani 
Israel selepas mereka keluar dari negeri Mesir. Walau 
bagaimanapun Al-Qur'an hanya menyebutnya secara 
umum sahaja. Oleh itu kami hanya berpada dengan 
isyarat ini. 6 

Dari keterangan kisah ini, kita dapat faham bahawa 
Musa a.s. mempunyai satu matlamat yang penting 
dari perjalanan yang telah diazamkannya itu. Beliau 
mempunyai satu tujuan besar di sebalik perjalanan itu. 
Beliau menyatakan keazamannya untuk sampai ke 
tempat pertemuan dua lautan itu biar bagaimana 
sukar sekalipun dan biarpun bagaimana lama masa 
yang harus dihabiskannya untuk sampai ke sana. Dia 
mengungkapkan keazamannya yang kukuh itu 
dengan ungkapan yang diceritakan oleh Al-Qur'an: 



"Aku akan terus berjalan (walaupun) bertahun-tahun 
lamanya. "( 60 ) 


Kata-kata menurut satu pendapat bererti 

satu tahun dan mengikut pendapat yang lain ialah 
lapan puluh tahun. Biar bagaimanapun, namun ia 
merupakan satu pernyataan untuk menerangkan 
azam yang kukuh dan bukannya untuk menentukan 
lama masa perjalanan itu: 






sebuah bakul, di tempat mana ikan ini hilang di situlah tempat 
dia tinggal. " 

6 Menurut satu riwayat, Qatadah dan beberapa orang yang lain 
telah berkata: Tempat pertemuan dua lautan itu ialah Laut 
Parsi di sebelah Timur dan Laut Rum di sebelah Barat. Dan 
kata Muhammad ibn Ka'b al-Qurazi: Itulah tempat pertemuan 
dua lautan di Tanjah di hujung negeri Maghribi. Kami 
menolak dua pendapat ini. 

"Dan apabila kedua-duanya tiba di tennpat pertembungan 
dua lautan itu, mereka lupa kepada ikan (bekalan) mereka f 
lafu ikan itu berjalan menggelongsor ke dalam laut(61). 
Apabila kedua-duanya melewati (tempat itu), Musa berkata 
kepada teman pemudanya: Bawalah ke mari makanan kita . 
Sesungguhnya kita telah mendapat letih lesu kerana 
perjalanan kita (yang jauh) ini(62). Jawab temannya: 
Tidakkah engkau ingat sewaktu kita berhenti di atas batu 
yang besar tadi, kerana sesungguhnya aku telah terlupa 
(menceritakan tentang) ikan itu dan tiada yang melupakanku 
untuk menceritakannya (kepadamu) melainkan syaitan, dan 
(sebenarnya) ikan itu telah berjalan menggelongsor ke dalam 
laut dengan cara yang aneh sekali. "(63) 

Menurut pendapat yang lebih rajih ikan itu ialah 
ikan panggang dan peristiwa ia hidup balik dan 
berjalan menggelongsor ke laut merupakan salah satu 
mu'jizat dari mu'jizat-mu'jizat yang dikurniakan Allah 
kepada Musa, yang dijadikan tanda untuk mengenai 
tempat pertemuan (dengan hamba Allah yang soleh) 
yang dijanjikan itu. Dalilnya ialah kehairanan teman 
pemudanya terhadap kebolehan ikan itu mengambil 
jalannya ke laut, jika teman pemudanya bermaksud 
mengatakan ikan itu telah jatuh lalu tenggelam di 
dalam laut tentulah peristiwa ini tidak mempunyai 
apa-apa keajaiban. Pendapat ini disokong oleh 
perjalanan itu sendiri yang penuh dengan peristiwa- 
peristiwa ghaib yang memeranjatkan, dan peristiwa 
ikan ini merupakan salah satu darinya. 


Kini Musa sedar bahawa dia telah melampaui 
tempat pertemuan yang ditentukan Allah kepadanya 
untuk menemui hamba-Nya yang soleh itu: 



"Ujar Musa: Itulah tempat yang kita cari, lalu kedua-duanya 
kembali semula (ke tempat itu) menyusuli jejak-jejak 
mereka (64). Lalu mereka menemui seorang hamba dari 
hamba-hamba Kami yang telah Kami kurniakan kepadanya 
rahmat dari sisi Kami dan Kami telah ajarkan kepadanya ilmu 
(ghaib) dari sisi Kami. "( 65) 

Di sini jelaslah bahawa pertemuan' itu merupakan 
rahsia Musa sahaja bersama Allah, la tidak diketahui 
oleh teman pemudanya sehingga kedua-duanya 
bertemu dengan hamba yang soleh itu. Oleh sebab 
itulah di dalam adegan-adegan kisah yang berikut 
ditunjukkan Musa dan hamba yang soleh itu sahaja: 



"Musa berkata kepadanya: Bolehkah aku mengikut engkau 
supaya engkau ajarkan kepada aku sebahagian ilmu 
pedoman (ghaib) yang telah diajarkan kepadamu? "(66) 


Dengan adab sopan yang layak dengan seorang 
nabi inilah beliau bertanya dengan cara yang tidak 
pasti dan memohon mendapatkan pedoman ilmu 
ghaib dari hamba yang soleh dan alim itu, tetapi ilmu 
orang ini bukannya dari jenis ilmu pengetahuan 
manusia yang jelas punca-puncanya dan dekat 
natijah-natijahnya, malah ia merupakan sebahagian 
dari ilmu’ pengetahuan iaduni mengenai urusan- 
urusan ghaib yang diperlihatkan Allah kepadanya 
sekadar yang dikehendaki-Nya kerana sesuatu hikmat 
yang dikehendaki-Nya. Oleh sebab itulah Musa tidak 
berupaya menahan kesabarannya terhadap tindakan- 
tindakan lelaki ini walaupun beliau seorang nabi dan 
Rasul, kerana tindakan-tindakan ini pada lahirnya 
kadang-kadang bercanggah dengan lojik akal dan 
peraturan-peraturan yang zahir. Oleh itu hikmat- 
hikmat yang ghaib di sebaliknya pastilah difahami, jika 
tidak, tindakan-tindakan itu akan tetap menjadi 
perkara aneh yang menimbulkan bantahan dan 
kecaman, dan justeru inilah hamba yang soleh yang 
dikurniakan ilmu pengetahuan Iaduni itu menaruh 
kebimbangan bahawa Musa tidak akan berupaya 
menahan kesabarannya bersahabat dengannya dan 



"Dia menjawab : Engkau tidak akan mampu bersabar 
bersamaku(67). Bagaimana engkau hendak bersabar 
terhadap perkara-perkara yang engkau tidak mengetahuinya 
secara mendalam."(68) 


Tetapi Musa berazam untuk bersabar dan tetap 
ta'at. Beliau memohon pertolongan Allah dan 
mendahulukan kehendak-Nya: 


"'Jj JLs 


"Jawab Musa: Insya' Allah engkau akan dapatiku sanggup 
bersabar dan aku tidak akan melanggar sebarang 
perintahmu. "(69) 


Lalu lelaki itu menambahkan penegasan dan 
penjelasannya dan menyebut kepada beliau syarat 
bersahabat dengannya sebelum dimulakan perjalanan 
itu, iaitu beliau pastilah bersabar dan jangan terus 
meminta penjelasan mengenai apa-apa tindak- 
tanduknya sehingga dia sendiri mendedahkan rahsia- 
rahsianya. 

"Dia menjawab: (Baiklah) jika engkau mahu mengikut aku 
janganlah engkau bertanya kepadaku sesuatu apa pun 
sehingga aku sendiri menjelaskannya kepada-mu. "(70) 


Musa pun bersetuju, dan kini kita sedang berada di 
hadapan adegan mereka berdua yang pertama: 

"Lalu kedua-dua puji berjalan sehingga apabila kedua- 
duanya menaiki bahtera tiba-tiba ia melubangkannya."(71) 

Bahtera itu sedang membawa kedua-duanya 
bersama penumpang-penumpang yang lain dan kini 
mereka berada di tengah laut yang bergelombang, 
tiba-tiba datang hamba yang soleh itu lalu 
melubangkan bahtera itu. Pada zahirnya tentulah 
perbuatan ini akan mendedahkan bahtera dan para 
penumpangnya kepada bahaya karam dan membawa 
mereka kepada bancana itu. Oleh itu mengapa lelaki 
ini berani mencabar bencana itu? 

Musa telah lupa kepada janji yang telah 
dikatakannya dan kepada syarat yang telah 
dikemukakan oleh sahabatnya ketika menghadapi 
tindakan yang ganjil itu, yang tidak mempunyai 
sebarang alasan mengikut pandangan logik akal. 
Kadang-kadang seorang itu dapat memahami konsep 
umum yang mujarrad, tetapi ketika dia berdepan 
dengan pelaksanaan amali dan contoh yang sebenar 
dari konsep ini ia mendapat kesan yang berlainan dari 
kefahaman secara teori tadi, kerana pengalaman 
amali mempunyai kecapan yang berlainan dari 
kecapan kefahaman mujarrad. Lihatlah kepada Musa 
yang sebelum ini telah diperingatkan bahawa beliau 
tidak akan berupaya menahan kesabarannya terhadap 
perkara-perkara yang tidak diketahuinya dengan 
mendalam, lalu beliau berazam untuk menahankan 
kesabarannya sambil memohon pertolongan dari 
masyi'ah Allah dan memberi janjinya dan menerima 
syarat itu. Kini beliau bertembung dengan 

pengalaman amali dari tindakan lelaki itu, lalu beliau 
terus membantah dengan terburu-buru. 

Ya, memang benar Musa itu mempunyai tabi'at 
yang mudah terharu dan gopoh sebagaimana dapat 
dilihat pada tindak-tanduk dalam semua peringkat 
hidupnya, iaitu sejak beliau menumbuk lelaki bangsa 
Mesir yang dilihatnya sedang bergaduh dengan lelaki 
bangsa Israel, lalu beliau membunuhnya dalam sa'at- 
sa'at keterharuan dan kegopohannya itu. Kemudian 
beliau bertaubat memohon keampunan dan 

kema'afan dari Allah. Dan sehingga pada hari yang 
kedua pun, beliau hendak bertindak begitu juga 





apabila beliau melihat lelaki Israel itu sedang 
bergaduh dengan seorang Mesir yang lain. 7 

Memanglah tabi'at Musa begitu. Justeru itulah 
beliau tidak dapat menahan kesabarannya terhadap 
perbuatan lelaki itu dan tidak dapat menepati janjinya 
kerana keganjilan perbuatan itu, tetapi semua tabi'at 
manusia mengakui bahawa kesan dan kecapan 
pengalaman amali itu berlainan dari kesan dan 
kecapan kefahaman secara teori, dan mereka tidak 
dapat memahami sesuatu perkara itu dengan 
kefahaman yang betul melainkan apabila mereka 
merasa dan mengalaminya sendiri. 


Dari sinilah Musa terburu-buru membantah: 






"Apakah engkau melubangkannya untuk menenggelamkan 
para pen umpangnya ? "(7 i ) 


Lalu dengan sabar dan lemah lembut hamba yang 
soleh itu mengingatkan beliau terhadap apa yang 
telah dikatakannya sejak awal-awal lagi: 






"Dia menjawab: Bukankah tadi aku telah berkata bahawa 
engkau tidak akan mampu bersabar bersamaku? "(72) 


Lalu Musa meminta ma'af atas kelupaannya dan 
memohon agar lelaki itu menerima permintaan 
ma'afnya dan janganlah lagi menyulitkannya dengan 
mengulangi kata teguran dan peringatan: 





"Ujar Musa: Janganlah engkau mengambil salah atas 
kelupaanku itu dan janganlah engkau bebankanku dengan 
sesuatu yang menyulitkan urusanku. "(73) 


Lelaki itu menerima permintaan ma'afnya kemudian 
kita dapati kita berada di hadapan adegan yang 
kedua: 




"Lalu kedua-duanya berjalan lagi sehingga kedua-duanya 
bertemu dengan seorang budak tiba-tiba dia terus 
membunuhnya. "(74) 


Jika pada kali yang pertama dia melubangkan 
bahtera yang membawa kemungkinan 
meneggelamkan para penumpangnya, maka kali ini 
dia membunuh seorang manusia, iaitu membunuh 
dengan sengaja bukannya semata-mata persoalan 


7 Lihat bab "Ofj&l lA ” dalam kitab “ i 

kemungkinan. Ini adalah satu kesalahan yang amat 
besar yang tidak dapat disabari oleh Musa walaupun 
dia teringat kepada janjinya: 



"Apakah patut engkau membunuh seorang yang tidak 
bersalah kerana membunuh orang lain? Sesungguhnya 
engkau telah melakukan satu perbuatan yang mungkar. "(74) 


Kali ini Musa bukannya terlupa atau terlalai, tetapi 
beliau bertanya dengan sengaja. Beliau benar-benar 
bermaksud membantah perbuatan mungkar itu dan 
beliau tidak mahu mencari sebab-sebab atau alasan- 
alasannya. Beliau memandang budak itu tidak 
bersalah kerana dia tidak melakukan apa-apa 
perbuatan yang mewajarkannya dihukum bunuh, 
malah budak itu belum lagi akil baligh hingga boleh 
dipersalahkan segala perbuatan yang terbit darinya. 


Sekali lagi hamba yang soleh itu mengingatkan 
Musa kepada syaratnya yang telah disyaratkan itu dan 
kepada janji beliau yang telah dijanjikannya itu. Dia 
mengingatkan beliau dengan perkataannya yang 


telah diucapkan pada kali yang pertama tadi kerana 
pengalamannya itu telah membuktikan kebenaran 
perkataannya setelah beliau diuji: 



"Dia berkata: Bukankah tadi aku telah katakan kepadamu 
bahawa engkau tidak akan mampu bersabar 


bersamaku?"(75) 


Pada kali ini dia menentukan perkataan yang telah 
dikatakannya dahulu: 


"Bukankah tadi aku telah katakan kepadamu? "(75) 




Yakni (aku telah katakan) kepada engkau sendiri 
dengan tegas dan tepat, tetapi engkau tidak percaya 
dan masih memohon bersahabat dan menerima 
syarat. 


Musa kembali berbicara dengan hatinya sendiri. 
Beliau dapati dia kini telah dua kali menyalahi dan 
melupakan janjinya setelah diberi peringatan, lalu 
dengan terburu-buru beliau (mengambil keputusan) 
memotong jalan untuk dirinya dan menjadikannya 
sebagai peluang terakhir yang ada di hadapannya: 





"Ujar Musa: Jika aku bertanya sesuatu kepadamu selepas ini, 
maka janganlah engkau bersama-sama dengan aku lagi. 
Sesungguhnya engkau telah mendapat alasan yang cukup 
dariku."(76) 


Ayat berikut meneruskan ceritanya dan kini kita 
berada di hadapan adegan yang ketiga: 




"Lalu kedua-duanya berjalan lagi sehingga apabila mereka 
sampai ke sebuah kampung , kedua-duanya meminta 
makanan dari penduduknya, tetapi mereka enggan 
menerima mereka sebagai tamu , kemudian mereka 
menemui di situ sebuah tembok yang hendak runtuh lalu dia 
(hamba yang soleh) menegakkannya kembali. "(77) 



Kedua-dua sedang lapar dan berada di sebuah 
kampung, di mana penduduk-penduduknya bakhil 
dan kikir. Mereka tidak memberi makan kepada orang 
yang lapar dan tidak menerima tetamu, Kemudian 
lelaki itu menemui satu tembok yang condong 
hendak runtuh. Ungkapan ayat ini menyaiutkan sifat 
hidup dan iradat kepada tembok: 

'Z? 1 t > 

"Yang hendak runtuh. "(77) 

Lalu lelaki yang ganjil itu pun menyusahkan dirinya 
menegakkan tembok itu kembali tanpa mengambil 
upah. 

Di sini Musa merasa pendirian lelaki itu bercanggah 
(dengan kenyataan), apakah tujuan menyusahkan 
dirinya menegakkan kembali tembok yang hendak 
runtuh di kampung yang tidak sudi memberi 
makanan kepada mereka yang sedang lapar dan 
enggan menerima mereka sebagai tamu. Sekurang- 
kurangnya tidakkah patut dia meminta upah agar 
keduanya boleh mendapat makanan dengannya? 



"Jika engkau mahu , engkau berhak mengambil 

upahnya. "(77) 

Peristiwa ini merupakan peristiwa pemutus. Musa 
tidak mempunyai apa-apa alasan lagi. Peluang 
persahabatan di antara beliau dengan lelaki itu tidak 
mungkin lagi wujud: 



"Dia menjawab masa perpisahan di antara aku denganmu, 
(sekarang) aku akan menceritakan kepada-mu pentafsiran 
mengenai tindakan-tindakanku yang engkau tidak mampu 
bersabar terhadapnya. "(78) 8 

Sampai di sini Musa dan juga kita yang mengikuti 
penceritaan Al-Qur'an ini sedang menghadapi 
peristiwa-peristiwa luar biasa yang berturut-turut dan 


8 Di sini berakhirnya Juzu' yang ke-15 tetapi kami terus 
menyambung hingga ke akhir kisah. 

memeranjatkan tanpa mengetahui sebarang 
rahsianya. Pendirian kita juga sama dengan pendirian 
Musa terhadap peristiwa-peristiwa itu. Malah (lebih 
dari itu) kita tidak mengetahui siapakah gerangan 
lelaki ini yang telah menunjukkan tindakan-tindakan 
yang ganjil itu. Al-Qur'an tidak menceritakan 
namanya kepada kita untuk melengkapkan suasana 
sulit dan kabur yang melingkungi kita. Apakah nilai 
namanya? Kerana dia hanya dikehendaki melahirkan 
hikmat llahiyah yang tinggi yang tidak mengaturkan 
natijah-natijah yang dekat di atas muqaddimah- 
muqaddimah yang dapat dilihat, malah ia tujukan 
kepada tujuan-tujuan yang jauh yang tidak dapat 
dilihat oleh pandangan mata yang terbatas. Oleh itu 
ketiadaan disebutkan namanya itu adalah sesuai 
dengan syakhsiyah abstrak yang diwakilinya. Dari 
awal lagi kekuatan-kekuatan ghaib telah 
mengendalikan kisah ini. Lihatlah Musa yang mahu 
menemui lelaki yang dijanjikan itu telah meneruskan 
perjalanannya tetapi tiba-tiba teman pemudanya telah 
terlupa kepada bekalan makanan mereka di atas batu. 
Seolah-olah kelupaannya itu untuk membolehkan 
kedua-duanya pulang kembali ke tempat itu, kerana 
di sana Musa dapat menemui lelaki itu. Sudah tentu 
beliau tidak dapat menemuinya jika beliau dan 
temannya terus berjalan meng-ikut hala mereka dan 
jika taqdir Ilahi tidak mengembalikan mereka sekali 
lagi di tempat batu itu. Seluruh suasana adalah sulit, 
kabur dan majhul, begitu juga nama lelaki itu sulit, 
kabur dan majhul dalam penerangan Al-Qur'an. 


Kemudian rahsia itu mulai didedahkan: 



" 'Adapun bahtera (yang dirosakkan itu) adalah kepunyaan 
orang-orang miskin yang bekerja di laut Oleh itu aku mahu 
merosakkan bahtera itu kerana di belakang mereka ada 
seorang raja yang akan merampas setiap bahtera (yang 
baik). "(79) 


Kerosakan ini telah menyelamatkan bahtera itu dari 
dirampas oleh raja yang zalim itu. Kerosakan kecil 
yang menimpa bahtera itu dapat mengelakkannya 
dari bahaya yang lebih besar yang tersembunyi di 
alam ghaib andainya bahtera itu berada di dalam 
keadaan yang baik (tidak rosak), 

o 



Klo&wS'eJs 



"Adapun budak (yang dibunuh itu) kedua-dua ibubapanya 
adalah orang-orang yang beriman , lalu Kami bimbang dia 
akan mendorongkan kedua-duanya kepada kederhakaan 
dan kekufuran (80). Oleh itu Kami mahu supaya Allah 
gantikan kepada keduanya seorang anak (yang lain) yang 
lebih baik darinya dari segi kebersihan hati dan lebih akrab 
dari segi hubungan kasih sayang."(81) 

Budak yang tidak kelihatan pada zahirnya 
mempunyai sebab yang wajar dibunuh pada masa itu 
telah disingkapkan tabir hakikatnya yang ghaib 
kepada hamba yang soleh itu, iaitu dia mempunyai 
tabi'at kufur dan pelampau. Di dalam jiwanya 
tersembunyi benih-benih kekufuran dan keterlaluan 
yang semakin lama semakin menonjol. Andainya dia 
terus hidup sudah tentu dia akan mendorong dua 
orang tuanya yang beriman itu dengan kekufuran dan 
keterlaluannya, mengikuti jalan hidupnya kerana 
dipengaruhi perasaan kasih sayang mereka 
kepadanya. Oleh itu iradat Allah mengarahkan iradat 
hamba-Nya yang soleh itu supaya membunuh budak 
yang mempunyai tabi'at kufur dan pelampau itu dan 
menggantikannya dengan seorang anak yang lain 
yang lebih baik daripadanya dan lebih bertimbang 
rasa terhadap kedua orang tuanya. 


Jika perkara ini diserahkan kepada ilmu manusia 
yang zahir tentulah mereka tidak mengetahui hakikat 
budak itu selain dari keadaannya yang zahir sahaja, 
dan tentulah mereka tidak boleh mengenakan kuasa 
undang-undang terhadap budak itu kerana dia tidak 
pernah melakukan sesuatu kesalahan yang wajar 
dihukum bunuh dari segi undang-undang. Tiada yang 
lain dari Allah dan dari hamba-Nya yang soleh yang 
telah diperlihatkan kepadanya sesuatu dari hakikatnya 
yang ghaib itu boleh menjatuhkan hukuman ke atas 
tabi'at seorang manusia yang masih ghaib, dan tiada 
seorang pun berdasarkan ilmu ini - boleh 
mengenakan satu hukuman yang lain dari hukuman 
yang zahir yang dipegang oleh syari'at, tetapi itulah 
perintah Allah yang berdasarkan ilmu-Nya yang 
mengetahui segala urusan ghaib yang jauh. 








4,1- aii s \ 0 dt tiss 


£ 



"Adapun tembok (yang ditegakkan kembali) itu f ia adalah 
kepunyaan dua orang kanak-kanak yang yatim piatu di 
bandar itu , dan di bawah tembok itu ada (tersimpan) harta 
kekayaan kepunyaan mereka berdua. Bapa kedua-duanya 
adalah seorang yang soleh. Oleh itu Tuhanmu menghendaki 
kedua-dua budak itu sampai umur dewasa yang kuat dan 
mereka dapat mengeluarkan harta itu sebagai rahmat dari 

Tuhanmu. Dan aku tidak lakukan semuanya ini mengikut 
fikiran-Ku sendiri. Itulah pentafsiran mengenai tindakan- 
tindakanku yang engkau tidak mampu bersabar 
terhadapnya. "( 82 ) 

Tembok yang telah menyebabkan lelaki itu 
menyusahkan dirinya bekerja menegakkannya 
kembali tanpa meminta upah dari penduduk 
kampung itu sedangkan keduanya lapar dan mereka 
tidak mahu menerima keduanya sebagai tamu mereka 
telah menyembunyikan di bawahnya harta kekayaan 
kepunyaan dua orang kanak-kanak yang yatim piatu 
dan lemah di bandar itu. Andainya hamba yang soleh 
itu membiarkan tembok itu runtuh tentulah harta 
kekayaan itu akan terbongkar dan tentulah kanak- 
kanak itu tidak berupaya mempertahankannya. Oleh 
sebab bapa mereka seorang yang soleh, maka Allah 
telah mengurniakan faedah kesolehannya kepada dua 
anaknya yang masih kecil dan lemah itu, dan Allah 
mahukan kedua-duanya membesar hingga menjadi 
orang-orang dewasa yang kuat supaya mereka dapat 
mengeluarkan harta kekayaan itu semasa mereka 
berupaya mempertahankan keselamatannya. 


Kemudian lelaki itu berlepas tangan dari tindakan 
itu, kerana semua tindakan itu adalah dari kehendak 
rahmat Allah belaka. Semuanya dari urusan Allah 
belaka bukannya urusan dari dirinya sendiri. Allah 
telah memperlihatkan kepadanya hakikat-hakikat 
ghaib perkara-perkara itu dan mengarahkannya 
bertindak mengikut hakikat ghaib yang telah 
diperlihatkan kepadanya. 



"Sebagai rahmat dari Tuhanmu. Dan aku tidak lakukan 
semuanya itu mengikut fikiranku sendiri. "( 82 ) 


Kini tabir hikmat tindakan-tindakan itu telah 
terbuka di samping terbukanya urusan-urusan Allah 
yang ghaib yang tidak diperlihatkan kepada sesiapa 
kecuali orang yang diredhai-Nya. 


Dan di tengah-tengah ketakjuban rahsia yang 
terbuka dan tirai yang tersingkap itu, lelaki itu pun 
tiba-tiba hilang ceritanya sebagaimana di permulaan 
kisahnya. Dia telah berlalu ke alam majhul 
sebagaimana ia muncul dari alam majhul. Kisah ini 
menggambarkan hikmat yang maha besar, iaitu 
hikmat yang tidak mendedahkan dirinya melainkan 
sekadarnya sahaja kemudian terus tersembunyi di 
dalam ilmu Allah di belakang segala tabir dan tirai. 


****** 


Demikianlah kisah Musa dengan hamba yang soleh 
itu - dalam penceritaan surah ini - mempunyai 
hubungan dengan kisah Ashabul-Kahfi, iaitu 
keduanya menyerahkan urusan-urusan ghaib kepada 
Allah yang mentadbirkan urusannya dengan hikmat 
kebijaksanaan-Nya mengikut ilmu-Nya yang syumul, 
yang tidak dapat dicapai oleh manusia yang berdiri di 
belakang tabir, di mana segala rahsia di sebaliknya 
tidak dibukakan kepada mereka melainkan 
sekadarnya sahaja. 


(Tamat Juzu' Yang Kelima Belas) 

JUZU' YANG KEENAM BELAS 



Dengan nama Allah 

Yang Maha Penyayang dan Maha Pengasih 
(Kumpulan ayat-ayat 83 - 110) 



adapun orang yang beriman dan mengerjakan amalan yang 
soleh, maka dia akan mendapat balasan yang sebaik-baiknya 
dan kami akan berkata kepadanya (menyampaikan) 
sebahagian dari perintah kami dengan penjelasan yang 
mudah(88). Kemudian dia menjelajah ke suatu jalan (yang 
lain pula)(89). Hingga apabila dia tiba di tempat matahari 
terbit dia dapati matahari itu naik ke atas satu kaum yang 
tidak Kami jadikan untuk mereka sebarang perlindungan dari 
(panasnya)(90). Demikianlah (penjelajahannya) dan 
sesungguhnya Kami telah mengetahui segala cerita 
mengenainya "(9 1). 


\% 













"Dan mereka bertanya kepadamu tentang 2ui-Qarnayn, 
jawablah: Aku akan bacakan kepadamu sebahagian dari 
ceritanya(83). Sesungguhnya Kami telah mengukuhkan 
kedudukan pemerintahannya di bumi dan Kami telah 
mengurniakan kepadanya jalan untuk mencapai segala 
sesuatu (yang diperlukan kerajaannya)(84). Lalu dia 
menjelajahi ke suatu jalan(85). Hingga apabila dia tiba di 
tempat matahari jatuh dia dapati matahari itu terbenam di 
dalam matair yang berlumpur dan di sana dia menemui satu 
kaum , lalu Kami berfirman kepadanya: Wahai Zui-Qarnayn t 
sama ada engkau mengenakan hukuman seksa atau memilih 
balasan yang baik terhadap mereka (86). Jawab Zul-Qarnayn: 
Adapun orang yang berlaku zalim (kafir), maka kami 
mengenakan hukuman seksa ; kemudian dipulangkannya 
kepada Allah Tuhannya dan Dialah yang akan 

menyeksakannya dengan ' azab yang dahsyat(87). Dan 



" Kemudian dia mejelajahi ke suatu jalan (yang lain pula)(92). 
Hingga apabila dia tiba di tempat di antara dua tembok dia 
menjumpai di hadapan keduanya satu kaum yang hampir- 
hampir tidak dapat memahami sebarang percakapan(93). 
Mereka berkata: Wahai Zul~Qarnaynl Sesungguhnya Yajuj 
dan Majuj sentiasa melakukan kerosakan di bumi. Oleh itu 
apakah anda bersetuju kami berikan kepada anda sejumlah 
pembayaran supaya anda membina satu tembok yang 
menghalang di antara kami dengan mereka(94). Jawab Zul~ 
Qarnayn: Ni'mat kedudukan pemerintahan yang kuat yang 
dikurniakan Tuhanku kepada aku itu adalah lebih baik (dari 

bayaran ), oleh itu berilah bantuan tenaga kepada aku 
nescaya aku membina satu tembok yang menghalangi di 
antara kamu dengan mereka(95). Bawalah kepada aku ketul- 
ketul besi, sehingga apabila dia selesai menyamaratakan 
(tembok besi) di antara dua bukit itu dia pun berkata : 
Tiuplah api! Sehingga apabila ia menjadikannya (merah 
seperti) api dia pun berkata: Berilah kepada aku tembaga 
cair supaya aku tuangkan ke atasnya(96). Maka (Ya'juj dan 
Ma'juj) tidak berdaya memanjatkannya dan tidak pula 
berdaya menebukkannya(97). Ujar Zul-Qarnayn: (Tembok) ini 
adalah rahmat dari Tuhanku. Dan apabila tiba janji Tuhanku 
Dia akan jadikannya hancurlebur dan sesungguhnya janji 
Tuhanku itu adalah benar(98). Dan pada hari itu (Qiamat) 
Kami membiarkan mereka (manusia) bercampurbaur satu 
sama lain , dan sangkakala pun ditiup lalu Kami kumpulkan 
mereka dalam perhimpunan (yang teratur)(99). Dan pada 
hari itu Kami memperlihatkan Neraka kepada orang-orang 
kafir dengan sejelas-jelasnya "(1 00). 



"laitu orang-orang yang tertutup mata mereka dari 
mengingati-Ku dan mereka tidak berupaya mendengar(IOI). 
Apakah orang-orang yang kafir itu menyangka bahawa 
mereka boleh mengambil hamba-hamba-Ku sebagai 
pelindung-pelindung selain dari-Ku, sesungguhnya Kami 
telah pun menyediakan Neraka Jahannam kepada orang- 
orang yang kafir sebagai tempat keraian(102). Katakanlah: 
Adakah kamu suka Kami memberitahu kepada kamu 
tentang orang-orang yang paling rugi (amalan-amalan 
mereka)(1 03). laitu orang-orang yang seluruh usaha mereka 
di dalam kehidupan dunia sia-sia sahaja , sedangkan mereka 
menyangka bahawa mereka telah melakukan amalan- 
amalan yang baik(104). Merekalah orang-orang yang tidak 
mempercayai ayat-ayat Allah Tuhan mereka dan pertemuan 
mereka dengan-Nya lalu sia-sialah amalan-amalan mereka , 
oleh itu Kami tidak akan memberi apa-apa penilaian 
terhadap mereka(105). Orang-orang yang sedemikian , 
balasan mereka ialah Neraka Jahannam kerana mereka tidak 
beriman dan menjadikan ayat-ayat-Ku dan para rasul-Ku 
sebagai bahan ejekan (106). Sesungguhnya orang-orang 
yang beriman dan mengelakan amalan yang soleh akan 
memperolehi taman-taman Syurga al-Firdaus sebagai tempat 
keraian(1 07). Di mana mereka (tinggal) kekal abadi di 
dalamnya dan tidak ingin lagi berpindah darinya(1 08). 
Katakanlah jika seluruh lautan itu dijadikan tinta untuk 
dicatatkan kalimat-kalimat Tuhanku nescaya akan habislah 
lautan itu sebelum habis dicatatkan segala kalimat Tuhanku 
walaupun sebanyak itu lagi Kami membawa tinta 
tambahan(1 09). Katakanlah: Aku hanya seorang manusia 
seperti kamu sahaja yang telah diwahyukan kepadaku 
bahawa Allah Tuhan kamu itu adalah Tuhan Yang Maha Esa. 
Oleh itu barang siapa yang mengharapkan pertemuan 
dengan Tuhannya, maka hendaklah dia mengerjakan amalan 
yang soleh dan janganlah dia mempersekutukan sesiapa pun 
dalam ibadat kepada Tuhannya. "(1 10) 

(Latar belakang dan pokok pembicaraan) 

Inilah pelajaran terakhir di dalam Surah al-Kahfi 
yang berteraskan kisah Zul-Qarnayn dan tiga 
pengembaraannya ke sebelah Timur, ke sebelah Barat 
dan ke kawasan Tengah dan bagaimana beliau 
membina tembok menyekat kaum Ya'juj dan Ma'juj. 


Ayat-ayat berikut menceritakan perkataan Zul- 
Qarnayn setelah beliau siap membina tembok itu: 



"Ujar Zul-Qarnayn: (Tembok) ini adalah rahmat dari Tuhanku. 
Dan apabila tiba janji Tuhanku dia akan jadikannya hancur 
lebur dan sesungguhnya janji Tuhanku itu adalah benar". (98) 


Kemudian janji yang benar itu diiringi pula dengan 
keterangan mengenai tiupan sangkakala dan salah 
satu pemandangan Qiamat, kemudian surah ini 
ditamatkan dengan tiga ceraian dan setiap ceraian 
dimulakan dengan kata-kata "Qul" (katakanlah). 

Ceraian-ceraian ini mengintisarikan maudhu'- 
maudhu' pembicaraan surah yang pokok dan tujuan- 
tujuan yang umum, la merupakan seolah-olah nada- 
nada akhir yang kuat dalam sebuah lagu yang 
harmoni. 

Kisah Zul-Qarnayn dimulakan seperti berikut: 


IZi 









A 


ris 


"Dan mereka bertanya kepadamu tentang Zul-Qarnayn, 
jawablah: Aku akan bacakan kepadamu sebahagian dari 
ceritanya. "(83) 


Muhammad ibn lshaq telah menyebut sebab 
turunnya surah ini katanya: Aku telah diceritakan oleh 
seorang guru dari penduduk negeri Mesir. Dia datang 
ke tempat kami kira-kira empat puluh tahun lebih 
yang lalu, dari Ikrimah, dari Ibn Abbas katanya: 
"Kaum Quraisy telah mengirim an-Nadhr ibn Harith 
dan Aqabah ibn Abu Mu'ayt kepada pendeta-pendeta 
Yahudi di Madinah dan berkata kepada keduanya: 
Tanyalah kepada pendeta-pendeta itu tentang 
Muhammad, terangkan sifatnya kepada mereka dan 
ceritakan apa yang telah dikatakan olehnya kerana 
mereka adalah kaum Ahlil-Kitab yang pertama. 
Mereka mempunyai ilmu tentang para Anbiya' yang 
tidak ada pada kita". Lalu kedua utusan itu pergi ke 
Madinah dan bertanya kepada pendeta-pendeta 
Yahudi tentang Rasulullah s.a.w. Kedua-duanya 
menceritakan kepada mereka tentang beliau dan 
sebahagian dari apa yang telah dikatakan olehnya 
sambil berkata: "Tuan-tuan adalah pakar-pakar kitab 
at-Taurat dan tujuan kami datang menemui tuan-tuan 
ialah supaya tuan-tuan boleh menjelaskan kepada 
kami tentang teman kami ini (Muhammad)". Kata 
rawi: Pendeta-pendeta itupun berkata: "Tanyalah 
kepadanya (Muhammad) tiga perkara yang kami 
cadangkan ini, jika dia dapat menjawab, maka dia 
adalah benar seorang nabi yang diutuskan Allah, dan 
sebaliknya jika dia tidak dapat menjawabnya, maka 
dia hanya seorang pendusta dan kamu boleh 
memutuskan fikiran kamu terhadapnya. Tanyalah 
kepadanya tentang sekumpulan pemuda yang telah 
pergi menghilangkan diri di zaman dahulu bagaimana 
cerita mereka, kerana cerita mereka amat 
menakjubkan. Dan tanyalah kepadanya tentang 
seorang lelaki yang menjelajah dunia hingga sampai 
ke kawasan-kawasan sebelah Timur dan kawasan- 
kawasan sebelah Barat bagaimana ceritanya? Dan 
tanyalah kepadanya tentang roh dan apakah dia? Jika 
dia dapat menceritakan hal-hal itu kepada kamu, 
maka dia adalah benar seorang nabi yang boleh kamu 
ikutinya, dan sebaliknya jika dia tidak dapat 
menceritakannya kepada kamu, maka dia adalah 
seorang pendusta dan lakukan apa sahaja tindakan 
terhadapnya yang kamu fikir wajar". Lalu an-Nadhr 
dan Aqabah balik menemui kaum Quraisy dan 
berkata: "Wahai kaum Quraisy! Kami telah membawa 
kepada kamu kata pemutus yang dapat 
menyelesaikan masalah di antara kamu dengan 
Muhammad. Pendeta-pendeta Yahudi itu menyuruh 
kita bertanya kepada Muhammad mengenai beberapa 
perkara". Lalu kedua-duanya menceritakan perkara- 
perkara itu. Setelah itu mereka datang menemui 


Rasulullah s.a.w. dan berkata: "Wahai Muhammad! 
Ceritakan kepada kami..." Lalu mereka 
mengemukakan kepada beliau pertanyaan- 
pertanyaan yang disuruh oleh pendeta-pendeta itu. 
Rasulullah s.a.w. menjawab: "Besok aku akan jawab 
pertanyaan-pertanyaan kamu itu" tanpa berkata 
"kecuali dikehendaki Allah". Mereka pun berundur 
darinya. Rasulullah s.a.w. menunggu selama lima 
belas hari lima belas malam tanpa mendapat apa 
wahyu dari Allah mengenai perkara-perkara tersebut 
dan tanpa dikunjungi Jibril a.s. hingga 
menggemparkan penduduk Makkah. Mereka berkata: 
"Muhammad berjanji hendak jawab besok, sekarang 
telah masuk lima belas hari, sedangkan dia belum lagi 
memberi apa-apa jawapan terhadap pertanyaan- 
pertanyaan kita kepadanya. Keterhentian turunnya 
wahyu itu telah mendukacitakan beliau dan beliau 
merasa terkilan terhadap kata-kata penduduk- 
penduduk Makkah itu. Kemudian barulah beliau 
dikunjungi Jibril a.s. yang diutus oleh Allah Azza wa 
jalla membawa Surah Ashabul-Kahfi, di mana beliau 
ditegur kerana bersedih terhadap sikap mereka, di 
samping dimuatkan cerita-cerita yang ditanyakan 
mereka mengenai kumpulan pemuda dan lelaki 
pengembara itu, juga firman Allah Azza wa jalla 
mengenai roh (ayat 85). 

Ini satu riwayat dan di sana ada lagi satu riwayat 
lain dari ibn Abbas r.a. khusus mengenai turunnya 
ayat roh, dan riwayat ini telah disebut oleh al-'Aufi, 
iaitu orang-orang Yahudi telah berkata kepada Nabi 
s.a.w.: "Ceritakan kepada kami tentang roh dan 
bagaimana roh itu di'azabkan dalam jasad, sedangkan 
roh itu dari urusan Allah?" Oleh sebab tidak ada apa 
keterangan yang diturunkan kepada beliau mengenai 
hal ini, maka beliau tidak memberi apa jawapan 
kepada mereka. Kemudian beliau dikunjungi Jibril 
menyampaikan jawapan kepadanya: 



"Katakanlah: Roh itu adalah dari urusan Tuhanku dan kamu 
tidak dikurniakan ilmu pengetahuan kecuali sedikit sahaja. " 


(Surah al-lsra':85) 

Hingga akhir riwayat. 

Oleh sebab adanya berbagai-bagai riwayat tentang 
sebab-sebab nuzul itu, maka kami memilih untuk 
berhenti setakat bayangan nas Al-Qur'an yang amat 
diyakinkan kebenarannya itu, dan dari nas ini kami 
dapat mengetahui bahawa di sana ada satu 
pertanyaan mengenai Zul-Qarnayn dan kami tidak 
mengetahui secara pasti siapakah yang 
mengemukakan pertanyaan itu, tetapi pengenalan 
tentang siapakah yang bertanya itu tidaklah 
menambahkan apa-apa kepada maksud kisah. Oleh 
itu marilah kita hadapi nas Al-Qur'an sendiri tanpa 
sebarang tokok tambah. 

Siapakah Zul-Qamanyn Yang 
Dimaksudkan Al-Qur'an? 

Nas Al-Qur'an tidak menyebut apa-apa tentang 
syakhsiyah Zul-Qamayn, tidak pula tentang zamannya 
atau tempatnya. Inilah cara biasa didalam kisah-kisah 
Al-Qur'an, kerana yang dimaksudkan di sini bukannya 
catatan sejarah, tetapi ialah pengajaran yang diambil 
dari kisah. Pengajaran itu boleh dicapai tanpa 
memerlukan kepada penentuan zaman dan tempat 
pada kebanyakan masa. 

Catatan sejarah yang dibuku telah memperkenalkan 
seorang raja bernama Iskandar Zul-Qarnayn, tetapi 
yang dikenal pasti raja ini bukannya Zul-Qarnayn yang 
disebut di dalam Al-Qur'an, kerana Iskandar dari 
negeri Greek itu adalah seorang penganut paganisme, 
sedangkan Iskandar yang diceritakan oleh Al-Qur'an 
ialah seorang yang beriman kepada Allah, berpegang 
dengan 'aqidah tauhid, percaya kepada kebangkitan 
dan hari Akhirat. 

Ujar Abu ar-Rayhan al-Biruni al-Munajjim dalam 
kitab ojjiil o® JjVI) (Kesan-kesan 

Peninggalan Zaman Silam): Zul-Qarnayn yang tersebut 
di dalam Al-Qur'an itu adalah dari suku kaum Himyar 
yang dapat dikenal dari namanya, kerana raja-raja 
Himyar digelar dengan "Zul" seperti Zu Nuas dan Zu 
Yazin. Nama tubuh baginda ialah Abu Bakr ibn 
Afriqasy. Baginda telah mengembara dengan 
angkatan bala tenteranya ke pantai Lautan 
Mediterranian dan melintas negeri-negeri Tunisia, 
Morocco dan lain-lain, dan baginda telah 
membangun bandar Afrika dan kemudian seluruh 
benua itu dinamakan dengan nama baginda. Baginda 
digelarkan dengan "Zul-Qarnayn" (Yang Menjelajah 
Dua Tanduk Matahari iaitu garisan bulatan matahari 
di permulaan terbit yang kelihatan seakan-akan 
tanduk), kerana baginda telah mengembara hingga 
sampai ke kawasan dua tanduk matahari. 

Pendapat ini mungkin benar, tetapi kami tidak 
mempunyai sarana-sarana untuk mengkajinya, kerana 
kajian tidak mungkin dibuat dari catatan sejarah yang 
bertulis mengenai Zui-Qarnayn yang diceritakan 
sekelumit kisahnya di dalam AI-Qur'an itu, kerana 
kisah Zul~Qarnayn samalah dengan kebanyakan kisah- 
kisah yang diceritakan di dalam Al-Qur'an seperti 
kisah-kisah kaum Nuh, kaum Hud, kaum Soleh dan 
lain-lainnya. Sejarah yang bertulis hanya merupakan 
anak yang baru lahir dibandingkan dengan umur 
umat manusia, sedangkan sebelum sejarah yang 
bertulte ini banyak peristiwa yang telah berlaku yang 
tidak diketahui olehnya sedikit pun. Oleh itu sejarah 
yang bertulis bukannya sumber untuk bertanya 
mengenai peristiwa-peristiwa itu. 

Seandainya kitab Taurat terselamat dari perubahan 
dan tokok tambah tentulah ia boleh menjadi sumber 
rujukan yang dapat dipegang mengenai sesuatu 
kejadian dari peristiwa-peristiwa itu, tetapi malangnya 
kitab Taurat dilingkungi dongeng-dongeng yang tidak 
syak lagi ianya dongeng, la juga memuat cerita-cerita 
yang tidak syak diragui lagi merupakan cerita-cerita 


yang ditokok tambah kepada nas-nas asal yang 
diwahyukan Allah. Oleh itu, Taurat tidak merupakan 
sumber yang diyakinkan kebenarannya mengenai 
kisah-kisah sejarah yang diceritakannya. 

Justeru itu tiada lagi sumber yang lain kecuali Al- 
Qur'an yang terpelihara dari segala pengubahan dan 
pindaan. la adalah satu-satunya sumber mengenai 
kisah-kisah sejauh yang diceritakannya. 

Amatlah jelas sekali bahawa Al-Qur'anul-Karim 
tidak boleh dihakimkan kepada sejarah kerana dua 
sebab yang amat terang: 

Pertama, sejarah yang bertulis itu merupakan anak 
yang baru sahaja lahir. Berbagai-bagai peristiwa yang 
tidak terh’ingga banyaknya di dalam sejarah umat 
manusia telah terluput darinya, la tidak mengetahui 
sedikit pun dari peristiwa-peristiwa ini, tetapi Al- 
Qur'an telah menceritakan sebahagian dari peristiwa- 
peristiwa yang tidak diketahui sejarah itu. 

Kedua, walaupun sejarah yang bertulis itu 
mengetahui setengah-setengah peristiwa ini, namun 
ia adalah salah satu hasil karya manusia yang tidak 
sempurna yang tidak sunyi dari kekurangan, 
kesilapan, pemesongan dan pengubahan yang dialami 
oleh semua karya manusia yang lain. Kita sendiri 
dapat menyaksi di zaman kita - yang mempunyai 
kemudahan perhubungan dan alat-alat pengkajian - 
bagaimana sesuatu berita atau sesuatu peristiwa itu 
telah diceritakan dengan berbagai-bagai cara dan 
dilihat dari berbagai-bagai sudut dan ditafsirkan 
dengan berbagai-bagai pentafsiran yang 
bertentangan, dan dari longgokan catatan-catatan 
seperti inilah diciptakan sejarah walaupun selepas itu 
ia dikatakan telah dikaji dengan teliti dan halus. 

Pendapat yang menyarankan perlunya bertanya 
sejarah mengenai kisah yang diceritakan oleh Al- 
Qur'an adalah satu pendapat yang ditolak oleh 
kaedah-kaedah ilmiyah yang diakui manusia sebelum 
ia ditolak oleh 'aqidah yang telah menjelaskan 
bahawa Al-Qur'an merupakan keterangan pemutus, 
la adalah satu pendapat yang tidak layak dikatakan 
oleh seorang yang beriman kepada Al-Qur'an, juga 
tidak layak dikatakan oleh seorang yang percaya 
kepada alat-alat kajian ilmiyah, malah ia merupakan 
suatu dolak dalik sahaja. 

****** 

(Pentafsiran ayat-ayat 84 - 88) 

Para penanya tentang Zul-Qarnayn telah bertanya 
kepada Rasulullah s.a.w., lalu Allah menurunkan 
wahyu kepada beliau menerangkan kisah Zul-Qarnayn 
seperti yang diceritakan di sini. Kita tidak mempunyai 
sumber yang lain di hadapan kita selain dari Al-Qur'an 
mengenai kisah ini. Kita tidak berupaya 
menceritakannya secara luas tanpa berlandaskan ilmu. 
Berbagai-bagai pendapat telah diterangkan di dalam 
kitab-kitab tafsir, tetapi pendapat-pendapat itu tidak 
dilandaskan di atas keyakinan. Oleh itu ia harus 

diambil dengan hati-hati kerana ia mengandungi 
hikayat-hikayat Israeliyah dan cerita-cerita dongeng. 


Pengembaraan Zul-Qamayn 

Nas-nas Al-Qur'an telah merakamkan tiga 
pengembara-an Zul-Qarnayn, iaitu satu 
pengembaraan ke sebelah Barat, satu pengembaraan 
ke sebelah Timur dan satu lagi pengembaraan di 
antara dua banjaran gunung. Sekarang marilah kita 
ikuti penjelasan Al-Qur'an mengenai tiga 
pengembaraan ini. 


Cerita Zul-Qarnayn ini dimulakan dengan sedikit 
penerangan mengenai dirinya: 


)l 




" Sesungguhnya Kami telah mengukuhkan kedudukan 
pemerintahannya di bumi dan Kami telah mengurniakan 
kepadanya jalan untuk mencapai segala sesuatu (yang 
diperlukan kerajaannya). "(84) 


Allah telah mengurniakan kepadanya kedudukan 
yang teguh dan kekuasaan yang kukuh. Allah telah 
memberikannya jalan-jalan untuk memerintah dan 
mena'luk, jalan-jalan pembangunan dan 
kemakmuran, jalan-jalan kekuasaan dan kesenangan 
dan segala sesuatu yang diperlukan manusia untuk 
mengukuhkan kedudukan mereka dalam kehidupan 



"Lalu dia menjelajahi ke suatu jaian."(85) 


Dia mengembara ke satu arah yang diberikan 
kemudahan kepadanya, lalu berangkat menuju ke 
sebelah Barat: 



"Hingga apabila dia tiba di tempat matahari jatuh dia dapati 
matahari terbenam di dalam matair yang berlumpur dan di 
sana dia menemui satu kaum , Lalu Kami berfirman 
kepadanya: Wahai Zul~Qarnayn, sama ada engkau 

mengenakan hukuman seksa atau memilih balasan yang 
baik terhadap mereka(86). Jawab Zul-Qarnayn: Adapun 
orang yang beriaku zalim (kafir), maka kami mengenakan 
hukuman seksa kemudian dipulangkannya kepada Allah 


Tuhannya dan Dialah yang akan menyeksakannya dengan 
' azab yang dahsyat(87). Dan adapun orang yang beriman 
dan mengerjakan amalan yang soleh, maka dia akan 
mendapat balasan yang sebaik-baiknya dan kami akan 
berkata kepadanya (menyampaikan) sebahagian dari 
perintah kami dengan penjelasan yang mudah. "(88) 

Tempat matahari jatuh ialah tempat di mana 
seseorang dapat melihat matahari membenamkan 
dirinya di sebalik ufuk, dan pemandangan itu 
berbeza-beza mengikut kelainan tempat. Di setengah- 
setengah tempat orang melihat matahari itu jatuh di 
belakang bukit, dan tempat-tempat yang lain pula 
orang melihat ia membenam di dalam air seperti di 
laut-laut dan laut-lautan yang luas, dan setengah- 
setengah tempat orang melihat ia membenam di 
dalam pasir seperti di padang-padang pasir yang luas 
sayup saujana. 

Yang jelas dari nas ini ialah Zul-Qarnayn telah 
mengembara ke sebalah Barat hingga sampai ke 
suatu tempat di atas pantai lautan Atlantik - ia juga 
dinamakan sebagai laut gelap, di mana daratan dikira 
berakhir di situ - dan disinilah dia melihat matahari 
jatuh. 

Pendapat yang lebih rajih menyebut tempat itu ialah 
terletak di muara salah satu dari sungai-sungai, di 
mana terdapat banyak rumput yang di kelilingi tanah- 
tanah lumpur yang Iikat, juga terdapat kolam-kolam 
seolah-olah kelihatan seperti matair-matair. Di sanalah 
dia melihat matahari jatuh. 

"Dia dapati matahari itu terbenam di dalam matair yang 
berlumpur" (86) 

tetapi kita tidak dapat menentukan tempat itu 
dengan tepat, kerana nas Al~Qur'an tidak 
menentukannya dan kita juga tidak mempunyai 
sumber yang lain yang dapat kita berpegang 
dengannya dalam menentukan tempat itu. Segala 
pendapat yang berlainan dari pendapat ini adalah 
tidak aman dan selamat kerana ia tidak bersandar 
kepada satu sumber yang sahih. 


Di kawasan tanah lumpur inilah Zul-Qarnayn 
menjumpai satu kaum: 



"Lalu Kami berfirman kepadanya: Wahai Zul-Qarnayn f sama 
ada engkau mengenakan hukuman seksa atau memilih 
balasan yang baik terhadap mereka. "(86) 


Bagaimana Allah menyampaikan firman ini .kepada 
Zul-Qarnayn? Adakah perkataan ini berupa wahyu 
atau ia hanya merupakan cerita keadaan sahaja ketika 
beliau diberi kekuatan menguasai kaum itu dan 
diserahkan kebebasan bertindak terhadap mereka 
seolah-olah dikatakan kepadanya: Engkau boleh 
bertindak bebas terhadap mereka sama ada engkau 

hendak bertindak mengazabkan mereka atau 
memberi layanan yang baik kepada mereka? Kedua- 
dua pendapat ini boleh diterima belaka dan tidak ada 
apa halangan untuk memahami nas ini mengikut 
kedua-dua pendapat itu, kerana yang penting di sini 
ialah Zul-Qarnayn telah mengumumkan 
perlembagaannya dalam melayani negeri-negeri yang 
ditaklukkannya, di mana penduduk-penduduknya 
tunduk kepadanya dan di mana Allah telah memberi 
kekuatan kepadanya untuk menguasai mereka. 



"Jawab Zul~Qarnayn: Adapun orang yang berlaku zalim 
(kafir), maka kami mengenakan hukuman seksa kemudian 
mereka akan dipulangkannya kepada Allah Tuhannya dan 
Dialah yang akan menyeksakannya dengan ' azab yang 
dahsyat(87). Dan adapun orang yang beriman dan 
mengerjakan amalan yang soleh, maka dia akan mendapat 
balasan yang sebaik-baiknya dan kami akan berkata 
kepadanya (menyampaikan) sebahagian dari perintah kami 
dengan penjelasan yang mudah. "(88) 

Perlembagaan Negara Yang Baik 

Kini Zul-Qarnayn mengumumkan hukuman 
keseksaan dunianya kepada para penceroboh yang 
zalim dan selepas itu mereka akan diserahkan pula 
kepada Allah supaya di'azabkan dengan 'azab yang 
amat dahsyat yang tidak dapat ditanding dengan 
mana-mana 'azab yang diketahui manusia. Adapun 
orang-orang yang beriman dan mengerjakan amalan- 
amalan yang soleh, maka mereka akan mendapat 
balasan yang baik, layanan yang saksama, 
penghormatan, bantuan dan kemudahan. 

Inilah perlembagaan pemerintahan yang baik. 
Seorang Mu'min yang soleh pastilah memperolehi 
layanan yang terhormat, kemudahan dan balasan 
yang baik di sisi pemerintah, dan seseorang 
penceroboh yang zalim pastilah mendapat keseksaan 
dan hukuman yang menyakitkan. Apabila setiap 
orang yang baik di dalam masyarakat mendapat 
balasan yang baik terhadap kebaikannya, mendapat 
tempat yang terhormat, pertolongan dan kemudahan, 
dan apabila setiap orang yang menceroboh menerima 
balasan, hukuman, penghinaan dan tindakan keras 
terhadap kejahatannya, maka di waktu inilah setiap 
orang mendapat galakan ke arah kebaikan dan 
produktiviti. Tetapi apabila neraca pemerintahan itu 
tidak menentu, di mana penceroboh-penceroboh 
yang melakukan kerosakan itu mendapat tempat 
yang hampir kepada pemerintah dan kedudukan yang 
utama di dalam kerajaan, sementara orang-orang 
yang baik dibuang dan diperang, maka di waktu 
inilah kuasa yang ada di tangan pemerintah akan 
bertukar menjadi cemati 'azab dan alat penindasan 


dan sistem masyarakat akan menjadi kacau-biiau dan 
rosak. 


(Pentafsiran ayat-ayat 89-90) 

Kemudian Zul-Qarnayn pulang dari pengembaraan 
di sebelah Barat dan melakukan pengembaraan ke 
sebelah Timur, di mana beliau dikurniakan kedudukan 



"Kemudian dia menjelajahi ke suatu jalan (yang lain pula) 
(89). Hingga apabila dia tiba di tempat matahari terbit dia 
dapati matahari itu naik ke atas satu kaum yang tidak Kami 
jadikan untuk mereka sebarang perlindungan dari 
(panasnya). "(90) 

Apa yang telah dikatakan mengenai tempat 
matahari jatuh begitulah juga dikatakan mengenai 
tempat matahari terbit Yang dimaksudkan dengan 
tempat matahari terbit ialah tempat terbitnya di ufuk 
Timur pada pandangan mata orang. yang melihat. Al- 
Qur'an tidak menentukan tempat itu secara tepat, 
tetapi menerangkan sifat-sifatnya dan keadaan kaum 
yang dijumpai Zul-Qarnayn di sana: 



"Hingga apabila dia tiba di tempat matahari terbit dia dapati 
matahari itu naik ke atas satu kaum yang tidak Kami jadikan 
untuk mereka sebarang perlindungan dari (panasnya). "(90) 


Kawasan itu adalah kawasan bumi yang terdedah, 
yang tidak terdapat bukit-bukit dan pokok yang 
melindunginya dari panas matahari. Jadi matahari di 
sana naik memancar terus ke atas kaum yang tinggal 
di sana tanpa apa-apa perlindungan. Gambaran ini 
secucuk dengan kawasan padang-padang pasir dan 
tanah datar yang luas saujana. Al-Qur'an tidak 
menentukan tempatnya secara tepat 

Kemungkinan besar yang kami dapat katakan ialah 
tempat ini adalah terletak di hujung Timur, di mana 
orang melihat matahari naik ke atas kawasan bumi 
yang rata dan terbuka. Kemungkinan tempat itu 
terletak di pantai Timur Afrika, dan di sana ada lagi 
satu kemungkinan, iaitu yang dimaksudkan dengan 
gambaran Al-Qur'an: 



"Yang tidak Kami jadikan untuk mereka sebarang 
perlindungan dari (panasnya)"(90) 

ialah kaum itu adalah satu kaum yang telanjang 
bogel, yang tidak mempunyai sebarang pakaian yang 
melindungi mereka dari panas matahari. 

Sebelum ini Zul-Qarnayn telah pun mengumumkan 
perlembagaan pemerintahannya, justeru itu 
pengumuman itu tidak diulangkan di sini, begitu juga 
tidak diulangkan tindakan-tindakannya yang telah 
diambil dalam pengembaraannya di sebelah Timur 
kerana perkara ini telah pun diketahui sebelum ini. 
Allah telah mengetahui segala fikiran dan tujuan- 
tujuannya. 

Marilah kita berhenti sejenak di hadapan gejala 
keseimbangan yang seni dalam pembentangan (cerita 
ini), iaitu pemandangan yang ditayangkan ayat tadi 
menggambarkan satu pemandangan alam yang 
terbuka dan terdedah, di mana matahari memancar 
ke atas satu kaum yang tidak mempunyai apa-apa 
perlindungan, demikian juga hati Zul-Qarnayn dan 
segala niat dan hasratnya terbuka dan terdedah 
kepada ilmu Allah. Demikianlah pemandangan itu 
menunjukkan gambaran yang seimbang di antara 
keadaan alam dan keadaan hati Zul-Qarnayn 
mengikut kaedah perimbangan AI~Qur'an yang seni. 


(Pentafsiran ayat-ayat 92-98) 






+ s' J'' ^ 4 i V' . 



" Kemudian dia menjelajahi ke suatu jalan (yang lain 
pula)(92). Hingga apabila dia tiba di tempat di antara dua 
tembok dia menjumpai di hadapan keduanya satu kaum 
yang hampir-hampir tidak dapat memahami sebarang 
perca kapan (93). Mereka berkata: Wahai Zul-Qarnayn ! 
Sesungguhnya Ya'juj dan Ma'juj itu satu kaum yang sentiasa 
melakukan kerosakan di bumi. Oleh itu apakah anda 
bersetuju kami berikan kepada anda sejumlah pembayaran 
supaya anda membina satu tembok yang menghalang di 
antara kami dengan mereka? (94). Jawab Zul-Qarnayn : 
Ni'mat kedudukan pemerintahan yang kuat yang 
dikurniakan Tuhanku kepada aku itu adalah lebih baik (dari 
bayaran ), oleh itu berilah bantuan tenaga kepada aku 
nescaya aku membina satu tembok yang menghalangi di 
antara kami dengan mereka(95). Bawalah kepada aku ketul- 
ketul besi, sehingga apabila dia selesai menyamaratakan 
(tembok besi) di antara dua bukit itu dia pun berkata: 
Tiuplah api ! Sehingga apabila ia menjadikannya (merah 
seperti) api dia pun berkata: Berilah kepadaku tembaga cair 
supaya aku tuangkan ke atasnya(96). Maka (Ya'juj dan 
Ma'juj) tidak berdaya memanjatkannya dan tidak pula 
berdaya menebukkannya (97). Ujar Zul-Qarnayn: (T embok) 
ini adalah rahmat dari Tuhanku. Dan apabila tiba janji 
Tuhanku Dia akan jadikannya hancurlebur dan 
sesungguhnya janji Tuhanku itu adalah benar." (98) 


Tembok Yang Dibina Zul-Qamayn 


Kita tidak dapat pastikan dengan tepat di manakah 
tempat sampainya Zul-Qarnayn yang terletak di antara 
dua tembok itu? Dan apakah yang dimaksudkan 
dengan dua tembok itu? Apa yang dapat difaham 
dari ayat ini ialah dia telah sampai di satu kawasan 
yang terletak di antara dua banjaran bukit/gunung 
atau dua tembok yang dibina manusia dan di antara 
keduanya dipisahkan oleh sebuah lorong atau jalan 
laluan dan di sanalah Zul-Qarnayn menjumpai satu 
kaum yang mundur: 


f) S(f i 


"Yang hampir-hampir tidak dapat memahami sebarang 
percakapan. "(93) 


Apabila kaum ini mendapati Zul-Qarnayn seorang 
penakluk yang gagah berani dan melihat kekuatan, 
kebolehan dan kebaikannya, mereka pun menawar 
kepada beliau kerja membangun tembok untuk 
menghalang kaum Ya'juj dan Ma'juj yang menyerang 
mereka dari belakang dua tembok dan dari jalan 
laluan itu dan melakukan kerosakan dan perbuatan- 
perbuatan yang bermaharajalela di negeri mereka, 
sedangkan mereka tidak berupaya untuk menolak 
dan menyekat kemaraan mereka. Untuk kerja itu 
mereka sanggup memberi upah yang tertentu kepada 
beliau yang dikumpul di antara mereka. 


Berdasarkan sistem hidup yang soleh yang 
diumumkan oleh beliau selaku pemerintah yang 
soleh, iaitu satu sistem hidup yang menentang 
kerosakan di bumi, maka beliau telah menolak 
tawaran upah yang ditawarkan mereka kepada beliau 
dan beliau sanggup membina tembok itu secara 
sukarela sahaja. Cara yang paling mudah mengikut 
pandangan beliau untuk membina tembok itu ialah 

menutup dan menambak jalan laluan yang terletak di 
antara dua tembok semulajadi (bukit/gunung) itu. 
Oleh itu beliau meminta dari kaum yang mundur itu 
supaya membantu beliau dengan kekuatan-kekuatan 
kebendaan dan tenaga fizikal: 

U(§) 'CSj 





" Oleh itu berilah bantuan tenaga kepada aku nescaya aku 
membina satu tembok yang menghalangi di antara kamu 
dengan mereka. Bawalah kepadaku ketul-ketul besi"(95-96) 


Lalu mereka mengumpul ketul-ketul besi dan 
menimbunkannya di jalan yang terbuka di antara dua 
banjaran bukit itu. Ini menjadikan dua banjaran bukit 
itu seolah-olah kulit luar yang membalut tembok- 
tembok besi yang disusun di antara keduanya. 



"Sehingga apabila dia selesai menyamaratakan (tembok besi) 
di antara dua bukit itu"(96) 


dan jadilah timbunan besi itu separas dengan dua 
bukit itu: 



"Dia pun berkata: Tiuplah api! "(96) 


untuk membakar besi-besi itu: 



"Sehingga apabila ia menjadikannya (merah seperti) api"(96) 
kerana terlalu panas dan merah: 



"Diapun berkata: Berilah kepadaku tembaga cair supaya aku 
tuangkan ke atasnya. "(96) 


laitu tembaga cair yang menyerap ke celah-celah 
besi dan bercampur dengannya untuk menjadikannya 
bertambah kuat dan kukuh. 


Cara ini telah digunakan di zaman moden untuk 
menguatkan besi, kerana tambahan satu nisbah 
tembaga kepada besi didapati menambahkan 
ketahanan dan kekuatannya. Inilah rahsia yang telah 
ditunjukkan Allah kepada Zul-Qarnayn dan 
dirakamkannya dalam kitab suci-Nya yang kekal 
mendahului ilmu pengetahuan manusia yang moden 
selama berabad-abad yang hanya Allah sahaja 
mengetahui bilangannya. 


Dengan itu kedua-dua bukit itu bertangkup dan 
menjadi sedaging dan tertutuplah jalan yang dilalui 
Ya'juj dan Ma'juj itu: 



"Maka (Yajuj dan Majuj) tidak berdaya memanjatkannya 
dan tidak pula berdaya menebukkannya. "(97) 


Maksudnya, mereka tidak dapat memanjat dan 
menembusi tembok itu. Mereka tidak dapat lagi 
menyerang kaum yang lemah dan mundur, dan 
membolehkan mereka meni'mati keamanan dan 
ketenteraman. 9 

Zul-Qarnayn melihat hasil usahanya yang amat 
besar itu, tetapi beliau tidak dilambung perasaan 
angkuh dan bangga. Beliau tidak dimabukkan oleh 
perasaan kesombongan kerana mempunyai ilmu dan 
kekuatan, tetapi beliau terus mengingati Allah dan 
bersyukur kepada-Nya serta memulangkan segala 
hasil usahanya yang baik itu kepada pertolongan dan 
taufiq Allah. Beliau menolak kekuatan dirinya dan 
mengakui kekuatan Allah dan menyerahkan teraju 
urusan * kepada Allah. Kemudian beliau 
mengumumkan hakikat yang dipercayainya iaitu 
gunung-ganang, kota-kota dan tembok-tembok akan 
dihancurkan belaka sebelum hari Qiamat dan 
permukaan bumi akan kembali menjadi licin dan rata: 



"Ujar Zui~Qarnayn: (Tembok) ini adalah rahmat dari Tuhanku. 
Dan apabila tiba janji Tuhanku Dia akan jadikannya 
hancurlebur dan sesungguhnya janji Tuhanku itu adalah 
benar."(98) 

Dengan ini berakhirlah babak sirah Zul-Qarnayn 
sebagai contoh yang baik bagi pemerintah yang soleh 
yang telah dikurniakan Allah kedudukan yang teguh 
di bumi dan kemudahan segala jalan, di mana beliau 
mengembara Timur dan Barat, tetapi beliau tidak 
berlagak sewenang-wenang, angkuh, melampau dan 
takbur. Beliau tidak menggunakan penaklukan- 
penakiukan sebagai alat untuk mendapat 
keuntungan-keuntungan kebendaan atau untuk 
mengeksploitasi individu-individu, kumpulan- 
kumpulan dan negeri-negeri, beliau tidak melayani 
negeri-negeri yang ditakluk dengan layanan hamba 
abdi. Beliau tidak menggunakan penduduk- 
penduduknya untuk kepentingan-kepentingan dan 
ketamakannya. Malah beliau mengembangkan 
keadilan di setiap tempat yang dimasuki olehnya dan 
membantu kaum-kaum yang mundur dan 
menghalangkan pencerobohan tanpa sebarang upah. 
Beliau menggunakan kekuatan yang dikurniakan 
Allah kepadanya untuk tujuan-tujuan pembangunan 


9 Satu tembok telah dijumpai di satu tempat berhampiran 
dengan bandar "Tarmidz" yang dikenali dengan nama 
Babu h Hadid (pintu besi). Di awal abad yang kelima , 
seorang ilmuwan jerman bernama Slade Verger telah 
melalui tempat ini dan merakamkan di dalam buku beliau. 
Begitu juga tempat ini telah disebut oleh arkeologis 
Sepanyol bernama Klapigeo yang telah menyebut tempat 
ini di dalam pengembaraannya dalam tahun 1403 dan 
beliau berkata: Tembok bandar Babul-Hadid ini yang 
terletak di antara Samarkand dan India mungkin tembok 
inilah tembok yang dibina oleh Zu!-Qarnayn. 

dan islah, juga untuk menolak pencerobohan dan 
menegakkan kebenaran kemudian beliau 
memulangkan segala kebaikan yang telah 
dilaksanakannya itu kepada rahmat dan limpah kurnia 
Allah. Beliau tidak lupa kepada qudrat kuasa Allah 
ketika beliau berada di kemuncak kekuasaannya dan 
beliau sentiasa pulang kepada Allah. 

****** 

Siapakah Kaum Ya'juj dan Ma'juj 

Siapakah kaum Ya'juj dan Ma'juj? Di manakah 
mereka sekarang? Apakah tindak-tanduk mereka di 
masa lampau dan apakah yang akan berlaku kepada 
mereka? 

Semua pertanyaan ini sukar dijawab secara pasti, 
kerana kita tidak mengetahui keadaan mereka 
melainkan sekadar yang telah diterangkan di dalam 
Al-Qur'an dan beberapa hadith yang sahih. 


Zaman dalam kiraan Ilahi berlainan dari zaman 
dalam kiraan manusia. Mungkin di antara kedekatan 
masa Qiamat dengan masa berlakunya Qiamat itu 
diselangi oleh berjuta-juta tahun atau abad, dan 
tentulah masa yang selanjut itu difikir oleh manusia 
sebagai masa yang amat lama sekali, tetapi di sisi 
Allah masa yang sepanjang itu hanya merupakan satu 
kelipan masa yang pendek sahaja. 

Jadi, mungkinlah tembok itu telah pun dibuka di 
antara masa kedekatan Qiamat dengan zaman kita 
sekarang ini dan serangan-serangan bangsa Monghul 
dan Tatar itulah yang merupakan penyerbuan kaum 
Ya'juj dan Ma'juj. 

Di sana ada sebuah hadith sahih yang diriwayatkan 
oleh Imam Ahmad dari Sufyan ath-Thauti dari 'Urwah 
dari Zainab binti Jahsy - isteri Rasulullah s.a.w. - 
katanya: Rasulullah s.a.w. terjaga dari tidur dengan 
wajah yang merah sambil bersabda: 


Di tempat ini Al-Qur'an hanya menyebut 
telah dikatakan oleh Zul-Qarnayn: 


> ^ > 


"Dan apabila tiba janji Tuhanku Dia akan jadikannya hancur 
lebur dan sesungguhnya janji Tuhanku itu adalah benar."(98) 


Ayat ini tidak menyebut satu zaman yang tertentu, 
dan yang dimaksudkan dengan janji Allah ialah janji- 
Nya untuk menghancurkan tembok itu yang mungkin 
telah pun berlaku sejak serangan kaum Tatar yang 
telah menyerbu dunia dan menghancurkan berbagai- 
bagai kerajaan. 


Di tempat yang lain di dalam Surah al-Anbiya' (Al- 
Qur'an menyebut): 



"Hingga sampai waktu dibukakan (tembok) Ya'juj dan Majuj 
dan mereka turun dengan cepat dari seluruh tempat yang 
tinggi dan (di waktu itu) janji Allah yang benar telah 
menghampiri. " 

(Surah al-Anbiya': 96-97) 


Ayat ini juga tidak menyebut satu zaman yang 
tertentu, bilakah keluarnya kaum Ya'juj dan Ma'juj 
itu? Kedekatan janji Allah yang benar itu bererti 
kedekatan hari Qiamat itu telah pun berlaku di zaman 
Rasulullah s.a.w. lagi. Di dalam Al-Qur'an pernah 
diterangkan: 



"Qiamat telah dekat dan bulan telah terbelah. " 

(Surah al-Qamar: 1) 


(°J u* f ^ T* Cr* Jii 

"Celakalah bagi bangsa Arab dari satu malapetaka yang 
telah hampir. Tembok Ya'juj dan Ma'juj telah pun dibuka 
pada hari ini seperti (dua jari) ini" 


lalu beliau membuat bulatan (dengan jari telunjuk dan 
ibu jarinya), lalu aku ' pun bertanya: "Wahai 

Rasulullah! Apakah kita akan binasa, sedangkan 
dalam kalangan kita ada orang-orang yang soleh?" 
Jawab beliau: 


"Ya, jika banyak dilakukan amalan-amalan yang keji . " 

Mimpi ini telah berlaku sejak lebih dari tiga belas 
abad setengah yang lampau (kini empat belas abad) 
dan serangan-serangan Tatar telah pun berlaku 
selepas itu, di mana kerajaan Arab telah dihancurkan 
dengan kehancuran kerajaan khalifah 'Abbasiyah di 
tangan Hulagu di zaman pemerintahan al-Mu'tasim 
pemerintahan 'Abbasiyah yang terakhir. Mungkin 
inilah ta'bir mimpi Rasulullah s.a.w. Allah jua yang 
mengetahui perkara ini dan segala apa yang kita 
katakan itu hanya satu kemungkinan yang kuat 
bukannya pasti. 


(Pentafsiran ayat-ayat 9 9 - 102) 

Kemudian marilah kita kembali kepada ayat-ayat 
surah ini, di mana kita dapati pernyataan Zul-Qarnayn 
tentang janji Allah yang benar itu diiringi pula dengan 
sebuah pemandangan dari pemandangan- 
pemandangan Qiamat. 

"Dan pada hari itu (Qiamat) Kami membiarkan mereka 
(manusia) bercampurbaur satu sama lain dan sangkakala pun 
ditiup laiu Kami kumpulkan mereka dalam perhimpunan 
(yang teratur)(99). Dan pada hari itu Kami memperlihatkan 
Neraka kepada orang-orang kafir dengan sejelas- 
jelasnya(1 00). laitu orang-orang yang tertutup mata mereka 
dari mengingati-Ku dan mereka tidak berupaya 
mendengar." (101) 


Itulah pemandangan yang melukiskan harakat 
perhimpunan umat manusia dari berbagai-bagai 
warna, bangsa dan negara yang terdiri dari setiap 
generasi, masa dan zaman. Mereka dibangkit dari 
kubur-kubur mereka berselerak, bercampurbaur dan 
bersesak-sesak tanpa peraturan dan tanpa perhatian. 
Mereka bertolak-tolak dan bercampur-aduk seperti 
ombak di laut Kemudian tiupan sangkakala untuk 
mengumpul dan mengatur mereka dibunyikan: 



"Dan sangkakala pun ditiup lalu Kami kumpulkan mereka 
dalam perhimpunan (yang teratur). "(99) 


Maksudnya, mereka berada di dalam barisan yang 
teratur. 


Adapun orang-orang kafir yang telah berpaling dari 
Zikrullah sehingga seolah-olah mata mereka tertutup 
dan pendengaran mereka tersumbat, maka mereka 
akan didedahkan kepada Neraka Jahannam dan 
mereka tidak akan dapat menghindarkan diri darinya 
sebagaimana mereka telah menghindarkan diri dari 
Zikrullah. Pada hari ini mereka tidak berupaya 
menghindarkan diri. Penutup mata mereka telah pun 
ditanggalkan dan kini mereka dapat melihat akibat 
penolakan dan kebutaan mereka sebagai balasan 
yang setimpal. 

Pengungkapan ayat ini menyeimbangkan di antara 
penolakan Zikrullah dengan pendedahan Neraka dan 
menjadikannya dua perkara yang setanding dalam 
pemandangan dan harakat mengikut kaedah 
perimbangan yang seni di dalam Al-Qur'an. 

Kemudian penandingan itu diiringi dengan kecaman 
yang pedih dan ejekan yang pahit: 



"Apakah orang-orang yang kafir itu menyangka bahawa 
mereka boleh mengambil hamba-hamba-Ku sebagai 
pelindung-peiindung selain dari-Ku, sesungguhnya Kami 
telah pun menyediakan Neraka Jahannam kepada orang- 
orang yang kafir sebagai tempat keraian. "( 1 02) 


Maksudnya, apakah orang-orang kafir itu berfikir 
bahawa mereka boleh menjadikan makhluk-makhluk 
Allah yang tunduk kepada-Nya itu sebagai penolong- 
penolong mereka selain dari Allah, iaitu mereka boleh 
menolong mereka dari 'azab Allah dan 
mempertahankan mereka dari kekuasaan Allah? Jika 
begitu silalah terima akibat fikiran ini: 



"Sesungguhnya Kami telah pun menyediakan Neraka 
Jahannam kepada orang-orang yang kafir sebagai tempat 
keraian." (102) 

Amboi hebatnya tempat keraian yang disediakan 
untuk menyambut mereka. Ia tidak memerlukan 
susah payah dan menunggu kerana ia telah pun siap 
sedia menunggu para tamu yang kafir, 

****** 


(Pentafsiran ayat-ayat 103 - 108) 


Kemudian surah ini ditamatkan dengan nada-nada 
pernyataan terakhir yang mengintisarikan garis-garis 
panduannya yang banyak dan menggabungkan 
berbagai-bagai nada pernyataannya yang lain. 


Nada kenyataan pertama memperkatakan tentang 
nilai-nilai dan ukuran-ukuran menurut istilah orang- 
orang yang sesat dan menurut istilah yang sebenar, 
iaitu nilai-nilai amalan dan nilai-nilai peribadi. 


Orang-orang Yang Tertipu Dengan 
Amalan-amalan Yang Sesia 




"Katakanlah: Adakah kamu suka Kami memberitahu kepada 
kamu tentang orang-orang yang paling rugi (amalan-amalan 
mereka)? (103). laitu orang-orang yang seluruh usaha mereka 
di dalam kehidupan dunia sia-sia sahaja , sedangkan mereka 
menyangka bahawa mereka telah melakukan amalan- 
amalan yang baik(104). Merekalah orang-orang yang tidak 
mempercayai ayat-ayat Allah Tuhan mereka dan pertemuan 
mereka dengan-Nya lalu sia-sialah amalan-amalan mereka i, 
oleh itu Kami tidak akan memberi apa-apa penilaian 
terhadap mereka. "(105) 



"Katakanlah: Adakah kamu suka Kami memberitahu kepada 
kamu tentang orang-orang yang paling rugi (amalan-amalan 
mereka)? "(103) 

Maksudnya, tiada orang lain yang lebih rugi dari 
mereka. 

* laitu orang-orang yang seluruh usaha mereka di dalam 
kehidupan dunia sesia sahaja"(1 04) 

kerana usaha-usaha itu tidak membawa mereka 
kepada hidayat dan tidak membawa mereka kepada 
sesuatu faedah atau matlamat. 



"Sedangkan mereka menyangka bahawa mereka telah 
melakukan amalan-amalan yang baik. "(1 04) 

Oleh sebab mereka terlalai, mereka tidak sedar 
bahawa usaha-usaha mereka sia-sia dan hilang 
percuma. Mereka terus melakukan usaha-usaha yang 
sesia dan sesat itu dan menghabiskan masa hidup 
mereka dengan percuma. 

Katakanlah, apakah kamu suka kami menerangkan 
kepada kamu siapakah gerangan orang-orang itu? 


Setelah merangsangkan rasa ingin tahu dan 
keghairahan menunggu hingga ke tahap ini, barulah 
didedahkan hakikat mereka: 



"i Merekalah orang-orang yang tidak mempercayai ayat-ayat 
Allah Tuhan mereka dan pertemuan mereka dengan-Nya lalu 
sia-sialah amalan-amalan mereka. "(1 05) 


Asal kata (Cilua.) 

bererti penyakit kembung perut 
yang dihidapi binatang ternakan apabila ia termakan 
sejenis rumput yang beracun, dan penyakit ini boleh 
membawa maut kepada binatang itu. Kata-kata ini 
amat sesuai untuk menggambarkan amalan-amalan 
yang sia-sia. Ia kelihatan kembung dan 
mengelembung besar menyebabkan para pelakunya 
menyangka bahawa amalan-amalan itu benar-benar 
baik, berjaya dan menguntungkan tetapi tiba-tiba 
akhirnya ia membawa kepada kebinasaan: 



"Merekalah orang-orang yang tidak mempercayai ayat-ayat 
Allah Tuhan mereka dan pertemuan mereka dengan-Nya lalu 
sia-sialah amalan-amalan mereka , oleh itu Kami tidak akan 
memberi apa-apa penilaian terhadap mereka ."(1 05) 

Maksudnya, mereka dipersampahkan begitu sahaja. 
Mereka tidak diberikan sebarang nilai dan 
pertimbangan di dalam neraca nilai-nilai yang sebenar 
"Pada hari Qiamat" dan mereka akan memperolehi 
balasan mereka yang sebenar: 



"Orang-orang yang sedemikian, balasan mereka ialah Neraka 
Jahannam kerana mereka tidak beriman dan menjadikan 
ayat-ayat-Ku dan para rasul-Ku sebagai bahan ejekan "(! 06) 


Keseimbangan pemandangan itu disempurnakan 
dengan menayangkan pula daun neraca orang-orang 
Mu'min dan nilai-nilai mereka dalam pertimbangan 
amalan itu: 



^>p-\ oy)£- 

"Sesungguhnya orang-orang yang beriman dan mengerjakan 
amalan yang soleh akan memperolehi taman-taman Syurga 
al-Firdaus sebagai tempat keraian(1 07). Di mana mereka 
(tinggal) kekal abadi di dalamnya dan tidak ingin lagi 
berpindah darinya. "(1 08) 


Tempat-tempat kediaman dalam taman-taman 
Syurga Firdaus itu ditandingkan dengan tempat- 
tempat keraian di dalam Neraka Jahannam. Alangkah 
jauh bezanya. 


Ungkapan: 



"Mereka tidak ingin lagi berpindah darinya" (108) 

mengandungi satu tarikan perhatian yang seni dan 
mendalam kepada tabi'at jiwa manusia dan perasaan 
mereka terhadap sesuatu keni'matan. ' Perhatian ini 
memerlukan kita berhenti sebentar untuk meneliti 
pengertiannya yang halus dan mendalam itu. 

Mereka akan tinggal kekal abadi di dalam taman- 
taman Syurga Firdaus itu, tetapi tabi'at jiwa manusia 
selalu berubah-ubah/ cepat jemu dan bosan berada 
dalam satu keadaan dan tetap dalam satu tempat. 
Apabila ia yakin sesuatu keni'matan itu tidak akan 
berubah dan habis, maka perasaan halobanya akan 
hilang dan apabila ia terus berada dalam satu 
keadaan yang sama, maka ia akan merasa 
jemu, malah mungkin merasa bosan dan ingin lari 
darinya. 


Apakah Manusia Akan Dilanda Perasaan Jemu 
Dan Bosan Dalam Syurga? 

Itulah tabi'at semulajadi manusia yang dijadikan 
Allah kerana satu hikmat yang tinggi yang sesuai 
dengan tugas khilafahnya di muka bumi ini dan 
secucuk dengan peranannya am di dalam urusan 
khalifah itu, kerana peranan ini memerlukan kepada 
tindakan-tindakan mengubahkan keadaan-keadaan 
hidup dan memajukannya hingga sampai ke tahap 
kesempurnaan yang telah ditetapkan kepada manusia 
di dalam ilmu Allah. Oleh sebab itulah fitrah manusia 
ditanamkan dengan tabi'at yang mengingini 
perubahan dan pertukaran, tabi'at ingin menerokai 
dan mengetahui, tabi'at ingin berpindah-pindah dari 
satu keadaan ke satu keadaan, dari satu tempat ke 

satu tempat, dari satu pemandangan ke satu 
pemandangan dan dari satu peraturan kepada satu 
peraturan yang lain supaya manusia terus maju ke 
depan mengubahkan keadaan hidup mereka, terus 
menerokai kawasan-kawasan bumi yang majhul, terus 
menciptakan peraturan-peraturan untuk mengaturkan 
masyarakat dan terus merekakan bentuk-bentuk 
benda yang baru. Di sebalik perubahan, penerokaan 
dan ciptaan itu, kehidupan mereka akan bertambah 
maju, berkembang dan sedikit demi sedikit akan 
sampai ke tahap kesempurnaan yang telah ditentukan 
untuk mereka di dalam ilmu Allah. 

Begitu juga di dalam tabi'at semulajadi manusia 
ditanam para nostalgia kepada yang lama, kasih 
kepada kebiasaan dan keinginan memelihara adat, 
tetapi penanaman perasaan-perasaan itu adalah pada 
kadar yang tidak melumpuhkan proses 
perkembangan dan ciptareka, tidak menghalangi 
kehidupan dari kemajuan dan peningkatan dan tidak 
membawa fikiran-fikiran dan peraturan-peraturan 
kepada kejumudan dan kebekuan, malah perasaan- 
perasaan itu hanya sekadar memberi pertahanan yang 
dapat menjaminkan imbangan di antara kejumudan 
dan kemaraan yang terburu-buru. Apabila imbangan 
itu rosak dan kejumudan itu menguasai keadaan di 
dalam mana-mana masyarakat, maka pemberontakan 
akan tercetus menolak roda kehidupannya dengan 
begitu kuat hingga kadang-kadang melampaui batas 
kesederhanaan. Sebaik-baik masa ialah masa-masa 
terlaksananya perimbangan di antara kekuatan 
menolak dan kekuatan menarik dan perimbangan di 
antara dorongan-dorongan dan kawalan-kawalan di 
dalam sistem hidup. 

Apabila kebekuan dan kejumudan menguasai, maka 
itulah tanda kemerosotan dorongan-dorongan hidup 
dan itulah alamat kematian di dalam kehidupan 
individu dan kehidupan masyarakat. 

Inilah tabi'at semujadi yang sesuai dengan khilafah 
manusia di bumi. Adapun di dalam ''Syurga'' selaku 
negeri yang sempurna, maka tabi'at semulajadi ini 
tidak lagi berfungsi. Andainya jiwa manusia masih 
kekal dengan tabi'at semulajadinya yang wujud di 
bumi ini dan terus hidup begitu di dalam kehidupan 
Syurga yang kekal abadi, yang tidak dikhuatirkan 
habis itu, kehidupan yang tidak akan berubah kepada 
mereka dan mereka tidak akan dapat terhindar 
darinya, maka sudah tentu kehidupan yang penuh 
ni'mat itu akan bertukar menjadi Neraka kepada jiwa 
manusia selepas dilalui masa yang tertentu dan sudah 
tentu Syurga akan berubah menjadi penjara kepada 
para penghuninya, di mana mereka bercita-cita untuk 
melarikan diri sebentar darinya walaupun ke Neraka 
demi untuk memuaskan keinginan kepada perubahan 
dan pertukaran. 

Tetapi Allah Pencipta jiwa manusia yang amat 
mengetahui dengan segala rahsianya itu telah 
mengubahkan segala keinginan mereka (di Akhirat 
kelak), di mana mereka tidak lagi ingin berpindah dari 


Syurga seimbang dengan keabadian (keni'matan 
Syurga) yang tidak akan berubah dan habis itu. 

****** 

fPentafsiran ayat-ayat 109-110) 

Nada pernyataan yang kedua pula menggambarkan 
ilmu pengetahuan manusia yang terbatas 

dibandingkan dengan ilmu Allah yang tidak terbatas, 
la mendekatkan gambaran itu kepada kefahaman 
manusia dengan mengemukakan satu contoh yang 
nyata mengikut kaedah AI-Qur'an yang 

mengungkapkan sesuatu dengan ilustrasi: 



" Katakanlah jika seluruh lautan itu dijadikan tinta untuk 
dicatatkan kalimat-kalimat Tuhanku nescaya akan habislah 
lautan itu sebelum habis dicatatkan segala kalimat Tuhanku 
walaupun sebanyak itu lagi Kami membawa tinta 
tambahan." (109) 

Lautan merupakan kawasan yang paling luas yang 
diketahui manusia dan manusia menggunakan 
dakwat apabila hendak menulis atau merakamkan 
ilmu pengetahuan mereka, yang mereka anggap amat 
banyak itu. 

Ayat ini menayangkan lautan yang luas itu dalam 
bentuk dakwat untuk mereka tuliskan kalimat-kalimat 
Allah yang menunjukkan ilmu-Nya, tetapi lautan itu 
telah kehabisan, sedangkan kalimat-kalimat Allah 
masih belum lagi habis, kemudian ditambahkan lagi 
dengan sebuah lautan yang sama, tetapi lautan ini 
juga kehabisan, sedangkan kalimat-kalimat Allah 
masih lagi menunggu dakwat ■ 

Dengan gambaran dan harakat fizikal ini dapat 
mendekatkan kepada kefahaman manusia yang 
terbatas sesuatu konsep yang tidak terbatas dan 
bandingannya dengan konsep yang terbatas walau 
seberapa besar dan luas sekalipun. 

Sesuatu konsep umum yang abstrak akan kekal 
kabur dan tidak jelas dalam kefahaman manusia 
sehingga ia digambarkan dalam bentuk yang boleh 
dilihat walaupun setinggi mana daya pemikiran 
abstrak yang dikurniakan kepada akal manusia, 
namun dia masih memerlukan kepada penggambaran 
konsep-konsep yang abstrak itu dalam bentuk 
gambaran-gambaran dan rupa-rupa yang nyata dan 
dalam bentuk ciri-ciri dan contoh-contoh. Itulah 
keadaan akal manusia dalam memahami konsep- 
konsep abstrak mengenai sesuatu yang terbatas, 
apatah lagi mengenai sesuatu yang tidak terbatas. 

Perbandingan Ilmu Allah Dan Ilmu Manusia 

Justeru itu Al-Qur'an mengemukakan berbagai- 
bagai contoh perbandingan kepada manusia dan 
mendekatkan konsep-konsepnya yang besar kepada 
hati mereka dengan meletakkan konsep-konsep itu di 
dalam berbagai-bagai gambaran dan pemandangan, 

berbagai bentuk yang nyata yang mempunyai 
komponen-komponen, ciri-ciri dan rupa-rupa tertentu 
seperti contoh perbandingan ayat ini. 

Lautan dalam contoh perbandingan ayat ini 
menggambarkan ilmu pengetahuan manusia yang 
dianggap amat luas dan banyak, namun demikian 
ilmu pengetahuan itu amat terbatas, sedangkan 
kalimat-kalimat Allah pula menggambarkan ilmu Ilahi 
yang tidak terbatas, di mana hujung sutnya tidak 
diketahui manusia, malah mereka tidak berupaya 
untuk menerima dan merakamkan ilmu itu apatah 
lagi untuk menandinginya. 

Kadang-kadang manusia dipengaruhi perasaan 
angkuh apabila mereka berjaya mengetahui 
sebahagian rahsia-rahsia diri mereka dan. alam 
sejagat, kerana dimabukkan oleh kejayaan ilmiyah 
dan mereka merasa bahawa mereka telah 
mengetahui segala-galanya atau berada di tengah 
jalan ke arah itu. 

Tetapi sebenarnya bahagian (rahsia-rahsia alam) 
yang majhul masih berada di hadapan mereka dengan 
ufuk-ufuknya yang jauh dan sayup saujana tidak 
terbatas. Mereka hanya baru sahaja berada, beberapa 
langkah di tepi pantai, sedangkan lautan di hadapan 
mereka lebih jauh dari kaki langit yang dilihat oleh 
mata mereka. 

Bahagian ilmu Allah yang dapat diterima dan 
dirakamkan oleh manusia adalah amat sedikit, kerana 
bahagian ini hanya menggambarkan nisbah ilmu yang 
terbatas dibandingkan kepada ilmu yang tidak 
terbatas. 

Manusia bebas mengetahui apa * yang dapat 
diketahuinya dan bebas menerokakan rahsia-rahsia 
alam buana yang dapat diterokakan mereka, tetapi 
hendaklah mereka tundukkan kepala mereka dan 
jangan merasa takbur dengan ilmu pengetahuan 
mereka, kerana setinggi yang dapat dicapai oleh ilmu 
pengetahuan mereka ialah sebanyak yang dapat 
ditulis mereka dengan menggunakan lautan sebagai 
dakwat namun lautan itu akan kehabisan, sedangkan 
kalimat-kalimat Allah masih belum kehabisan dan 
andainya Allah menambahkan sebuah lautan lagi 
yang sama dengannya, maka lautan ini juga akan 
kehabisan, sedangkan kalimat-kalimat Allah masih 
belum kehabisan. 



" Katakanlah : Aku hanya seorang manusia seperti kamu 
sahaja yang telah diwahyukan kepadaku bahawa Allah 
Tuhan kamu itu adalah Tuhan yang Maha Esa. Oleh itu 
barang siapa yang mengharapkan pertemuan dengan 
Tuhannya, maka hendaklah dia mengerjakan amalan yang 
soleh dan janganlah dia mempersekutukan sesiapa pun 
dalam ibadat kepada Tuhannya. "(1 10) 


Itulah ufuk Uluhiyah Yang Maha Tinggi yang tidak 
dapat dibandingkan dengan ufuk kerasulan, namun 
demikian, ufuk kerasulan merupakan ufuk-ufuk yang 


dapat dicapai oleh manusia: 

"Katakanlah: Aku hanya seorang manusia seperti kamu 
ri’,\Ar^h\/n]mn k-enada aku."f1 10) 


Maksudnya, aku hanya seorang manusia yang 
menerima perutusan dari ufuk yang . Maha Tinggi, 
seorang manusia yang mencebak dari sumber yang 
tak kunjung kering, seorang manusia yang tidak 
pernah melewati batas hidayat yang diterima dari 
Allah Tuhannya, seorang manusia yang belajar 
kemudian mendapat ilmu kemudian mengajar ilmu itu 
kepada orang lain. Oleh sebab itu sesiapa yang ingin 
mendampingkan dirinya kepada Allah Yang Maha 
Tinggi, maka hendaklah dia mengambil manfaat dan 
ilmu pengetahuan yang diambil dari Rasulullah yang 
telah menerima perutusan dari Allah dan hendaklah 
dia menggunakan sarana ini kerana di sana tiada 
sarana yang lain darinya: 



» Oleh itu barang siapa yang mengharapkan pertemuan 
dengan Tuhannya, maka hendaklah dia mengerjakan amalan 
yang soleh dan janganlah dia mempersekutukan sesiapa pun 
di dalam ibadat kepada Tuhannya/'O 10) 


Inilah pasport kepada pertemuan yang amat besar 
itu. 


****** 


Dalam suasana pemandangan ini, di mana ilmu 
pengetahuan manusia kelihatan amat sedikit, di 
sinilah bergemanya nada pernyataan yang ketiga dan 
terakhir di dalam surah ini . menggambarkan 
kemuncak ufuk bagi manusia, iaitu ufuk kerasulan 
yang sempurna, namun demikian ufuk ini .masih 
kelihatan amat dekat dan terbatas dibandingkan 
dengan ufuk tertinggi (ufuk Ilahi) yang tidak dapat 
dijangkau oleh mata manusia: 


Demikianlah surah yang dimulakan dengan 
penerangan mengenai wahyu dan tauhid diakhiri 
dengan nada-nada pernyataan yang mendalam dan 
syumul sehingga sampai ke kemuncaknya, dan di 
sinilah berkumandangnya sebuah nada pernyataan 
yang sempurna dan mendalam ini, iaitu sebuah nada 
yang menjadi tapak asas seluruh rentak bunyi t 
dalam lagu 'agidah yang agung. 


